
GRAĐEVINAR 

GOD. XV VELJAČA 1963. Br. 2 


O INOZEMNIM I NAŠIM STANDARDIMA ZA . 
CESTOVNI KATRAN 

Ing. Isak Papo, Sarajevo 


I. Uvod 

Prema podacima iz stručne literature, prva pro¬ 
izvodnja katrana od suhe destilacije drveta bila je 
uvedena u Norveškoj i Švedskoj, a spominje se u 
knjizi Roberta Boyle-a »Chemistra Scepticus« 1661. 
god. Proizvodnja katrana iz škriljaca spominje se 
u Engleskoj 1694. god., a dobivanje katrana pri 
proizvodnji koksa za Visoke peći počinje 1779. In¬ 
dustrijska prerada katrana počinje oko 1800. god. 

Negdje između 1832. i 1838. god. izrađen je 
prvi katranski makadam na putu u Gloucester- 
shire-u u Engleskoj. Od 40-tih godina XIX stoljeća 
do pojave prvih engleskih upuštava »General 
Directions and Specificat'iotms irelating to the Tar 
Treatment of Roads by the British Road Board, 
1911, proteklo je Oko 75 godina. Nekoliko godina 
kasnije, tj. 1917, izlaze dz štampe prva njemačka 
upustva. God. 1923. izdalo je englesko Ministarstvo 
za saobraćaj prve propise o katranima za puteve, 
koje Nijemci prihvataju. God. 1924. pojavljuje se 
u Njemačkoj manja publikacije »Teer und Pech«, 
a 1926. štampana je monografija »Teer, Pech, Bitu¬ 
men und Asphalt« od W. Knapp-a. God. 1929. izlaze 
u Njemačkoj prvi DIN-1995, u kojima se daju defi¬ 
nicije za tzv. Teer-Gouđron. U kasnijim izdanjima 
cestovni katran se zove Strassenteer. Kasnijih go¬ 
dina ovi njemački propisi su doživi!! drugo i treće 
izdanje, a posljednje, četvrto, objavljeno je u fe¬ 
bruaru 1960. U Engleskoj dolazi do novih izdanja 
i djelomične revizije propisa British Standard 76, 
»Tars for Road Purposes« 1930, 1931, 1943, 1946, 
1952. i 1955 (ove posljednje tri godine date su 
samo dopune). 

U našoj zemlji prije II svjetskog rata, zbog ma¬ 
lih količina katrana iz plinara, destilacija drveta 
i pogona za proizvodnju plina u nekim industri¬ 
jama, nije ovo vezivo upotrebljavano na putovima. 
Međutim, izgradnjom dviju koksara poslije rata, 
i to jedne u sastavu Željezare Zenica i druge u 
Lukavcu, pojavljuju se novi proizvodi naše indu¬ 
strije: sirovi katran i ikatranska smola. U toku 1958. 
god. dovršena je izgradnja uređaja za preradu 
sirovog katrana odnosno katranske smole u ce¬ 
stovni katran u koksari »Boris Kidriič« u Lukavcu. 
U novembru iste godine izradili smo prve probne 
dionice s ovim našim novim vezivom na putu 


Sarajevo—Olovo, Virapčići—Mostar i Tarčin—Ra- 
štelica. Laboratorijska ispitivanja tog našeg prvog 
cestovnog katrana pokazala su da on odgovara zah¬ 
tjevima njemačkih DIN-1995 od 1941. odnosno 
prijedloga za DIN-1995 od 1954. 

Budući da smo smatrali da će primjena domaćeg 
katrana biti moguća u većem opsegu tek kad bu¬ 
demo imali naše propise, koji će odgovarati oso¬ 
binama našeg katrana i našim klimatskim i drugim 
uvjetima, preporučili smo Koksari u Lukavcu da 
preuzme inicijativu za donošenje naših standarda. 
U vremenskom periodu junLdecembar 1959, izvr¬ 
šio je Laboratorij za bitumen (Odjeljenje za asfalt 
i bitumen) Instituta za ispitivanje materijala NR 
Srbije brojna ispitivanja u cilju donošenja jugo- 
slovenskog standarda, ikoja opisuje detaljno N. De- 
nić (1). Sva ispitivanja u Institutu, izvršena prema 
njemačkim propisima DIN-1995, pokazala su veliku 
podudarnost, ali i izvjesna odstupanja, pa su na 
osnovu osobina domaćih proizvoda donesena rje¬ 
šenja od 1. 9. 1961. o obaveznoj primjeni jugoslo- 
venskih standarda: 

— JUS. U. M3. 040, Katran za kolovoze, 

— JUS. U. M3. 050, Hladni katran za kolovoze. 

Paralelno s radom na pripremanju standarda 
upotrebljavane su Obje vrste katrana na mnogim 
kraćim ili duljim probnim dionicama, prvo u NR 
BiH, a zatim u NRS (2, 3, 4 i 5), tako da je do 
danas izgrađeno više od 40 km katranskih kolo- 
voznih zastora (tipa katranskog betona, katranskog 
makadama, katranskih tepiha i površinske obrade). 

Dosadašnje iskustvo je pokazalo da naši katrani 
predstavljaju pogodno vezivo ža zastore na pute- 
virna ako ise primijene prema svim tehničkim 
zahtjevima za njihovu upotrebu. Ovdje se misli na 
granulometrijski sastav kamene sitneži koji odgo¬ 
vara katranu, dobar filer, dovoljnu količinu kva¬ 
litetnog veziva, pravilno grijanje kamenog agre¬ 
gata i veziva, pažljivo ugrađivanje odgovarajućim 
finišerom i pravovremeno valjanje. Svaki propust, 
u bilo kojoj fazi rada na pripremanju mješavine 
ili prilikom polaganja zastora od ugljikovodičnih 
veziva, može značiti neuspjeh, ali solidan rad daje 
dobre rezultate. O tome smo se uvjerili obilazeći 
dionice izrađene katranom. Dakle, to je pravilo 
kojega se treba držati. 

II. Usporedba naših i inozemnih standarda 

U gotovo svim tehnički naprednim i industrij¬ 
skim zemljama razvijena je proizvodnja cestovnog 
katrana, pa postoje i odgovarajući standardi. Radi 
usporedbe prikazaćemo u tabeli I. samo tipove ka¬ 
trana i njihov viškozitet iz naših i nekih inozem¬ 
nih standarda. 


Iz tablice I se vidi da je naš standard vrlo sličan 
njemačkom; cio rad na pripremanju standarda 
obavljen je prema ranijem izdanju njemačkih stan¬ 
darda. Vjerojatno s tog razloga naš standard ima 
još 6 tipova, dok novi njemački standardi imaju 
samo 4 tipa. 


Tablica I 


Zemlja 

Viskozitet 

Ti p o v i katrana za kolovoze 

Jugoslavija: 

JUS. U.M3.040 od 1961. 

Viskoznost (0 10 mm): 
na 30° C — sek. 
na 40° C — sek. 

K 10/17 

10—19 

K 20/35 

20—39 

K 40/70 

40—70 

K 80/125 

75—129 

K 140/240 

130—250 

20—44 

K 250/500 

250—500 

45—100 

Njemačka: 

DIN-1995 od 1960. 
Ekviviskozna temperatura 
(Ty) °C 

Viskozitet (10 mm): 
pri 30° C sek. 

Pri 40° C sek. 

T 40/70 

28,7—31,6 

40—70 

T 80/125 

32,3—34,4 

80—125 

T 140/240 

35,5—38,6 

140—240 

25—40 

T 250/500 

39,1—43,3 

250—500 

45—100 

Vel. B ritani jai: 

B. S. 76:1943, Tip A 
Ekvivskozna temp. E. V. T. 

Viskozitet sekundi 

Temperatura pokusa °C 

13—20 

17—50 

20 

20—27 

10—30 

30 

27—34 

30—100 

30 

34—41 

43—140 

35 

41—48 

26—83 

45 

48—55 

36—120 

50 


SSSR: 









GOST 4641-49 

D-l 

D-2 

D-3 

D-4 

D-5 

D-6 

D-7 

D-8 

Viskozitet: 









C30 5 .... 

5—25 

25—70 

—. 

— 


— 

—■ 

— 

C 30 10 .... 

— 

— 

5—20 

20—50 

50—120 

120—200 

— 

— 

C 5 o to .... 

— 

— 

— 

— 

— 

— 

10—75 

75—200 


SAD: 







A. A. S.H. O. M52—42 

RT-1 

RT-2 

RT-3 

RT-4 

RT-5 

RT-6 

Viskozitet: 

Engler pri 40° C 

Engler pri 50° C 

5—8 

8—13 

13—22 

22—35 

17—26 

26—40 


RT-7 

RT-8 

RT-9 

RT-10 

RT-11 

RT-1,2 

Float Test:* 
pri 32° C 
pri 50° C 

50—80 

80—120 

120—200 

75—100 

100—150 

150—220 

Francuska: 







Tipovi 

1 . 

la. 

2 . 

3 . 

4 . 

5 . 

Viskozitet: 
otvor 4 mm 
otvor 10 mm 

40/120 

120/130 

15/40 

60/120 

160/300 


* NAPOMENA: Float Test je pokus propisan standardom A. S. T. M. D 139—49. 

Katran se stavi u bakreni prsten visok 22,5 mm, gornjeg prečnika 9,7 mm, donjeg prečnika 
12,8 mm. Prsten napunjen katranom stavi se u dno aluminijske školjke koja pliva na površini 
vodene kupelji. Početna temperatura kupelji je 5° C. Sada se voda postepeno grije, uslijed 
čega se katran razmekša va .Vrijeme u sekundama koje je bilo potrebno da se katran 
razmekša do te mjere da voda prod re kroz prsten u školjku registrira se kao Float Test. 

Kao novina može se zapaziti da su u Njemačkoj 
prihvatili, kao jedno od obilježja katrana, ekvi- 
viskoznu temperaturu, koju su u Engleskoj prvo 
uveli. To je ona temperatura, izražena u °C, pri 
kojoj isticanje katrana, mjereno u standardnom 
viskozimetru, kroz mlaznicu 0 10 mm, pri tempe¬ 
raturi 30° C, iznosi 50 sekundi. 

Novi njemački DIN-1995 od februara 1960. god. 
imaju poseban propis o još jednoj vrsti visokovis- 
koznog katrana T v 49°—53° C. Ovaj katran ibi na 
standradnom viskozimetru pri 30° C, kroz mlazniou 
0 10 mm, imao oznaku T 2000/5000. 

Mišljenja smo da će iskustvo u radu s našim 
katranima u primjeni standarda JUS. U. M3. 040 u 
predstojećem periodu pokazati neophodnost da se 
i kod nas prihvate ekviviskozne temperature, a 
vjerovatno će doći do uvođenja katrana višeg vis- 
koZiteta od K 250/500. 

Da ne bismo išli suviše u širinu, usporedićemo 
samo naše, njemačke i engleske katrane, odnosno 
njihov viskozi tet, pomoću mjerila za ekviviskoznu 
temperaturu i adekvatnog mjerila u sekundama za 
viskozitet određen u standardnom viskozimetru, 
kroz mlazniou 0 10 mm, pri temperaturama 30°, 
40° i 50° C. Ovo uspoređenje prikazano jegrafiko- 
nom na si. 1. 


UPOREĐENJE VISKOZITETA IZRAŽENOG' 

EKVIVISKOZNOM TEMPERATUROM I SEKUNDAMA 

EVT VISKOZIMETAR 0 lOmm 
°C pri 30° C 

KATRANI 10 ] S f * 
prema:. :. 4 


J.U.S-u 
iDIN-u 


15 

BSS-u 


1°/l? 



20^ 



25 

2%5 



4(770 


o 

30- 


0 


180/125 I 


LD 

LO 

1 

O 

35 

140^40 



2a &» 


OJ 

K 

40 


> 

45 ; 

DIN-u 

U 

T v 

49-53 



50- 



55- 


-40 


20 

25 

30 

35 

-40 

--SO 

60 

+70 

-60 

ioo 

120 

1*0 


-300 

-400 

-500 

-7 50 
-<0 00 


500 
-2000 
! -30 00 
-■4000 
--5000 
.-6000 
1-6000 


pri 40°C 
sek. 


10 


-ZO 


-30 
-40 
- -50 


pri 50°C 
sek. 

j-io 


.100 

Jl40 


-120 


;.3o 

.40 


..100 

iuo 


SLIKA 1 


Iz si. 1. se vidi da britanski standardi obuhva- 
taju katrane od 13—55° C E. V. T., ali se u kolo- 
voznim katranskim zastorima upotrebljavaju u- 
glavnom katrani od 20—55° C E. V. T. Za habajući 
sloj katranskog betona (Dense Tar Surfacing) s 
opterećenjem iznad 10 000 tona/dan, zatim za auto- 


busne stanice i okretišta i si. Ovaj katran je u 
stvari smola sa 32—37 KS, odnosno 43—47 PK, 
penetracije 50—110, ima 60—65° C E. V. T. Naši 
katrani se kreću od 19—43° C E. V. T., a njemački 
od 28,7—53° C E. V. T. 

Napominje se da su brojke od 10 do 140 pode¬ 
bljane na mjerilima za sekunde, jer to su područja 
u kojima se ispituju pojedini katrani u standard¬ 
nom viskozimetru. Iz toga -jasno proizlazi da se 
pokus za viskoznije katrane mora bb a vi jati pri 
višoj temperaturi. 

Izgleda da u SSSR-u katran D-7 ide do visko- 
ziteta koji odgovara 52° C E. V. T., D-8 otprilike 
odgovara onom engleskom katranu 60—65° C E. 
V. T. 


III. Starenje katrana i standardi 

Jedan od prigovora koji cestograditelji stavljaju 
katranu jeste njegova naklonost bržem starenju 
od bitumena. O ovom pitanju smo ranije već pisali 
(3), ali ovdje hoćemo da ukažemo na to da se ono 
na neki način obuhvati standardima, jer će samo 
tako cestograditelji moći sigurnije prići primjeni 
katrana. 

Do sada su ovaj problem pokušavali da riješe 
kroz standarde u Francuskoj, propisivanjem TRS 
(Temperature de Ramollissement Superficiel) i u 
Njemačkoj, Privremenim propisima od aprila 1960. 
god., uvođenjem novih tipova katrana otpornih 
prema starenju U Engleskoj postoji laboratorijska 
metoda za ispitivanje naklonosti katrana prema 
starenju, ali ona nije propisima ili nekim elemen¬ 
tom ušla u službene propise. 

a) Metoda TRS — temperature razmekšavanja 
površine. 

Ovu metodu je razvio u Francuskoj Leroux i 
konstruirao je za ispitivanje po njoj aparat. Metoda 
se sastoji u tome da se na katranu stvori prvo jedna 
kora odnosno opna i da se odredi temperatura na 
kojoj se ta opna rastopi i nestane. Za ispitivanje 
stanja krutosti opne služi igla iz Dow-oig pene- 
trometra. 

Obično se izrade 4 uzorka za svaki katran. U 
udubljenju 0 15 mm, dubine 1,2 mm, na žetonima 
od aluminiuma ili duraluminijuma 0 25 mm i de¬ 
bljine 3 mm, smješten je katran. 

Prema francuskim standardima se TRS odre¬ 
đuje na 15° C i 35° C. 

1. TRS nakon 30 min. u sušnici pri 125° C ne 
smije pasti ispod 15° C. 

2. TRS nakon 2 sata u sušnici pri 125° C ne 
smije preći 20—40° C. 

ad 1. Hlađenjem se uzorak dovede do tempera¬ 
ture od 15° C. TRS je manji od 15° C ako se igla 
postavljena polako na katran prihvati za katran i 
prilikom njenog podizanja za nju prione mali čunj 
katrana. TRS uzorka je veća od 15° C ako vrh igle 
pri dodiru sa površinom katrana ostavi malo udub- 
ljenje, pri čemu se nepriljepi za katran, a pri pođi-' 

zanju igle nema pojave nekog prianjanja katrana 
za nju. Ako najmanje dva uzorka pokažu TRS 
veće od 15° C, prvi uvjet je zadovoljen. 

Za francuske klimatske prilike ovaj uvjet odgo¬ 
vara vremenu sušenja katrana. Katrani koji ne 
zadovolje ovaj uvjet daće zastore koji se ne mogu 
odmah pustiti u saobraćaj. 

ad 2. Za drugi uvjet se postupa na Slijedeći 
način: Isti uzorci se ponovno stave u sušnicu i 
ostave u njoj 90 min. ina 125° C. Nakon vađenja 
uzoraka iz sušnice ohlade se i stave u aparat za 
ispitivanje TRS. Ovo se ispitivanje sada provede 
do 20°, 35° ili 40° C (u zavisnosti od tipa katrana). 
Ako najmanja dva uzorka pokažu manju TRS od 
zahtjevanog maksimuma, drugi je uvjet zadovoljen. 

Za francuske klimatske prilike ovaj pokus daje 
podatke o tome kako će otprilike izgledati vezivo, 
tj. katran, poslije 3 godine starenja u kolovoznom 
zastoru. 

U Francuskoj su došli do zaključka da za njihove 
klimatske prilike razlika između TRS određenih 
prema gornjim uvjetima treba da se kreće oko 
20° C, i to između 15° i 35° C. Treba napomenuti 
da upravo ta razlika daje indikaciju o naklosti 
katrana prema starenju. Što je ta razlika veća to 
brže katran stari. 

Ova metoda je prilično jednostavna i lako se 
izvodi u laboratoriju. Ukoliko bi se uvela kod nas, 
trebalo bi izvršiti čitav niz sistematskih pokusa za 
TRS poslije 30 min, 2 h i eventualno i poslije 4 h. 
Ovo ispitivanje poslije 4HČasovnog držanja u suš¬ 
nici na 125° C pokazuje kako će izgledati vezivo 
poslije 6 godina. 


b) U Njemačkoj su aprila 1960. god. objavljeni 
Privremeni propisi, koji između ostalog daju i oso¬ 
bine za 3 tipa katrana za puteve otpornih prema 
starenju (80/125, 140/240 i 250/500). 

Razlika između ove tri vrste katrana iz Privre¬ 
menih propisa od aprila 1960. prema katranima 
istog viskoziteta u DIN-1995 od februara iste go¬ 
dine svodi se uglavnom na sadržaj ulja i tačku raz- 
mekšavanja ostatka smole. Ove razlike smo predo¬ 
čili u tablici II. 

Iz tablice II se vidi da je razlika u tački raz¬ 
mekša vanj a ostatka smole poslije destilacije osjet¬ 
ljiva. Dok je ranije bilo propisano 70° C, sada se u 
Privremenim propisima za katran otporan prema 
starenju ograničava tačka razmekšavanja na 45° C, 
što znači da se u proizvodnji katrana radi s mekom 
smolom. 

c) Postojeći standardi za katrane B. S. 76-1943, 
»Tars for Roads Purposes« u Velikoj Britaniji ne 
predviđaju nikakvo posebno ispitivanje starenja 
katrana. Međutim, interesantno je napomenuti da 
je tačka razmekšavanja ostatka smole po KS u tim 
standardima ovako ograničena: za katrane tipa A 
na 44—48° C a za katrane tipa B na 38—42° C. 
(Katrani tipa A se preporučuju za površinske 
obrade, penetracije, katranske makadame i tepihe, 
dok se katrani tipa B preporučuju samo za tepihe 
s agregatom ispod 3 mm krupnoće u količini 20— 
30°/o.) U vezi s pitanjem trvdoće smole u katranima 
za cestogradnju navodimo mišljenje francuskog 
predstavnika na Plenarnom sastanku Internacio¬ 
nalne konferencije za katran u Bruxelles-u 1959. 
god. Fort je mišljenja (6) da je naročito važno istra- 


Tablica II 





Kat 

rani 



Osobine 

DIN- 

1995 od febr. 1960. 

Privr. prop. od aprila 1960. 


T 80/125 

T 140/240 

T 250/ 500 

80/125 

140/240 

250/500 

3. Destilacija: 







c. Srednje ulje 







(170—270° C) 
tež. %> 

5 

3 

2 

6 

4 

3 


do 

do 

do 

do 

do 

do 


12 

9 

8 

11 

9 

8 

d. Teško ulje 







(270—300° C) 
tež. °/o 

3 

2 

2 





do 

do 

do 

6 

5 

4 


9 

8 

8 




Antracensko ulje 11 
g. 




1,5 

najmanje 

1,5 

1,5 

Antracensko ulje I 




4. Tačka razmekšavanja po 







KS ostatka smole maks. 

°C 

70 

70 

70 

45 

45 

45 


NAPOMENA: Antracensko ulje I se dobij a destilacijom od 300—350° C a aotracensko ulje II destilacijom 
iznad 350° C. 

živati katranske smole kao onaj sastavni dio ce¬ 
stovnog katrana od kojeg prvenstveno zavisi vijek 
trajanja zastora. Naime, pošto ulja za fluksiranje 
ispare, smota je onaj dio katrana koji ostaje trajno 
u katranskom zastoru. 

U Velikoj Britaniji je pitanju starenja katrana 
(Aging u Engleskoj, wethering u SAD, Alterung 
u Njemačkoj) posvećena odgovarajuća pažnja. Za 
provjeravanje osobina katrana u pogledu starenja 
konstruirali su Englezi aparat za oksidaciju uzo¬ 
raka katrana. Ispitivanje se obavlja pod pritiskom 
od 20 at. na temperaturi od 65° C, kroz vremenski 
period od Oko 300 sati. 

Prije pokusa odredi se taoka loma po Frass-u, a 
poslije oksidacije je pod spomenutim uvjetima po¬ 
novno se odredi taoka loma. Ono vezivo koje je 
pokazalo manji porast tačke loma bilo je manje 
osjetljivo na oksidaciju, tj imalo je veću otpornost 
prema starenju. Međutim, iz stručnih publikacija 
se vidi da su u posijedne vrijeme u Engleskoj po¬ 
čeli da namjesto tačke loma ispituju porast ekvi¬ 
viskozne temperature, kao indikatora za provjera¬ 
vanje naklonosti cestovnog katrana prema starenju. 

Navešćemo -neka ispitivanja koja su objavili 
Tingle i Wright (7). Spomenuti autori su ispitivali 
cestovne katrane proizvedene u vertikalnim i hori¬ 
zontalnim retortama, kao i u koksarama, isto tako 
su radili u navedenom aparatu vještačkom oksida¬ 
cijom, ugrađivanjem istih katrana u kolo vozni za¬ 
stor i na krovu. 

Iz njihovih brojni pokusa uzeli smo samo pro¬ 
mjene ekviviskozne temperature i predočili smo ih 
u tablici III. 


Tablica III 



Ekviviskozna temperatura 
katrana °C iz: 


retorte 



verti¬ 

kalne 

horizon¬ 

talne 

kok¬ 

sare 

1. Pokus u aparatu za 
oksidaciju: kod 20 
at., na 65° C 

— prije pokusa 

38.5 

42,0 

40,0 

— poslije pokusa 
a. poslije 288 h 

70,4 

60,1 


b. poslije 321 h 

— 

— 

62,5 

2. Katran ugrađen u 
kolovozmi zastor: 

— prije upotrebe 

38,5 

42,5 

40,0 

— poslije 6 godina 

77,0 

73,0 

74.0 

3. Katran upotrebljen 
na krovu: 

— prije upotrebe 

38,5 

42,0 

40,0 

— poslije 2 godine 

76,0 

72,0 

75y0 


Iz tabelice III je očevidno da se rezultati dobi¬ 
jem metodom oksidacije u laboratoriju, pod stalnim 
pritiskom i na visokoj temperaturi dobro slažu 
s rezultatima dobijenim za katrane koji su bili 
izloženi atmosferskim uticajima na cesti ili na 
krovu. 

Interesantan je podatak da starenje katrana na 
krovu pokazuje tri puta brži tempo prema starenju 
na cesti; naime, porast ekviviskozne temperature 
je bio za ispitane katrane nakon 6 godina na cesti 
približno jednak porastu nakon 2 godine na krovu. 

Ovaj podatak može da nam dobro posluži kao 
indikacija zašto asfaltni pokrovi na ravnim krovo¬ 
vima, koji se danas sve Više prave na zgradama, 
procure u relativno kratkom vremenu poslije iz¬ 
rade. Iako ovo pitanje nije predmet ovih razma¬ 
tranja o katranima, posljedice slabo izrađenih as- 
faltnih pokrova na ravnim krovovima u vidu ošte¬ 
ćenja zgrade upućuju kako Institute tako d bitu- 
mensku industriju da se pozabave problemom rav¬ 
nih krovova. 

Zaključak 

1. Objavljivanje Jugoslovenskih standarda JUS. 
U. M3. 040 za katran za kolovoze 1961. god. je prvi 
i ujedno važan korak u ovom mometnu, kada se 
primjena katrana u cestogradnji u našoj zemlji 
nalazi u početnoj fazi. 

2. Smatramo da bi slijedeći korak trebalo da 
bude dopuna Jugoslovenskih standarda s novim 
elementima: 

a) propisom o ekviviskoznoj temperaturi za po¬ 
jedine tipove katrana pored propisa trebalo bi od¬ 
rediti i način određivanja ekviviskozne tempera¬ 
ture; 

b) odredbom o provjeravanju otpornosti ka¬ 
trana prema starenju uvođenjem TRS-metode, kao 
što to određuju francuski Standardi ili propisiva¬ 
njem određenih procenata sadržaja antraceskih 
ulja I i II i niže tačke razmekšavanja ostatka 
smole nego što sadašnji standard propisuje, slično 
Privremenim njemačkim standardima. 

Razumljivo je da će se u slučaju prihvatanja 
francuskog načina morati propisati i aparatura i 
postupak sličan Leroux-ovom. 

3. U inozemstvu postoji tendencija upotrebe 
smjesa katrana i bitumena, odnosno katranske 
smole i bitumena. U tim smjesama se uzajamno 
poboljšavaju osobine obaju veziva, tj. dodatkom 
katrana bitumenu povećava se adhezija bitumena 
za agregat u prisustvu vode, dodatkom bitumena 
katranu povećava se vijek trajanja katrana, a do¬ 
datkom katranske smole bitumenu povećava se 
hrapavost asfalnog betona izgrađenog s takvim 
bitumenom. 

Nameće se i kod nas potreba da se obrati pa¬ 
žnja na pitanje miješanja katrana i bitumena u 
jedno vezivo, prvo u području istraživačkog rada. 
a zatim da se i kroz standarde propišu vrste mije¬ 
šanih veziva i osobine koje ona treba da posjeduju. 

ODGOVORNOST GRAĐEVINSKIH PODUZEĆA I OSIGURANJE 

Ing. Julijan Jamnicki, Zagreb 


U toku građenja može doći do raznih nezgoda, 
bilo prema osobama koje su u radnom odnosu 
prema građevnom poduzeću bilo prema osobama 
koje nisu s njim u radnom odnosu, kao i prema 
stvarima tih -osoba. Tako se npr., može dogodit: 
tda zbog pada iskele, dijela zgrade, uređaja itd. 
strada neka osoba ili budu uništeni ili oštećeni neki 
predmeti. Za neke od nastalih nezgoda dolazi pod 
stanovitim okolnostima do odgovornosti rukovo¬ 
dioca gradilišta (kao prvo odgovorne osobe, što u 
konačnoj liniji znači do odgovornosti građevinskog 
poduzeća kao pravne osobe. 

Kada dođe do osobne štete radnika ili službe¬ 
nika, ona se u cijelosti (ili djelomično nadoknađuje 
putem socijalnog osiguranja. Međutim, Zavod za 
socijalno osiguranje može građevinskom poduzeću 
postaviti regresni zahtjev za takve štete iz naslova 
odgovornosti građevinskog poduzeća samo ako je 
štetni događaj nastao zbog 'toga što nisu bile izvr¬ 
šene h/igijemsko^tehničke zaštitne mjere, odnosno 
pod uvjetima tačno navedenim u Zakonu o invalid¬ 
skom osiguranju i Zaikonu o mirovinskom osigu¬ 
ranju. 

Najveći dio rizika do kojih dolazi na gradnjama 
može bita obuhvaćen osiguranjem prema Pravilima 
za osiguranje od rizika odgovornosti. Međutim, 
praksa pokazuje da građevna poduzeća ne iskori- 
šćuju takvo osiguranje u dovoljno mjeri, bilo zato 
što ne poznaju tu granu osiguranja bilo zato što 
nisu direktno obvezatna da zaključe takvo osigu¬ 
ranje. Budući da je za zaključenje takvog osigu¬ 
ranja zainteresiran svaki član radnog kolektiva, 
postoji mogućnost da se preko Radničkog savjeta 
dobije odobrenje da poduzeće zaključi osiguranje 
od odgovornosti. 

To osiguranje ne odnosi se na osiguranje sred¬ 
stava privrednih organizacija, ali prema logičnoj 
primjeni odredbe tačke 4, alineje 5. Naredbe o ma¬ 


terijalnim d ostalim troškovima privrednih organi¬ 
zacija, u kojoj se govori o naknadi štete počinjene 
drugim osobama pri obavljanju djelatnosti pri¬ 
vredne organizacije, premija ovog osiguranja tereti 
materijalne troškove. 

Osnovi odgovornosti 

Odgovornost građevinskih poduzeća, odnosno 
rukovodioca radova ikao predstavnika izvođača, 
osniva se na propisima u nizu odredaba. Tako, npr., 
prema čl. 27. Općih uvjeta za izvođenje građevin¬ 
skih objekata ii radova, izvođač je odgovoran za 
sigurnost i nepovredivost susjednih objekata. Ako 
izvođač svojim nesmotrenim ili nestručnim po¬ 
stupkom ili neprikladnom dispozicijom i nedovolj¬ 
nim mjerama pri Izvođenju radova prouzroči odro¬ 
njavanje zemljišta ili kakvo rušenje, odnosno stvori 
neke druge nepovoljne uvjete za stabilnost i kva- 
litet poduzetih radova i time izazove nepotrebne 
radove, on snosi svu štetu od takvih posljedica. 
Nadalje, rukovodilac radova i nadležni poslovođa 
odgovorni su prema postojećim propisima za higi- 
jensko^tehniičku zaštitu u toku izvođenja radova. 

Prema članu 3. tač. 3. Uredbe o građenju, iz¬ 
vođač građevinskih radova mora naročito poduzeti 
sve potrebne mjere radi osiguranja objekata koji 
se izvode, susjednih objekata, radnika, prolaznika 
i javnog prometa. 

Osnov odgovornosti nalazi se i u članu 80. 
Uredbe o financiranju socijalnog osiguranja. Pre¬ 
ma odredbi tog člana, Zavod za socijalno osiguranje 
obvezan je i na davanje za bolesti, ozljedu, po¬ 
vredu, invaliditet ili smrt i onda ako koji od tih 
slučajeva nastupi zbog toga što nisu izvršene pro¬ 
pisane ili naređene mjere za zaštitu zdravlja ili 
života zaposlenih osoba. Međutim, Zavod za soci¬ 
jalno osiguranje mora za te slučajeve zahtijevati 

naknadu štete od građevinskog poduzeća koje je 
odgovorno za meizvršenje propisanih, odnosno na¬ 
ređenih zaštitnih mjera. 

Navedenim propisima tačno je utvrđeno što gra¬ 
đevinska poduzeća moraju poduzeti, odnosno za 
što su odgovorna alko iz njihove djelatnosti dođe 
do oštećenja na susjednim objektima, nezgoda na 
osobama koje se po službenoj dužnosti nađu na 
gradilištu, prolaznicima uz gradilište, kao i nji¬ 
hovih radnika i službenika. 

Prema građevinskim poduzećima može, dakle, 
istaknuti odštetni zahtjevi po osnovu odgovornosti: 

1. Zavod za socijalno osiguranje, za liječenje i 
druga davanja u .naravi, za penzije, invalidnine i 
druga novčana davanja, alko je radnik odnosno 
službenik pretrpio povredu zbog propusta učinjenih 
u smislu čl. 80. spomenute uredbe; 

2. radnik ili službenik za onaj dio štete za koji 
socijalno osiguranje nije u obvezi: za pretpljene 
bolove, za izgubljenu zaradu i za oštećenje stvari; 

3. treće osobe zbog oštećenja njihova zdravlja 
tjelesnog 'integriteta (smrti, linvalidnosti) ili stvari; 
i ovdje se socijalno osiguranje može pojaviti s od¬ 
štetnim zahtjevom ako je povrijeđena odnosno ošte¬ 
ćena osoba radnik ili službenik. 

Pravilima za osiguranje od opasnosti odgovor¬ 
nosti liz obavljanja građevinske djelatnosti predvi¬ 
đeno je jamstvo ako protiv osiguranika, na osnovu 
zakonskih odredaba o odgovornosti, neka treća 
osoiba istakne odštetni zahtjev zbog događaja koji 
bi nastupio za vrijeme važenja osiguranja, a koji 
bi imao za posljedicu smrt, povredu zdravlja ili 
tijela čovjeka ili oštećenje ili uništenje stvari. 

Odgovornost iza štete može proizlaziti iz: 

1. vlastite krivice osiguranika; u načelu osi¬ 
guranik odgovara za štete prouzročene svojom kri¬ 
vicom, pojam krivice obuhvaća malu nemarnost, 
veliku nemarnost i namjeru, osiguranjem od odgo¬ 
vornosti obuhvaćena je samo odgovornost zbog 
male i velike nemarnosti osiguranika; 

2. krivice radnika i službenika; ovdje se radi 
o odgovornosti za tuđu krivicu, odnosno za krivicu 
i štetu prouzročenu od strane namještenika ii rad¬ 
nika, osiguranik može biti oslobođen odgovornosti 
samo ako dokaže da je poduzeo sve potrebne 
mjere opreznosti i nadzora da bi se šteta otklonila, 
ili da bi šteta također nastupila i da su bile po¬ 
duzete mjere opreznosti i nadzora; 

3. posjedovanja, držanja ili upotreba izvjesne 
imovine. Ovdje ise radi o odgovornosti i bez kri¬ 
vice za štete koje bi pro'izašle zbog nedostataka 
pojedinih uređaja, zgrada, ili zbog nedostataka u 
izradi ili nedovoljnom održavanju, i si., osim ako 
se dokaže da je šteta prouzročena krivicom ošte- 
ćenika (žrtve) ili zbog Više sile ili događaja koji se 
nije mogao otkloniti. 

Rizici obuhvaćeni osiguranjem 

Postoje dvije grupe rizika od odgovornosti. U 
prvu grupu dolaze osnovni rizici koji su obuhva¬ 


ćeni Pravilima za osiguranje od odgovornosti i tzv. 
dodatni rizici koji su obuhvaćeni Posebnim pra¬ 
vilima za osiguranje od odgovornosti za imovinske 
štete. 

Osnovni rizici od odgovornosti 

Osnovno osiguranje obuhvaća: 

a) rizike od odgovornosti koji mo¬ 
gu nastati iz djelatnosti građevin¬ 
skog poduzeća, kao i odgovornost: 

1. iz posjedovanja, zakupa ili plodouživanja 
zemljišta, zgrada i prostorija koji se isključivo 
iskorišćuju za potrebe osiguranog poduzeća od¬ 
nosno zanimanja, ili za stanovanje osiguranika, 
radnika i službenika; 

2. radnika i službenika za štete koje ovi pro- 
uzrokuju u izvršenju službene dužnosti; 

3. iz posjedovanja .ili zakupa objekata društve¬ 
nog standarda određenih da isključivo služe rad¬ 
nicima i službenicima osiguranika, kao npr. menze, 
kupališta, odmarališta i si.; 

4. zbog oštećenja, krađe ili nestanka stvari osi- 
guranikovih radnika i službenika, osim novca, dra¬ 
gocjenosti, vrijednosnih papira i isprava svih 
vrsta, uz uvjet da se stvari ostavljaju u prosto¬ 
rijama koje se zaključavaju ili čuvaju; 

5. zbog Oštećenja, krađe, nestanka ili zamjene 
garažiranih bicikla radnika i službenika, uz uvjet 
da osiguranik ima naročito mjesto za garažiranje, 
osiguranje se odnosi samo na bicikle ostavljene na 
tom mjestu, krađu odnosno nestanak stvari iz tač. 

4. i 5. osiguranik je dužan prijaviti nadležnoj na¬ 
rodnoj miliciji, osiguranjem nije obuhvaćeno i po¬ 
sebno se ima ugovoriti osiguranje od opasnosti iz 
djelatnosti koja nije predmet osiguranog poduzeća 
odnosno zanimanja; 

b) rizike iod odgovornosti i z p o s j e- 
d ovan ja zgrade, posjedovanja ze¬ 
mljišta, kao i odgovornost: 

1. kao vlasnika (investitora) građevinskih ra¬ 
dova ili poduzetnika građevinskih radova (novo¬ 
gradnja, adaptacija, popravaka, bijeljenja, kopanja) 
na posjedu, ukoliko troškovi u pojedinom slučaju 
ne iznose više od 500 000 dinara; 

2. kao ranijeg posjednika ili nosioca prava 
upravljanja, ^ko je osiguranje postojalo do pro¬ 
mjene vlasništva odnosno prava upravljanja; 

3. osoba koje prolazno imaju pravo plodouži¬ 
vanja ili vrše prinudnu upravu odnosno upravljaju 
stečajnom masom, i to samo kad su u tom svojstvu; 

4) iz posjedovanja garaže koja se nalazi u zgradi 
ili na zemljištu, ukoliko se ne radi o garaži koju 
je osiguranik lizdao pod najam ili je drži radi obav¬ 
ljanja djelatnosti, ili o hotelskoj garaži; 

5. koja pro'ističe iz poslovne djelatnosti nadstoj¬ 
nika zgrade. 

c) r i z i k o od odgovornosti podu¬ 
zeća: 

1. iz upotrebe industrijske pruge (šumske, polj¬ 
ske i priključne) uspinjače lili žičare, ako se prije¬ 
voz vrši bez naplate vozarine; 

2. iz zakupa stovarišta od željeznice i posjedo¬ 
vanja ovog stovarišta; 

Ako je naročito ugovoreno, osiguranjem je obu¬ 
hvaćena i odgovornost poduzeća: 

1. zbog oštećenja tuđih vozila pri utovaru i isto¬ 
varu pomoću dizalica ii postrojenja za utovar i 
istovar, osiguranjem nije obuhvaćena odgovornost 
za štete nastale pri utovaru postrojenja koja s obzi¬ 
rom na svoju konstrukciju puštaju teret da pada; 

2. iz upotrebe industrijske pruge, uspinjače ili 
žičare uz naplatu vozarine. 

d) rizika ii odgovornost za šitete: 

1. zbog oštećenja stvari uslijed ulegnuća, kli¬ 
zanja ili odronjavanja zemljišta, ili zbog potresa 
pri zabijan ju pilota; 

2. zbog oštećenja plinovoda, vodova vode ili 
električnih vodova, kao i kanala i ostalih podzem¬ 
nih vodova. 

Ako u polici nije izričito što drugo navedeno, 
osiguranjem nisu obuhvaćene opasnosti od Odgo¬ 
vornosti zbog: 

— odštetnog zahtjeva koji na osnovu ugovora 
ili posebnog obećanja prelazi opseg osiguraolikove 
zakonske obaveze; 

— odštetnog zahtjeva zbog trajnog i postepenog 
oštećivanija od dima, čađe, plina, pare, toplote i 
hladnoće, oborine, industrijske vode, postepenog 
prodiranja vode, pljesnivosti, zadaha, šuma (buke), 
potresa, ulegnuća i odronjavanja zemlje, kao ni 
za štete učinjene od divljači, ni za one učinjene 
na poljoprivrednim kulturama od stoke na paši; 

— odštetnih zahtjeva zbog šteta na (tuđim stva¬ 
rima koje je osiguranik uzeo u najam, u zakup, 
pozajmio, ili koje su predmet posebnog ugovora 
o čuvanju; 

— odštetnih zahtjeva zbog šteta koje su nastale 
na tuđim stvarima pri obavljanju djelatnosti iz 
zanata ili zanimanja od strane osiguramika na 
ovim stvarima ili s ovim stvarima (kao npr.: obra¬ 
da, popravak, prijevoz, ispitivanja i si.); 

— davanja koja se daju namjesto onoga što se 
po ugovoru imalo dati, pa ni onda kad se radi o 
zahtjevu po osnovu zakonskog nošenja rizika (za 
slučajnu propast i slučajno pogoršanje). 

Iz osiguranja ostaju isključeni i ne mogu se po¬ 
sebnim sporazumom osigurati: 

— zahtjevi po osnovu osiguranja svih lica koja 
su štetu namjerno prouzročila; znanje o pak vari ji- 
vosti ili škodljivosti robe itd. prilikom proizvodnje, 
radova i isporuke smatra se namjerom; 

— odštetni zahtjev zbog štete koja nastane na 
radovima Ali stvarima izrađenim ili isporučenim od 
strane osiguranika (ili od strane treće osobe po nje¬ 
govom nalogu ili za njegov račun) uslijed uzroka 
koji leži u samoj izradi ili isporuci. 

Dodatni rizici od odgovornosti za imovinske štete 

Prema Posebnim pravilima može se uz doplatnu 
premiju zaključiti i osiguranje od odgovornosti za 
imovinske štete. To osiguranje odnosi se na odgo¬ 
vornost za imovinsku štetu koju bi osiguranik ne- 


kome učinio svojom pogreškom pri obavljanju u 
polici označenog svojstva, pravnog odnosa ili 
djelatnosti. 

Imovinskom štetom smatra se šteta koja ne pro¬ 
izlazi ni iz oštećenja osobe, ni iz oštećenja stvari 
(oštećenje, uništenje, kvar), već iz pogreške koju 
je učinio osiguranik. To su zapravo gubici pro¬ 
uzročeni trećim osobama koji nastaju kao indi¬ 
rektna posljedica neke pogreške osiguranika. 

Osiguranjem je obuhvaćena odgovornost za po¬ 
greške koje nastanu od dana početka osiguranja 
do njegovog isteka. Kao trenutak nastupanja štet¬ 
nog događaja smatra se trenutak kojega je po¬ 
greška učinjena. Ako je šteta nastala zbog propu¬ 
štanja iz nehata, tada se ima uzeti da je pogreška 
učinjena onog dana kada se prepuštena radnja 
najkasnije morala poduzeti da bi se otklonilo na¬ 
stupanje štete. 

Osiguranjem nisu obuhvaćeni odštetni zahtjevi: 

1. za štetu nastalu u inoistranstvu Ili po osnovu 
neke djelatnosti ili propuštanja učinjenih u ino- 
stranstvu; ovo vrijedi i za odštetne zahtjeve istak¬ 
nute pred inostranim sudom, kao i za izvršene pre¬ 
sude (donijete od sudova u zemlji; 

2. zbog prekoračenja predračuna i kredita po 
ugovorima o kupovini ii isporuci, a naročito zbog 
neodržavanja ugovorenih rokova isporuke li garan¬ 
tiranih obaveza; 

3. zbog besplatnog ili plaćenog posredovanja u 
novčanim, zemljišnim i drugim privrednim poslo¬ 
vima; 

4. za štetu nastalu uslijed manjka u blagajni, 
pogrešaka pri isplati i pronevjeri od strane osigu- 
ranikovog personala; 

5. za štetu nastalu svjesnim odstupanjem od za¬ 
kona, propisa, uputstava ili uvjeta Vlastođovca ali 
kojom drugom svjesnom povredom obaveze; 

6. zbog nepravilnog taksiranja i ostalih nedo¬ 
stataka u taksiran ju; 

7. za štetu prouzročenu time što su osiguranik 
ili njegov namještenik previdjeli pogrešku sadr¬ 
žanu u računu, predračunu 'ili mjerama u 
crtežima; 

8. zbog nestanka stvari. 

Primjeri odgovornosti 

Iz osiguranja od odgovornosti: 

— Nakon podbetoniranja susjedne zgrade koje 
je bilo izvedeno zbog dubokih temelja novogradnje 
došlo je do pukotine na susjednom zidu. 

— Pri radovima na pregradnjama u nekoj 
zgradi radnik je krampom oštetio postojeći dovod 
vode. Šteta nije mogla biti trenutno otklonjena pa 
je, osim što je učinjena šteta na cijevi, voda ošte¬ 
tila soboslikariju i namještaj u stanu ispod mjesta 
štete. 

— Zbog dotrajalosti jedne grede u skeli došlo 
je do njezina djelomičnog rušenja. Tom su prili¬ 
kom nastradali neki radnici poduzeća i prolaznici, 
a oštećena je i njihova odjeća. 

— Poslovođa je odredio pomoćnog radnika za 
posluživanje nekog stroja. Na tom Stroju nije bilo 
zaštitnog uređaja, što nije smetalo radniku koji je 
baratanje sa strojem dobro poznavao i oprezno 
radio. Međutim, pomoćni radnik nije bio dovoljno 
obaviješten o opasnosti koja proizlazi iz rada sa 
strojem, pa mu je stroj odrezao lijevu ruku. Od 
socijalnog osiguranja dobio je pomoćni radnik 
ren l tu; međutim, ustanovljeno je da poduzeće nije 
izvršilo potrebne mjere za zaštitu radnika, odno¬ 
sno nije postavilo zaštitni uređaj na stroju, pa je 
socijalno osiguranje zatražilo regres od poduzeća. 
Regresnom zahtjevu udovoljava osiguravatelj ako 
je poduzeće zaključilo osiguranje od odgovornosti. 

Iz osiguranja imovinskih šteta: 

— Zbog pogonske štete na parnom valjku bio 
je na neko vrijeme obustavljen promet cestom koja 
se popravlja. Vlasnicima vozila koja su morala 
prijeći zakrčenom cestom prouzročeni su nepred¬ 
viđeni troškovi zbog duljih prevoza obilaznim pu¬ 
tovima i eventualno troškovi zbog nepravodobno 
dostavljene robe. 

— Prilikom izvođenja radova na nekom vodo¬ 
toku došlo je kroz ndkoliko mjeseci do povišenja 
vodostaja, koji je izazvao poplavu na njivama uz 
obalu. Zbog poplave korisnici nisu mogli pravo¬ 
dobno zasaditi određene kulture, pa su im nastali 
gubici iz naslova plodouživanja. 

Kako zaključiti osiguranje od odgovornosti 
Svote osiguranja i premijske stope 

Osnovno osiguranje od odgovornosti može se 
zaključiti na dva načina: 

1. Za čitavo poduzeće, to znači za upravu, sva 
gradilišta i samostalne pogone. 

2. Za pojedina gradilišta, kao saosiguranje već 
zaključenom osiguranju objekata u gradnji. 


Dodatno osiguranje od odgovornosti za imo¬ 
vinske štete može se zaključiti uz na bilo koji na¬ 
čin već zaključeno osiguranje od odgovornosti. 


Osnovno osiguran 
odgovornosti za č 
Cjenikom premija za 
odgovornosti predviđene 
osigueranih svota: 

1. za osobe 
za stvari 

2. za osobe 
za stvari 

3. za osobe 
za stvari 


je o d 

i t a v o poduzeće 
osiguranje od opasnosti 
su tri razne kombinacije 

2 500 000 dinara 
250 000 dinara 
5 000 000 dinara 
500 000 dinara 
10 000 000 dinara 
1 000 000 dinara 


Za svako daljnje povećanje osigurane svote za 
stvari od 100 000 dinara računa se doplatak od5%>. 

Osigurana svota je gornja granica obaveze osi¬ 
guravajućeg zavoda iz jednog štetnog događaja. 
Više šteta prouzročenih jednim događajem vrijedi 
kao jedan štetni događaj. To znači, drugim rije¬ 
čima, ako bi se npr. na 5 gradilišta dogodilo makai 
i u istom času bilo koliko štetnih događaja, osigu¬ 
rane svote za svaki pojedini događaj uvijek ostaju 
iste i vrijede do isteka ugovorenog roka trajanja 
osiguranja. 

Premijska stopa zavisi o: visini godišnjeg plat¬ 
nog fonda, veličini opasnosti i o osiguranoj svoti. 

Obračun premija vrši se od ukupno planiranog 
iznosa godišnjeg platnog fonda radnika i službeni¬ 
ka, dok se konačan obračun premije vrši po zavr¬ 
šetku godine na osnovu ostvarenog platnog fonda. U 
platni fond računaju se sva osobna primanja rad¬ 
nika i službenika, bez obzira na to na kojem gradi¬ 
lištu ili pogonu rade. Doprinos za socijalno osigu¬ 
ranje, dječji doplatak, doprinos za fond stambene 
izgradnje i doprinos budžetima ne ulaze u platni 
fond. 


Visina godišnjeg 
platnog fonda 
dinara 


Osigurane sv 
(prva za osobe, druga za 

ote 

stvari) 


2 500 000 

250 000 

5 000 000 

500 000 

10 000 000 

1 000 000 

°/oo 

minimalno 

°/oo 

minimalno 

%o 

minimalno 

Do 

2 500 000 

7,2 

3 000 

9,4 

3 900 

10,8 

4 500 

Preko 

2 500 000 







Do 

5 000 000 

4,8 

18 000 

6,2 

23 400 

7,2 

27 000 

Preko 

5 000 000 









4,2 

24 000 

5,4 

31 200 

6,3 

36 000 

Do 

10 000 000 







Preko 

10 000 000 









3,6 

42 000 

4,7 

54 600 

5,4 

63 000 

Do 

30 000 000 







Preko 

30 000 000 









3 

108 000 

3,9 

140 400 

4,5 

162 000 

Do 

50 000 000 







Preko 

50 000 000 

2,4 

150 000 

3,1 

195 000 

3,6 

225 000 

Dopunske premije za posebne izvore opasnosti 

1. Industrijske pruge 

a) šumske i ipoljske pruge, priključne pruge, 
uspinjače, i žičare: 

bez naplate vozarine . . . bez doplatka, 

uz naplatu vozarine . . . poseban cjenik, 

b) .iznajmljena željeznička 

stovarišta.bez doplatka. 

Osiguranje obuhvaća deliktnu i ugovornu odgo¬ 
vornost prema Jugoslavenskim željeznicama. 

2. Dizalice i postrojenja za utovar i istovar 

a) bez saos'iguranja vožila koja se utovaruju i 

istovaruju. 

bez doplatka, 

b) sa saosiguranjem vozila Ikoja se utovaruju i 
istovaruju, ali s isključenjem šteta koje nastaju 
pri upotrebi postrojenja koja prema svom tehni¬ 
čkom uređaju puštaju teret da pada . 

poseban cjenik. 

3. Električni vodovi 

a) za električne mreže do 5 km .... 
bez doplatka, 

b) za električne mreže preko 5 km . 
poseban cjenik. 

4. Vodovodi 

Bez obzira na duljinu. 

poseban cjenik. 

5. Ispusti i uređaji za pumpanje tekučina d pli¬ 
nova s obzirom na zapreminu. 

poseban cjenik. 

6. Garaže 

a) za svaku spravu za podizanje automobila . 
poseban cjenik, 

b) prema površini garaže. 

poseban cjenik, 

c) nedopuštena upotreba vozila. 

poseban cjenik. 

Osnovno osiguranje od odgovornosti kao saosi- 
guranje uz već zaključeno osiguranje objekata u 
gradnji 

Neka građevinska poduzeća diz stanovitih razloga 
ne žele zaključiti osiguranje od odgovornosti za 
čitavo poduzeće, nego samo za neka gradilišta. Ta¬ 
kvo osiguranje od 'odgovornosti može se prema 
propisima cjenika za osiguranje građevinstva za¬ 
ključiti samo kao saosiguranje prilikom zaklju¬ 
čenja osnovnog osiguranja objekata u gradnji. 

Već prilikom prijave za osiguranje objekata u 
gradnji treba osiguranik u obrascu G-l (Podaci za 
osiguranje objekata u gradnji) u odgovarajućoj 
rubrici označiti da ii želi zaključiti saosiguranje od 
odgovornosti, i na koju svotu. 

Za takvo saosiguranje od odgovornosti plaća se 
na ime premije 15°/o od osnovne premije osiguranja 
objekta u gradnji, i to za osigurane svote od 
10 000 000 dinara za smrt ili povredu osoba i 
1 000 000 dinara za oštećenje ili uništenje stvari. 


Te osigurane svote mogu se na traženje osiguranika 
povisiti. Premija za svako povišenje od 500 000 
dinara za osobe i 50 000 dinara za stvari iznosi 5°/o 
od osnovne premije za osiguranje objekta u gradnji. 

Dodatno osiguranje od odgovornosti za imovin¬ 
ske štete 

Uz bilo na koji način zaključeno osiguranje od 
odgovornosti može se zaključiti i dodatno osigura¬ 
nje od odgovornosti za imovinske štete. Tu valja 
napomenuti da je osigurana svota za takva osigu¬ 
ranja ograničena na 1/4 osigurane svote za ošte¬ 
ćenje stvari, ako se ne ugovori drugačije. 

Premija osiguranja od odgovornosti za imovin¬ 
ske štete iznosi 20% od osnovne premije za osigu¬ 
ranje od odgovornosti. 

Što treba poduzeti kad nastupi šteta 

Kad se dogodi osigurani Slučaj na osnovu kojega 
bi se protiv osiguranika mogao istaći odštetni zah¬ 
tjev po osnovu odgovornosti, osiguranik mora 
odmah pismeno izvjestiti nadležni osiguravajući 
zavod, a najkasnije u roku od tri dana kad je 
protiv njega istaknut odštetni zahtjev ili poveden 
krivčni postupak zbog nastalog događaja na kojem 
se osniva potraživanje od treće osobe. 

Osiguranik se mora držati uputa koje primi 
od osiguravajućeg zavoda u svrhu otklanjanja i 
smanjenja štete d da učini sve što bi moglo poslužiti 
razjašnjenju štetnog događaja. Isto tako on mora 
pomagati osiguravajućem zavodu pri obrani od 
istaknutog odštetnog zahtjeva, kao i pri ustanov¬ 
ljenju i likvidaciji štete. Ako o odštetnom zahtjevu 
dođe do sudškog spora, osiguranik mora vođenje 
spora prepustiti osiguravajućem zavodu. 

Bez prethodne suglasnosti osiguravajućeg za¬ 
voda osiguranik nije ovlašten da odštetni zahtjev 
prizna potpuno ili djelomično, ili da se o oštetnom 
zahtjevu poravna, odnosno da odštetni zahtjev 
zadovolji. Ako postupi suprotno, osiguravajući za¬ 
vod je slobodan od davanja odštete, osim ako osi¬ 
guranik prema činjeničnom stanju nije mogao 
odbiti priznanje, odnosno zadovoljenje, a da time 
ne učini očiglednu nepravdu. 

Obuhvat odgovornosti 

Obuhvat odgovornisti ovisi o veličini povrede 
za osobe, odnosno o veličini oštećenja za stvari, i to: 

1. Pri povredi tijela i zdravlja naknađuju se: 

a) troškovi liječenja, troškovi za liječenje, lije¬ 
kovi, prijevoz bolesnika, liječenje u bolnici i uopće 
svi troškovi koji su potrebni sa medicinskog sta¬ 
novišta; 

b) pretrpljenu štetu zbog djelomične ili potpune 
nesposobnosti za rad, visina štete je različita s ob¬ 
zirom na nesposobnost i visinu prihoda povrije¬ 
đenoga; 

c) izgubljene zarade za vrijeme bolesti; 

d) odštete za pretrpljene bolove. 

2. Pri usmrčenju osobe naknađuju se: 

a) troškovi sahrane; 

b) troškovi liječenja; 

c) pretrpljena šteta zbog radne nesposobnosti, 
ukoliko povrijeđeni nije odmah umro; 

d) troškovi zbrinjavanja (izgubljeno izdržava¬ 
nje) osoba ikoje su smrću žrtve izgubile svog skrb¬ 
nika. 

Skrbnik može biti: roditelj djeci, i to kao otac 
tako i majka, djeca svojim roditeljima, također i 
onda kad bi dm tek u budućnosti morala davati 
potporu, suprug supruzi itd. Zahtjev na naknadu 
za zbrinjavanje može se podnijeti ako je zaista u 
sadašnjosti ili budućnosti potrebno davanje potpore. 

3. Pri oštećenju stvari naknadu ju se izdaci za 
popravak i nabavku nove stvari namjesto uništene. 
Pri tom se vodi računa i o gubitku vrijednosti i o 
izgubljenoj dobiti od stvari. 

Da bi se ocijenila odgovornost štetnika (osagu- 
ranika), oštećenik (žrtva) treba dokazati: 

1. krivicu štetnika, ako se radi o kakvom protiv- 
pravnom djelu ili nedjelu, ili samo nastajanje do¬ 
gađaja ako se radi o odgovornosti bez krivice radi 
vršenja djelatnosti koja stvara veću opasnost po 
okolinu; 

2. svoju štetu ... 

3. uzročnu vezu između krivice odnosno doga¬ 
đaja štete. U slučaju zajedničke krivice štetnika i 
oštećenika naknada se dijeli srazmjerno prema 
stupnju njihove krivice. 


Ustanovljenje i isplata odštete 

Iznos odštete ustanovljuje se priznanjem toga 
iznosa od strane osiguranika po prethodnom odo¬ 
brenju osiguravajućeg zavoda, odnosno poravna¬ 
njem što ga zaključi osiguravajući zavod, ili sud¬ 
skom odlukom. 

Svojih obaveza prema osiguraniku može se osi¬ 
guravajući zavod u svako doba osloboditi ako mu 
isplati dlli stavi na raspolaganje svotu osiguranja i 
sve do tog trenutka nastale parničke troškove u 
razmjeru između svote osiguranja i visine odštetnog 
zahtjeva. 

Troškove nastale u ndkoj parnici, vođenoj po 
nalogu ili uputama osiguravajućeg zavoda, zavod 
naknađuje u cijelosti bez obzira na svotu osigu¬ 
ranja. 

Odšteta se može po predhodnom sporazumu s 
osiguranikom isplatiti neposredno trećoj, oštećenoj 
osobi, njegovu nasljedniku ili branitelju. 

Štete do 2000 dinara ne naknađuju se jer bi 
troškovi izviđa i procjene tako malih šteta bili 
najčešće veći od nastale štete. 

Isplatom odštete prelaze na osiguravajući zavod, 
do visine isplaćene odštete, sva prava na naknadu 
štete koja osiguranlk ima prema trećim osobama 
u vezi s nastalim štetnim događajem. 


SMJERNICE PRI PROJEKTIRANJU, NADZORU I GRAĐENJU 

DIMNJAKA U ZGRADARSTVU 

Ing. Advan Dizdarević, Direkcija željezne rude, Ljubija 


Dimnjaci služe za odvođenje plinova koji se 
razvijaju sagorijevanjem u ložištima. 

Promaja u dimnjaku nastaje uslijed razlike te¬ 
žine stupa plinova u dimnjaku i istog takvog stupa 
vanjskog zraka. 

Uslijed lošeg funkcionisanja dolazi do vrlo ne¬ 
prijatnih pojava u stanovima i drugim prostori¬ 
jama. Važnost dimnjaka osjeća se tek onda kad se 
nosom i suznim očima osjećaju njegove loše strane. 

Za loženje se upotrebljavaju razne vrste goriva, 
koje se sastoje od ugljika, vodika, kisika i sumpora, 
u odnosu: 


Ugljik (C) 

vodik 

kisik 

sumpor 

Drvo 

49,5% 

6,1% 

44,4 % 

— 

Lignit 

67,0% 

5,7% 

24,6% 

2,7°/a 

Kameni ugalj 

79,0% 

5,0% 

16,0% 

— 


Gorivi elementi su: ugljik, vodik i sumpor, dok 
kisik podržava gorenje. 

Kako je kalorična vrijednost veća kod goriva 
s većim procentom ugljika (kameni ugalj 6500 
kcal/kg, lignit 2500, drvo 3500 kcal/kg), kod istog 


je goriva manji procenat kisika koji podržava go¬ 
renje te ga moramo dovoditi kroz vratašca u atmo¬ 
sferskom zraku. 

Sumpor, kojega u lignitu ima najviše, pri izga¬ 
ranju stvara sumporni dioksid S0 2 , a s vodom, 
koje opet ima najviše u lignitu, stvara sumporastu 
kiselinu H 2 S0 3 , odnosno, vremenom i sumpornu 
kiselinu H 2 S0 4 . Te kiseline razaraju karbonate 
CaCO. } , dakle, razaraju vapneno-cementne reške i 
betone (betonske, azbest-cementne cijevi, betonske 
elemente na bazi portland cementa itd). Zbog toga 
nastaje razaranje dimovodnih kanala. 

Pri nedovoljnom izgaranju (nedovoljan pristup 
zraka i kisika) stvara se u prisustvu ugljika ugljični 
monoksid. Ugljični monoksid je bez mirisa i boje, 
a već pri maloj količini udahnut dovodi do tro¬ 
vanja i do smrti. Zato kod kvalitetnih goriva kao 
što su koks, kameni ugalj, a manje lignit, treba 
omogućiti dobar pristup vazduha. Plavičasti pla¬ 
men koji zapažamo kada izgara veća količina 
kvalitetnog goriva jeste izgaranje ugljičnog mo- 
noksida. Ako dimnjak nije dobro izveden, postoji 
mogućnost da se prostorije ispune ugljičnim mo- 

noksidom. Zato se traži da se sljubnice dobro zaliju 
malterom kako ne bi bilo šupljina. Da bi se sljub¬ 
nice .svele na minimum, ne smijemo za dimnjak 
upotrebljavati sitne komade opeke, nego se on 
ima izvesti s pravilnim vezom. Da bi se izbjegle 
i najmanje pukotine, dimnjaci se zidaju kvalitet¬ 
nijim malterom, kao što je produžni cementni 
malter. 

Prilikom dubljenja zida za smještaj razvodne 
kutije električar može da probije stijenu dimnjaka 
te postoji mogućnost da ugljični monoksid s dimom 
ulazi u prostorije, kroz bergman cijevi. 

Što je gorivo slabije to ima veću količinu vode. 
Kako ova voda s onom koja dolazi u peć još i iz 
zraka i s onom koja nastaje prilikom izgaranja 
vodika mora proći kroz dimnjak, moramo je pre¬ 
tvoriti u paru, tj. temperatura plinova mora biti 
iznad 100° C da bi se voda zadržala u gasovitom 
stanju. Da bi se temperatura plinova održala iznad 
100° C, mora dimni kanal biti izoliran, s najmanjim 
brojem ohladnih ploha. Zato se pribjegava izradi 
grupnih dimnjaka, po mogućnosti u srednjim zido¬ 
vima objekata. Ako se dimnjak ipak mora smjestiti 
u vanjski zid, onda taj zid mora biti debeo naj¬ 
manje 25 cm, tj. unutrašnja površina dimnjaka 
udaljena je od vanjskog lica najmanje za jednu 
opeku. Još je bolje da se vanjski zid dimnjaka 
izvede kao dupli zid, tj. dva zida po 12 cm sa va- 
zdušnom šupljinom od 3 do 4,5 om. Unutrašnjost 
ove šupljine mora biti što hrapavi ja i što uža jer 
bi moglo nastupiti kretanje vazduha, budući da se 
ovaj uz jednu stranu zagrijava te se penje u vis, 
a na njegovo mjesto dolazi hladniji zrak. 

Hrapavost površina u toj šupljini sprečava kre¬ 
tanje zraku, a manja širina te šupljine prouzro¬ 
kuje da se struje taru i na taj se način sprečava 
kretanje zračne mase u šupljini, a time i hlađenje 
dimnog kanala. Često se u praksi ova šupljina is¬ 
puni nekim materijalom kao što je heraklit i na 
taj način se sprečava strujanje zraka. Ako se dim¬ 
njak ugrađuje u sjevernu stranu glavnog zida i 
ako se ne izvrši dobra toplinska izolacija, hladan 
vjetar hladi sam dimnjak, dolazi do kondenzacije 
vodene pare, koja se hvata na vanjsku površinu 
dimnog kanala. Ta voda, cureći niz kanal, miješa 
se s najsitnijim djelićima čađi i stvara crno ma¬ 
stilo, koje se cijedi kroz opeku i kroz sljubnice 
između opeka. Kako sjever nosi kišu, ova je strana 
vlažna, a sa unutrašnje strane dolazi rastopljena 
čađ, i prlja fasadu. 

Gore navedeni primjer pokazuje da dimni pli¬ 
novi koji nisu rashlađeni pa imaju temperaturu 
veću od 100° C odnose u atmosferu svu količinu 
vodene pare. Ako se temperatura snizi, dim će od¬ 
nijeti količinu vodene pare koja se zadrži do zasi¬ 
ćenosti, a ostatak se kondenzuje u vodene kapljice 
koje prouzrokuju razne štete. Ta voda sa sumpo¬ 
rom rastvara kalcijev karbonat kojeg ima u mal- 
teru te ga razara; zbog toga se ne preporučuje unu¬ 
trašnje malterisanje dimnjaka. Često se tumači da 
treba izvesti malterisanje dimnoga kanala da bi se 


dobile što glade površine i time što manje trenje 
između plinova i stijena. To bi bilo pravilno kad bi 
malter bio otporan protiv djelovanja sumporne 
kiseline, kad bi imao isti koeficijenat temperatur¬ 
nog rastezanja kao i opeka od koje je dimnjak 
zidan i da bude otporan protiv visokih tempe¬ 
ratura. Kako običan malter ne odgovara ovim 
uslovima, najbolje je da se unutrašnjost dimnog 
kanala ne malteriše. Zidanje mora biti sa što ta¬ 
njim sljubnicama, koje se izravnavaju s opekom. 
Zbog pucanja se ne preporučuje cementni malter; 
za zidanje treba upotrebljavati produžni malter. 


Vrsta goriva 

Lignit 

Drvo 

Kameni ugalj 


Težinski procenat 

h 2 o 


Sađržina vode 
na 1 t 


26—60% 
15—30% 
1 — 8 % 


260—600 kg 
150—300 „ 


Kroz dimni kanal treba da prođe slijedeća ko- 
liična vode u plinovitom stanju: 


CG 


Vrsta goriv; 
za 10 kg 

Voda 
u gorivu 
po tablici 

Voda 
iz uzduha 
direktno 

Kameni 



iugalj 

0,33 kg 

0,48 kg 

Lignit 

6,00 „ 

1.0 „ 

Drvo 

2,60 „ 

0,80 „ 


Voda 

nastala 

kemijskim Voda mora 
putem da prođe 
2H + 0 = 

= h 2 o 

0,50 kg 1,28 kg 12,8% 
0,45 „ 7,45 „ 74,5 

0,54 „ 3,84 „ 38,4 


U zavisnosti od temperature dima imamo i razli¬ 
čitu zasićenost 


Temperatura dima 

Može da podnese 
vodene pare 

10° C 

8 gr. H.O 

20° C 

14,5 H 2 0 

30° C 

17,5 „ 

40° C 

49,0 „ 

60° C 

144,0 „ 

80° C 

545,0 „ 

iznad 100° C 

svu količinu vode 


Ako se temperatura dima spusti od 100° C na 
60° C, ponijet će dim samo 144 g vode. Ostatak se 
kondenzuje i pored navedenih šteta izlazi nam 
kroz dimnjačka vrata i kvari boju zidova. Zato 
dimnjačka vrata treba malo izdići od dna dimnog 
kanala i smjestiti ih u sporedne prostorije. 

Hladni zidovi, prodiranje hladnog zraka sa 
strane u dimni kanal, koji može da struji kroz 
otvore za čunkove, vrata za čišćenje ili defektna 
mjesta u dimnjaku, sve to slabi promaju. Promaja 
se još zove i sila uzgona i jednaka je razlici težina 
stupova plinova u dimnjaku i takvog stupa vanj¬ 
skog zraka: 

s = (t v — t d ) • h, 

gdje je: 

S = (promaja u kg/m 2 = sila uzgona 
t v = težina vanjskog zraka (1 kg = m 3 ) 
t d = težina zraka dima kg/m 3 , 
h = visina dimnjaka računajući od ložišta do 
vrha dimnjaka u m. 


Promaja se mjeri u mm vodenog stupa i kod 
običnih kućnih dimnjaka iznosi od 0,3 do 6 mm. 


Temperatura 

zraka 

—10° C 
+ 20° C 
+ 100° C 
+ 120° C 


Težina zraka 
kg/m 3 

1,342 

1,248 

0,946 

0,898 


PRIMJER 

Atmosferski zrak je hladan i ima temperaturu 
—10° C, a dimni zrak ima temperaturu +120° C. 
Loženje se vrši ina četvrtom spratu i u prizemlju. 
Visina dimnog kanala koji otpada na čevrti sprat, 
a kotira od ložišta do vrha dimnjaka iznosi 6 m, 
dok za prizemlje iznosi 14,20 m. Kolika je sila 
uzgona? 

S = (t v —t d )-h 

Za četvrti sprat 

S = (1,342 — 0,898) • 6 = 2,66 mm 
Za prizemlje 

S = (1,342 — 0,898) • 14,2 = 6,30 mm 

U našem primjeru sila uzgona je bolja u pri¬ 
zemlju nego na četvrtom spratu, dakle, dulji dim¬ 
njak — bolji uzgon, tj. bolje vuče. 

Ako analiziramo gornju formulu za silu uzgona, 
vidimo: 

— ako je t v veće od t d , onda bit će promaja i 
dim će se kretati na više; 

— što je veća ova razlika, tj. t v — t d , to je veća 
i promaja, a razlika je to veća što je veća tempe¬ 
ratura vanjskog zraka i dimnog plina, pa je zbog 
toga najbolja promaja zimi pri niskim vanjskim 
temperaturama, a najslabija ljeti pri višim vanj¬ 
skim temperaturama; 

— što je veća visina dimnog kanala to je bolja 
promaja, zato najviši sprat treba da ima dovoljne 
visine dimnog kanala kako bi se obezbjedila 
promaja; 

— ako je t v — t d = 0, tj. nema razlike u težini 
plinova, onda nastaje zastoj, dim se ne može kre¬ 
tati na više. 

Ovakav slučaj može nastati ljeti, naročito oko 
podne, jer je tada temperatura vanjskog zraka naj¬ 
veća. Takav zastoj traje tako dugo dok se nepo¬ 
mični stup zraka u dimnjaku loženjem ne zagrije 
toliko da t v postane veće od t d . U ovakvim prili¬ 
kama dim se vraća u prostorije jer dimnjak ne 


vuče. Da bi ise ubrzalo vučenje dima, treba zapaliti 
takav materijal koji brzo izgara a stvara mnogo 
dima, a to je slama poprskana vodom i papir; 

— zastoj može da nastane i usled djelovanja 
vjetra, ako je pritisak vjetra na grlo dimnjaka to¬ 
lik da snaga promaje nije dovoljna da ga savlada; 
u takvom slučaju se dimnjak štiti od nepovoljnog 
dejstva vjetra posebnim nastavkom, ili se dimnjak 
nadozida tek toliko da se njegovo grlo izdigne iz 
zone pretlaka koji nastaje djelovanjem vjetra, stav¬ 
ljanjem limenog nastavka u vidu limene cijevi 
može se izbjeći zona pretlaka, ali dimnjak opet 
neće vući, budući da će nastati poremećaj u pro¬ 
maji jer uslijed male debljine lima dolazi do izjed¬ 
načenja t v = t d te nastaje zastoj; 

— protupromaja nastaje ako je t v manje od 
t d i tad se dimni plinovi vraćaju kroz ložište u pro¬ 
storije; ovaj slučaj nastaje kad se ljeti počnu ložiti 
peći za vrijeme velike vrućine; 

— protupromaja može nastati i uslijed nedo¬ 
voljnog djelovanja vjetra, što se pojavljuje ako je 
dimnjak niži od sljemena krova ili kad se nalazi 
iza viših dijelova zgrade; 

— protupromaja nastaje i u slučaju ako vjetar 
udara u neku zapreku koja je viša od dimnjaka, 
pa uslijed toga nastane oko dimnjaka pretlak; 

— nepovoljna razlika u pritisku može da na¬ 
stane ako se u prostoriji u kojoj se loži zračni pri¬ 
tisak snizi umjetnom ventilacijom; 

— loša promaja može da nastupi i ako je dimni 
kanal punjen čađi, koja stvara neku vrstu crne 
paučine i time zatvara put dimnim gasovima. Či¬ 
šćenjem dimnjaka stvara se promaja; 

— preširok dimni kanal stvara lošu i nedo¬ 
voljnu promaju budući da ga dimni gasovi iz pe¬ 
ći ju ne mogu potpuno zagrijati, pogotovu ako se 
ne lože sve peći; 

— ako za dva dimnjaka imamo jedna vrata za 
čišćenje, može se desiti da vrući gasovi u kanalu 
vrućeg dimnjaka povlače hladan zrak iz hladnog 
dimnjaka i time slabe promaju; 

— otvorena vrata peći ili otvorene rozete jed¬ 
nog dimnjaka puštaju hladan zrak u dimnjak i 
umanjuju promaju, otvorena vrata su nedisciplina 
sustanara, dok pri izvođenju objekta nadzorni or¬ 
gan treba da zahtijeva da se stave tuljci s rozetom 
koji imaju poklopac, to je kod nepriključene peći 
otvor zatvoren; 

— pogrešan smještaj priključaka peći u dimni 
kanal dovodi do toga da struje dima udaraju 
jedna >o drugu te se dim sudara i razdvaja. Jedan 
dio dima ide gore, a drugi dole, pa smanjuje 
promaju; 

— preusko ušće nastavka dimnjaka prouzro¬ 
kuje loše vučenje; 

— ako dimnjak ima položitiji nagib od 60° i 
ako je takav dimni kanal još i izveden stubičasto 
opekom, zadržavaju se dimni gasovi, a time se 
smanjuje i promaja; zato se pri zidanju dimnjaka 
u nagibu mora zahtijevati da slojevi opeke idu 
koso, tj. okomito na nagibnu os; time su izbjeg- 

nuti zupci pri zidanju koji se pojavljuju ako su 
slojevi opeka horizontalni, mnogi pribjegavaju 
tome da se ti zupci zamalterišu, što ne valja jer je 
tu malter naizmjenično deblji i tanji zbog zubaca, 
pa uslijed temperature ne može da slijedi raste¬ 
zanje opeke; tako spada malter, a pojavljuju se 
zupci koji smanjuju promaju, da bi se otklonilo 
ovo, a i nehaj izvođača oko zidanja kosih slojeva, 
najbolje je ovaj dio dimnjaka u nagibu izbetonirati; 

— ako se upotrebljava gorivo slabe kalorične 
vrijednosti, temperatura dimnih gasova je malena 
te nastaje slaba promaja; 

— ako se izabere sistem štedne peći koja ra¬ 
znim načinom iskorištava toplotu (cijev za gri¬ 
janje vode itd), temperatura dimnih gasova ne 
zadovoljava već na izlasku dima iz peći, i zbog toga 
nastaje smanjenje promaje. 

U našim klimatskim uslovima građevinarstvo 
mora svojim konstrukcijama, promaje pri loženju 
i pri naglim promjenama koje dolaze vjetrovima, 
osigurati pravilno funkcioniranje. 

Od 8760 sati u godini 7700 sati je pod vjetrom 
(88%) većim od 3 m na sekundi. Zbog toga treba 
predvidjeti pravilan nastavak, tj. završetak dim¬ 
njaka, kako ne bi bilo prevelikog sisanja niti pre¬ 
velikog (tlaka u dimnjaku. Kod prevelikog sisanja 
kaže se: »ova peć dobro vuče ,a tako loše grije«; 
nije kriva peć nego to što uslijed suvišnog sisanja 
topli plinovi odlaze u atmosferu, a da nisu uspjeli 
zagrijati peć. 

Iistak betonske kape ne smije biti veći od 5 cm, 
jer se inače stvaraju zračni vrtlozi koji ometaju 
promaju. 

Za oticanje vode s dimnjačke kape potreban je 
nagib od 5°, ali se on pravi uvijek veći da pospje¬ 
šuje promaju. Zbog toga se mogu vidjeti dimnjačke 
kape jakog nagiba u obliku »šubare«. 

Da bi se spriječilo hlađenje dimnjaka iznad 
krova, a tim i uticaj na promaju u dimnom kanalu, 
mogu se izvesti dimnjaci sa debljinom vanjske sti¬ 
jene 25 cm. 

Gore navedeni podaci trebaju da su stalno pred 
očima i na umu projektantu, izvođaču i nadzornom 
organu, da bi se iskoristila svaka mogućnost za 
pravilno funkoionisanje dimnjaka i uštedu goriva. 

Na tehničkom pregledu obraća se malo tli nika¬ 
kva pažnja pregledu dimnjaka. Mali je broj onih 


koji traže potvrdu izdatu od stručne osobe, tj. di¬ 
mnjačara, da su dimnjaci pregledani i primljeni. 
Još manji je broj onih koji traže kvaku za otva¬ 
ranje dimnjačkih vratašca ili ključ od katanca ako 
se niz dimnjačkih vrata zatvara pomoću jedne 
poluge. 

Kontroliranje se obavlja i pomoću ogledala 
tako da se ogledalo postavlj a koso u dimni kanal na 
donja dimnjačka vratašca i na njenu se mora po¬ 
javiti slika neba. Naročito treba kontrolisati udalje¬ 
nost rozete u najvišem katu od vrha dimnjaka, 
koja ne bi trebala biti manja od 5 m. Da bi otpor 
vazduha bio što manji a promaja što veća, pali 
se u donjem dijelu dimnog kanala krovna ljepenka 
koja pomoću dimova i pare obrazuje glatku koru 
na unutrašnjim plohama dimnog kanala i time 
smanjuje trenje dima u samom kanalu. 

Prilikom betoniran ja dimnjaka moraju se dr¬ 
veni cilindri postepeno vaditi. Da bi vađenje bilo 
što lakše, preporučuje se da se cilindri prave od 
blanjane bukovine mjesto jelove daske. Oni tre¬ 
ba da se dobro namoče, kako ne bi upijali vodu iz 
betona. Preporučuje se da se premažu gustim kreč- 
nim mlijekom. Kod svih izrada dimnog kana u 
betonu treba cilindre na vrijeme vaditi. Ako se 
rano vade, postoji mogućnost da se zaruši svježi 
beton i da tako začepi dimni kanal. Kasno vađenje 
daje mogućnost da cilindar, pogotovu ako je od 
jelove daske i ima oštećena vlakanca, povuče vodu 
iz betona. Cilindar upija i cementno mlijeko, ukruti 
se i na taj način se otežava njegovo izvlačenje. U 
tom slučaju Cilindar se mora cijepati ili spaliti, uz 
prethodno poljevanje benzinom. 

Kod betoniranja međuspratne konstrukcije uz 
upotrebu pervibratora može se dogoditi da igla 
pervibratora probije stijenu dimnog kanala, ako se 
neposredno stavi na nju. Pri daljem betoniranju 
propada beton kroz tu rupu u dimni kanal i na¬ 
puni ga. Prilikom kontrole dimnjaka ustanovi se 
da je dimnjak začepljen, pa mora doći do izbijanja, 
što izaziva nepotrebna ulaganja finansijskih sred¬ 
stava, pogoto ako je izvršeno malterisanje i bi¬ 
jeljenje. Zato treba izvršiti pregled dimnjaka prije 
malitetisanja, a odgovorne osobe treba da paze od 
početka gradnje pa sve do predaje objekta. 


ZAKON O ZAŠTITI VODA 


U Švicarsoj je 1961. godine izdan propagandni 
plakat s napisom u 5 zapadno-evropskih jezika: 
»spasite vode«. Uz taj plakat pojavio se u stručnoj 
i dnevnoj štampi niz članaka u kojima se tretirala 
potreba zaštite voda. Na jednom se mjestu govori 
o tom kako je grčki filozof Tales 600 godina prije 
n. e. rekao: »sve je došlo iz vode i sve se u vodu 
vraća«. Trebalo je proći 2500 godina da spoznamo 
tu mudru izreku, jer naše su vode bolesne, pa ako 


se one budu i dalje zagađivale, ne ćemo s vodom 
Više piti život, već smrt. Američki su hidrotehnličari 
ustanovili da preko 100 milijuna Amerikanaca pije 
vodu iz zagađenih vodotoka. Otpaci, kiseline, mrtve 
ribe, Virusi kolere i polio Virusi, industrijska ulja 
i radioaktivne supstancije truju vode, :i to ne samo 
u Americi. 

Profesor Dr. Jaag, predsjednik Švicarskog dru¬ 
štva za zaštitu voda, rekao je: »Mi smo naše po- 

toke, rijeke i jezera pretvorili u smradne kloake«. 
Djelatnošću ljudi nastaju otpaci kao što su pro¬ 
dukti izmjene tvari (fekalije i mokraća), kuhinjski 
otpaci (ostaci hrane), nečistoće koje nastaju pri 
pranju (sapunica, deterdženti i nečistoće isprane 
vodom), i industrijski otpaci (ulja, masti, kiseline, 
lužine, boje i dr.). Od jednog dijela otpadaka 
postaje smeće, koje se disponira kao kruta otpadna 
tvar, ali drugi znatno veći dio otprema se vodom 
putem kanalizacije ili izravno u prirodu vodotoka. 
Svaki vodotok ima sposobnost autopurifikacije, a 
a i u narodu se uvriježila spoznaja da ise svaka 
voda sama pročisti ako proteče preko nekoliko 
kamenova. Ali i tom samopročišćavanju su postav¬ 
ljene granice, s jedne strane zbog razvoja naselja, 
u kojima se pučanstvo povećava, a ts druge zbog 
sve veće .'industrijalizacije. Industrija postaje, a 
dijelom je već i postala, najveći potrošač vode, i 
ona već danas u mnogim gradovima troši više vode 
od kućanstva. 

Sve te vode, koje su opterećene otpacima dolaze 
u prirodni kružni tok vode. Prekomjernim dovo¬ 
đenjem otpadnih tvari u vodotoke poremećaje se 
prirodna ravnoteža, pa u vodama nastaju promjene 
vodne flore i faune. Dok se mineralizacija organske 
tvari u vodi obavlja aerobno, nema većih smetnji, 
ali one nastaju u anaerobnom procesu, kad se 
prerada oksidacijom vrši truljenjem. Vodotok se 
smije opterećivati otpadnim tvarima samo do od¬ 
ređene optimalne granice. Radi toga treba otpadne 
tvari pročišćavati prije nego što ih upuštamo u 
vodotoke — u prirodni kružni totk vode. Stepen pro¬ 
čišćavanja zavisi o nizu faktora, o lokalnim prili¬ 
kama, a prvenstveno o minimalnoj protoci reci- 
pijenta. 

I kod nas u Jugoslaviji vodi se borba za čistoću 
voda. U LRS donesen je još god. 1957. Zakon o 
zaštiti voda, u NRBiH izašao je nedavno sličan 
zakon, a u NRH proglašen je u Narodnim Novi¬ 
nama br. 1-1962. Zakon o zaštiti voda, koji je 19. I 
1962. stupio na snagu. 

Naš je republički zakon o zaštiti voda vrlo 
kratak, ima svega 13 članova, dok primjerice slo- 
venački zakon ima 46 članova. Ipak je u njem 
sadržano sve ono što je bitno za zaštitu voda, dok 
će opći zakon o vodama, ikojii je u pripremi, trebati 
da obuhvati ostalu materiju. 

Nakon što se u tom republičkom zakonu o za¬ 
štiti voda obrazlaže svrha zaštite, a to je saču- 
vanje vode i sprečavanje izmjene u fizičkom, ke¬ 
mijskom i biološkom sastavu, koje bi moglo ogra¬ 
ničiti ili onemogućiti iSkorišćavanj e vode, definira 
se da se pod vodama u smislu odredaba zakona sma¬ 
traju sve atmosferske, površinske i podzemne vode. 
Pod zaštitu zakona stavlja se i priobalni pojas mora, 
što je od naročite važnosti za turizam. Zaštita se pro¬ 
teže i na korita, obale i priobalna područja vodo¬ 
toka. Zakonom je zabranjeno zagađivanje voda 
otpadnim vodama ili drugim tvarima koje mogu 
štetno utjecati na prirodna svojstva vode ili na 
sposobnost autopurifikacije. Prema tome mogući 


su i takvi slučajevi gdje pojedini pogoni neće 
morati provesti pročišćavanje otpadne vode jer 
samo neznatno zagađuju recipijente. Takvo ispu¬ 
štanje otpadnih voda ili materija bez pročišćavanja 
može se po odredbama zakona odobriti ako ne 
predstavlja opasnost za život i zdravlje ljudi, flore 
i faune, ako ne prouzrokuje druge štetne poslje¬ 
dice i ako ne utiče štetno na sposobnost samopro- 
čišćavanja vodotoka. U svim ostalim slučajevima 
treba otpadne vode i štetne materije pročistiti 
prije nego što se ispuštaju u vode. Zagađivanje 
vode može nastati i posredno od materijala kojli se 
deponira na obalama lili na neke druge načine koje 
je zakonodavac predvidio 1 zabranio. Svi oni čiji 
pogoni uzrokuju zagađivanja vodotoka koja su za¬ 
konom zabranjena moraju sagraditi 4 održavati 
uređaje odnosno naprave za kondicioniranje ot¬ 
padne vode ili otpadnih tvari. Mjere do koje ot¬ 
pade treba pročistiti, ohladiti ili raskužiti prije 
otpuštanja u recipijente određuju nadležni organi 
uprave narodnih odbora (vodoprivredni organi uz 
suglasnost sanitarne Inspekcije). 

Dopuštenja za rad pogana vezano je na uvjet 
da se izgrade i osposobe uređaji za pročišćavanje 
voda u svim slučajevima kad se procesom proizvod¬ 
nje mogu zagaditi vode. Organi narodnih odbora 
mogu odrediti da se u postavljenim rokovima u in¬ 
dustrijskim d drugim pogonima postave naprave za 
pročišćavanje otpadne vode, odnosno da se postojeći 
uređaji zamijene novim. Ovo je vrlo važna od¬ 
redba, jer se kod nas dešava da se ni postojeći 
uređaji za kondicioniranje voda ne održavaju va¬ 
ljano, niti ih poslužuje školovano osoblje. Poznat 
mi je slučaj koji se je dogodio prije više od 10 go¬ 
dina u jednom našem turističkom mjestu, gdje je 
novi rukovodilac pogona kanalizacije dao vodnim 
mlazom isprati biološki filtar uređaja za pročišća¬ 
vanje fekalne kanalizacije. Dogodilo se već i to 
da je industrija, jer je to bilo uvjetovano, izgra¬ 
dila uređaj za pročišćavanje otpadne vode, ali ga 
ne upotrebljava jer nema troškova kad efluent 
otpušta direktno u prirodni vodotok. To podspeća 
na higijenske zahode ikoje je Škola narodnog 
zdravlja sagradila u jednom našem selu, a koje 
seljaci nisu upotrebljavali jer ih nisu htjeli zaga¬ 
diti. Zahodne kućice služile su kao spremišta alata 
i zimnice. 

Zakonom je nadalje predviđeno da je onaj koji 
je vodu zagadio dužan naddknaditi štetu koja je 
tim zagađenjem nastala. To je vrlo značajna od¬ 
redba, kojom bi se više trebala koristiti ribarska 
društva i organizacije, koje se često tuže na tro¬ 
vanje riba. Radi zaštite izvara, koji se iskorišćuju 
za piće i drugih vrela (ljekovitih, termalnih, radio¬ 
aktivnih) predviđa zakon određivanje zaštitnih 
zona te postupak za to. Vodovodne zaštitne zone, 
koje su toliko potrebne prvenstveno za veće komu¬ 
nalne vodovode, dobile su time potrebni zakonski 
oslonac. Poseban postupak predviđa se za zaštitu 
prirodnih ljepota ili zaštitu prirodnog sastava vode. 
U ogromnom posij eratnom razvoju privrede možda 

se (katkada zaboravilo na zaštitu prirode i njenih 
ljepota, a i na zaštitu vode, koja je prema najsta¬ 
rijem mitu isto tako kao i prema spoznajama mo¬ 
derne biologije nenadoknadivi elemenat života. 
Čini se da će zbog pretjeranog otpimizma o spo¬ 
sobnosti auto puri tika čije vodotoka, kao i zbog 
razvoja industrije koja nije uvijek vodila dovoljno 
računa o očuvanju integriteta vode, nužno doći 
do primjene one odredbe Zakona o zaštiti voda 
koja ovlašćuje Izvršno vijeće Sabora NRH na pro¬ 
pisivanje posebnih mjera za zaštitu određenih voda, 
vodotoka ili dijelova vodotoka od zagađivanja. 

Nadzor nad zaštitom voda, nad održavanjem i 
ispravnim funkcioniranjem uređaja i naprava za 
kondicioniranje otpadnih voda, treba da u smislu 
našeg zakona vode organi uprave narodnih odbora. 
Osposobljavanje stručnog kadra, koji će moći uspe- 
šno obavljati tu službu, uz one još brojnije kadrove 
koji će trebati da u pogonima industrija, gradskim 
i mjesnim kanalizacijama održavaju postrojenja za 
pročišćavanje voda i rukovođenjima je ogroman 
zadatak koji se neće moći uspješno obaviti ni lako 
ni u kraćem roku. 

Rok izgradnje i uspostave uređaja za pročišća¬ 
vanje otpadnih voda za postojeće pogone i kanali¬ 
zacije vrlo je kratak — određen je sa 3 godine, 
a samo ise iznimno može produljiti. Za prekršitelje 
odredaba Zakona o zaštiti voda predviđene su vi¬ 
soke novčane kazne. 

Zavod za sanitarnu tehniku AGG fakulteta Sve¬ 
učilišta u Zagrebu izvršio je po narudžbi Uprave za 
vodoprivredu NRH, koja kao republički organ 
vodi nadzor nad provedbom odredaba Zakona o 
zaštiti voda u republičkoj nadležnosti, pregled 
Save od Brežica do Beograda li njenih pritoka nad 
ušćima u Savu, pri niskom vodostaju u ljeti 1962. 


godine. Rad je obuhvatio cio niz tačaka na Savi 
i ušćima pritoka, pa se na osnovi analiza voda 
s tog pregleda izrađuje prijedlog za standard kva¬ 
liteta voda na Savi ii Kupi, odnosno otpadnih voda 
iz gradskih i industrijskih kanalizacija. Izrada pri¬ 
jedloga (Standarda kvaliteta vode našeg najznačaj¬ 
nijeg magistralnog vodotoka u završnoj je fazi, pa 
je time postavljen temelj za daljni rad. Osim toga 
je Uprava za vodoprivredu NRH uspostavila refe¬ 
radu za zaštitu vode i prikuplja podatke o zaga¬ 
đivačima na cijelom području naše republike. Opće 
vodne zajednice za iskorištenje voda, koje su orga¬ 
nizirane u toku 1962. god., imaju među svojim 
zadacima, uz ostale djelatnosti, zaduženje da vode 
brigu o zaštiti voda. One će morati svojim člano¬ 
vima, koji su ne samo korisnici već često i zaga¬ 
đivači voda sliva, pružiti pomoć u provedbi odre¬ 
daba Zakona o zaštiti voda. Naše projektne organi¬ 
zacije, među kojima ima i takvih koije su se speci¬ 
jalizirale u projektiranju uređaja za pročišćavanje 
otpadnih voda, bit će u stanju da, uz pomoć i u 
suradnju sa specijalnim zavodima, ustanovama i 
laboratorijima, izrade projekte za uređaje. 

Borba za čistoću vode kod nas bit će vrlo teška 
i skupa. Od industrija i komuna zahtijevat će ve¬ 
like žrtve, ali one neće biti uzaludne. Naoko pa¬ 
sivna investicija za uređaje i pogone kojima se pro¬ 
čišćava otpadna voda postaje aktivna u općem pri¬ 
vrednom bilansu. Svi moramo doći do spoznaje da 
je vrijednost čiste vode ogromna, jer se samo 
čistom vodom mogu sačuvati prirodne ljepote i 
mogućnosti iskorištenja vode za piće, rekreaciju, 
turizam i privredu. Mora se provesti princip da 
svaki potrošač vode, bila to industrija, komuna ili 
privatnik, vrati nakon uporabe vodu u njen kružni 
tok u takovom stanju da time ne nanosi štetu. 

V. P. 


44,ratke vijesti -- 

NOVOSAGRAĐENI INDUSTRIJSKI OBJEKTI 

Od Dana Republike (29. XI 1962.) pa do kraja de¬ 
cembra 1962. i u januaru 1963. pušteni su u pogon 
mnogi industrijski objekti sagrađeni tokom prošle 
godine u svim našim republikama. 

Tako je u Bijelom Polju počela proizvodnja u no¬ 
vom »Vunarskom kombinatu«. U drugoj fazi izgradnje 
proširit će se oprema i strojni park. 

U Sloveniji je pušteno u rad desetak privrednih 
objekata. U Hrastniku je počela (proizvodnja u novom 
pogonu tripoli fosfata. U Tolminu je završena izgradnja 
tvornice mliječnog šećera. U Izoli je »Delamaris« sa¬ 
gradio novi pogon u kojem je počeo da proizvodi prve 
količine hrane u prahu. 

U Srbiji su završeni radovi na izgradnji asfaltnog 
puta Bor—Majdanpek, dužine 52 km, koji je od velikog 
značenja za daljnji razvoj Rudarsko-topioniičarskog 
kombinata u Boru. U Valjevu je proradila nova auto- 
matizirana klaonica peradi. 

U Bosni, u tvomisi »Natron« u Maglaju pušten je 
u rad novi pogon za proizvodnju raznih vrsta papira, 
uglavnom za produkciju fine ambalaže. 

R. P. 


AKTIVNOST ZAGREBAČKOG GRAĐEVINARSTVA 

Građevinska operativa Zagreba je prema evidenciji 
Savjeta za građevinarstvo Privredne komore grada 
ostvarila već u prvih devet mjeseci pr. god. nivo iz 
1961. god. ali nije ostvarila planom predviđeni ops^g 
poslovanja za g. 1962. Neke građevinske organizacije 
stvarno su planirale previsoko, više da bi se poravnale 
s ostalima, nego na osnovu svojih realnih mogućnosti. 

No, niz propusta i problema govore da treba što 
prije poduzeti mjere, da se situacija sredi Dok, na pri¬ 
mjer ,niz građevinskih poduzeća nema dovoljno posla, 
pojedinci masovno grade sitne objekte, koje im u 
»fušu« izvode radnici tih građevinskih poduzeća, i to 
uz više satnice od onih koje računaju poduzeća. Drugi 
mnogo aktuelniji problem je nedostatak koordinacije 
između građevinskih poduzeća i proizvođača građev¬ 
nog materijala. Dok aktivnost građevnih poduzeća do¬ 
brim dijelom zavisi od godišnje dobi, građevni se mate¬ 
rijal proizvodi manje-više ravnomjerno. Zbog toga se 
događa da u proljeće proizvođači ne znaju kud bi sa 
materijalom, pa ograničavaju produkciju i orijentiraju 
se na izvoz; u jesen i pored maksimalne proizvodnje 
nema dovoljno materijala, jer se gradi mnogo više. 

Budući da operativa, htjela ili ne, ovisi o vremen¬ 
skim prilikama, rješenje je u izgradnji skladišta i silosa 
za cement u koje bi se tokom godine spremale zalihe 
za glavnu građevnu sezonu. Ujedno bi trebalo povesti 
više računa o tome da proizvođači podjele proizvodnju 
prema asortimanima i u zajednici s građevinarima 
standardiziraju proizvode, što bi pojeftinilo izgradnju. 

Savjet za građevinarstvo Privredne komore grada 
formirat će stručne komisije za pojedine probleme, koje 
će imati zadatak da usmjeruju i kontroliraju rad nauč¬ 
nih institucija, a koje će Komora angažirati u rje¬ 
šavanju pojedinih problema. Prva Komisija koja se 
formira ima zadatak da prouči mogućnosti korodinacije 
građevinske operative i proizvodnje građevnog materi¬ 
jala; a druga komisija će ispitati uvjete poslovanja gra¬ 
đevinskih organizacija izvan naše zemlje. Posebna će 
komisija ispitati odnose na građevinskom tržištu koje 
je za sada vrlo anarhično. 

U ovoj, 1963., godini očekuje se jača djelatnost i 
svestrani je angažiranje Savjeta za građevinarstvo. 

R. P. 

NENAPLAĆENA POTRAŽIVANJA GRAĐEVNIH 
PODUZEĆA 

Prema podacima jedne ankete Savjeta za građevi¬ 
narstvo Savezne privredne komore, nenaplaćena po¬ 
traživanja građevnih poduzeća u 1962. godini relativno 
su manja nego u 1961. 

Oko 300 anketiranih građevnih poduzeća potraži¬ 
valo je 1. XI 1962. od investitora 37,6 milijardi dinara 
za građevne radove, koji su završeni najmanje mjesec 
dana prije datuma kad su uzimani podaci. 

Riječ je, prema tome o dugovima koji su po odred¬ 
bama Uredbe morali biti isplaćeni najdalje do 1. X 
1962. Ta potraživanja čine 16,1% bruto produkta gra^- 
đevnih poduzeća u prva tri kvartala 1962. god. (u 1961. 
17,°/oi). U strukturi potraživanja je došlo do izmjena. 
U god. 1962. — : 17,4% svih potraživanja predstavi jaju 
dugovi iz 1961. i ranijih godina, dok je god. 1961. bilo 
svega 10,8%' potraživanja iz 1960, i ranijih godina. 

Iako su ukupna potraživanja građevnih poduzeća u 
relativnom padu, naplata izvršenih radova zadaje 
mnogo više teškoća nego što se očekivalo poslije dono¬ 
šenja Uredbe. Može se reći, da je Uredba (o osiguranju 
sredstava za plaćanje po ugovorima između korisnika 
društvene imovine) donekle ubrzala naplatu radova 
koji su izvođeni u 1962,, ali nije imala utjecaja, na 
naplatu ranijih potraživanja. Najveći su dužnici inve¬ 
stitori koje financira OIF (zabilježen je čak porast 
dugova 1962. u odnosu na 1961.), zatim stambeni fon¬ 
dovi i privredne organizacije. 

Iz ankete se vidi, da su građevna poduzeja uložila 
vrlo malo truda da naplate svoja potraživanja. Iako su 
po već spomenutoj Uredbi dužna da tuže svoje dužnike 
čim pređe mjesec dana od dospjelosti duga, nije utu- 
ženo 89,1%i potraživanja. 

R. P. 

VRIJEDNOST RADOVA U 1962. NAJVEĆA 
U NISKOGRADNJI 

Prema podacima Savjeta za građevinarstvo Savezne 
privredne komore u toku prvih deset mjeseci 1962. go¬ 
dine — vrijednost građevnih radova iznosila je oko 
382,8 milijardi dinara, odnosno bila je za 3,9% veća 
nego za isto razdoblje 1961. 

Iako se iz mjeseca u mjesec dinamika porasta ne¬ 
prestano ubrzava, fizički opseg radova je, procjenjuje 
se, još na nivou 1961. 

Promatrajući po vrstama objekata, vrijednost ra¬ 
dova je najviše porasla u niskogradnji za 10%, dok je 
porast u hidrogradnji 7%, a u stambenoj izgradnji 
3,3%. Vrijednost radova na ostalim objektima viisoko- 
gradnje je za 1,1% veća, a na svim drugim objektima 
za 1%. 

Prilično je mali porast vrijednosti radova na objek¬ 
tima visokogradnje, što su u stvari, pretežno razne 
administrativne i upravne zrade. Početkom 1962. je 
najbrže rasla vrijednost radova baš na ovoj vrsti gra¬ 


đevnih objekata. Usporavanje tempa svakako je u 
vezi s preporukom SIV-a o odlaganju izgradnje admi¬ 
nistrativnih, upravnih i sličnih zgrada, koja je done¬ 
sena u prvoj polovini 1962. 

Zabrinjava, međutim, veoma slab porast vrijednosti 
.radova na stambenim zgradama. Ovaj porast je bio 
čak ispod prosjeka za građevinarstvo, iako su god. 1962. 
ulagani napori da se ubrza izgradnja stanova. 

Vrijednost završnih i instalaterskih radova je za 
1,8% manja u 1962, nego 1961. Taj pad je, naravno, 
posljedica općeg usporenja građenja. 

R. P. 

POVEĆANJE GRAĐEVINSKIH RADOVA U 1963 

Društveni plan FNRJ za godinu 1963. predviđa po¬ 
većanje građevinskih radova za svega 2,2% (a u dru¬ 
štvenom sektoru za 4,1%) u odnosu na 1962. godinu, 
kada je opseg građevinske proizvodnje ionako bio 
nizak. 

U godini 1962. nedovoljno su iskorišteni građe¬ 
vinski kapaciteti, osobito kod velikih građevinskih 
poduzeća. U nekim specijaliziranim poduzećima kapa¬ 
citeti su, na primjer, iskorišteni samo sa oko jednom 
trećinom. 

Predviđeni opseg radova neće ni u 1963. omogućiti 
potpuno iskorištenje kapaciteta, kako u građevinarstvu 
tako i u industriji građevinskih materijala. 

No, svakako bi se ovi kapaciteti ipak mogli u mjeri 
većoj nego dosad zaposliti izgradnjom stanova. Nesum¬ 
njivo, da je sadašnji momenat vrlo nepogodan za insi¬ 
stiranje na dopunskim sredstvima za stambenu izgrad¬ 
nju. Ipak, čini se da nikako nisu iscrpljene sve mo¬ 
gućnosti za potpuniju zaposlenost građevinskih kapa- 
cita putem povećanja stambene izgradnje. Opravdano 
bi bilo da se dopunska sredstva za proširenje stambene 
izgradnje potraže, prije svega kod onih koji plaćaju 
stanarine što ne pokrivaju stvarnu amortizaciju zgrada. 
Poviši van j em stanarina tako da one bezuvjetno pokri¬ 
vaju čitavu amortizaciju došlo bi se do znatnih dopun¬ 
skih sredstava za, stambenu izgradnju, iznosi se u ne¬ 
kim prijedlozima. Tako dobivenim sredstvima moglo 
bi se sagraditi više stanova i tim potpunije zaposliti 
raspoloživi građevinski kapaciteti, kao i nezaposlena 
radna snaga; ali iz cijene novoizgrađenih stanova 
treba eliminirati one elemente koji predstavljaju pre- 
livanje sredstava u druge svrhe no što je građevinska 
proizvodnja. 

Valja nastojati, također, da se u većoj mjeri grade 
jeftinije stambene zgrade, montažnog tipa i si., čiji je 
vijek trajanja kraći od 100 godina jer stanovi koji će 
trajati 50 ili 30 godina zahtjeva ju dva put odnosno 
tri put manju akumulaciju. 

R. P. 

ŠTO DONOSI NOVA GRAĐEVINSKA SEZONA 
U STAMBENOJ IZGRADNJI 

Ocjenjuje se da će 1963. godine u povećanje stam¬ 
benog fonda, biti uloženo gotovo 200 mlrd. dinara. 
S obzirom na vrlo tešku stambenu situaciju i decentra- 
liziranost sredstava namijenjenih stambenoj izgradnji, 
moguće je da će i društvenim planovima republika i 
komuna biti izdvojena veća sredstva za gradnju sta¬ 
nova u ovoj godini. 

Na opseg stambene izgradnje u ovoj godini pozi¬ 
tivno bi utjecala mjera kojom bi bilo odloženo vraćanje 
kratkoročne pozajmice date republičkim fondovima za 
stambenu izgradnju sredinom 1962. 

Aktiviranje sredstava radnika i službenika u ovoj 
godini moguće je postići samo sprovođenjem takve 
stambene politike koja bi u većoj mjeri i na najpodes- 
niji način stimulirala trudbenike na povećanje njihovih 
ulaganja za građenje stanova. 

Za procjenu opsega stambene izgradnje u ovoj go¬ 
dini, pored utvrđenog nivoa sredstava, treba utvrditi 
još neke momente. Može se usvojiti osnovna pretpo¬ 
stavka, da će racionalnije iskorištenje sredstava u ovoj 
godini djelovati u pravcu većeg porasta realnog opsega 
stambene izgradnje nego što bi to po dosadanjoj dina- 

miči omogućavao planirani porast nominalnih ulaganja. 
Druga se pretpostavka odnosi na dinamiku cijena stam¬ 
bene izgradnje. S obzirom da ukupna investiciona po¬ 
trošnja u 1963. neće zabilježiti znatniji porast, može se 
očekivati da će slobodni građevinski kapaciteti i dobra 
opskrbljenost građevinskog tržišta materijalom dovesti 
do dalje stabilizacije cijena građevnih usluga pa even¬ 
tualno i sniženje cijena stambene izgradnje. 

R. P. 

NAJVEĆE GRAĐEVINSKO PODUZEĆE U SLOVENIJI 
GRADI I U DRUGIM REPUBLIKAMA 

Ljubljanski »Gradiš«, najveće slovensko građevin¬ 
sko poduzeće, učestvovalo je u izgradnji najvećih obje¬ 
kata kako na području LRS tako i u drugim narodnim 
republikama. 

Ono je osnovano oktobra 1945. godine. Osim indu¬ 
strijske gradnje, .ovo velepoduzeće svojim programom 
obuhvaća i visoku, montažnu i niskogradnju. 

Kod većih industrijskih objekata »Gradiš« je sudje¬ 
lovao u izgradnji »Litos troja« (Ljubljana), Tvornice 
aluminij uma (Kidričevo), TAM-a (Maribor), TOMOS-a 
(Koper), svih željezara i elektrana zatim TE Šoštanj, 
luke u Kopru, kao ii većeg dijela Auto-puta Ljubljana— 
Zagreb. »Gradiš« je također sudjelovao i u izgradnji 
preko 40 mostova 

Od većih objekata izvan Slovenije, ovo je poduzeće 
sudjelovalo i u izgradnji Zenice, kao i velikih blokova 
u Novom Beogradu. 

Opseg radova »Gradis-a« najbolje prikazuje rekon¬ 
strukcije željezara. Za željezaru Ravne na Koroškem 
bile su izgrađene dvije velike hale, valjaonica i cen¬ 
tralno skladište. Najveći su napori bili uloženi prilikom 
kopanja 22 000 m 2 temelja, u koje je ugrađeno 11500 
m 3 betona, i 6 600 m 3 armiranog betona i 360 tona 
armature. Najveća rekonstrukcija bit će izvršena u 
željezari Jesenice na Belškem polju. Ovdje se predviđa 
izgradnja šest velikih hala dužine 540 m, širine 30 m. 
U prvoj se fazi predviđa izgradnja vrućih valjaona i 
valjaonica tračnog gvožđa. Ovako veliki opseg radova 
zahtijevao je od »Gradisa« za vrijeme iskopa na Bel- 
škom polju mobilizaciju cjelokupne raspoložive meha¬ 
nizacije. Jedna od većih rekonstrukcija izvršena je i 
u Kidričevu. Podiže se hala duga 420 m, široka 43 m, 
visine 25 m. 

»Gradiš« je tako' postao jedan od naših najvećih 
graditelja, a to pokazuje i činjenica da je ovo poduzeće 
za prvih deset godina poslovanja izgradilo 639 objekata 
(6 HE i 1 TE, 296 industrijskih objekata, a od toga 67 
velikih industrijskih hala i 37 mostova). 

Ljubljana je lani izgradnjom podvožnjaka izmjenila 
donekle svoj izgled. I ovdje je učešće »Gradisa« bilo 
znatno. Međutim, u 1962. god. ovo se poduzeće najviše 
istakle u podizanju stambenih zgrada a ovdje vidno 
mjesto zauzima montažna izgradnja stanova. 

Poduzeće je uložilo mnogo napora, da bi rješilo 
stambeni problem svojih radnika i službenika. Posljed¬ 
njih godina je sa građeno 758 stanova za 1215 čla¬ 
nova ovog kolektiva, »Gradiš« je za članove svog kolek¬ 
tiva izgradio i domove odmora: u Poreču, u Ankaranu 
i na Pohorju. Sva gradilišta ovog poduzeća imaju za¬ 
štitnog tehničara Jtoji se brine o zaštiti radnika. 

R. P. 

NA HE »DUBROVNIK« IZVODE SE 
MONTAŽNI RADOVI 

Ova će velika hidroelektrana u prvoj fazi, po dovr¬ 
šenju 1964., godišnje proizvoditi milijardu i šestomi- 
lijuna kilovat-sati elektroenergije. 

Prvi su radovi na izgradnji započeli 1960. godine. 
Predviđa se da će radovi trajati još Oko godinu i pol 
dana. 

Pogon u Platu kod Dubrovnika imao je zadatak da 
probuši 3 950 m dovodnog tunela, Tunelogradnja je 
taj zadatak ostvarila pet i pol mjeseci prije roka. 
Počelo se betoniranjem tunela. Iskop gornje komore 
na vodostanu je završen ,a betoniran je je u završnoj 


fazi. Donja će komora biti završena do marta o. g. 
Svi preostali iskopi treba po planu da se završe u 
februaru o. g. 

Prije kratkog vremena počeli su montažni radovi. 
Strojarnica je impozantna: duga 95, visoka 37, a široka 
17 metara. Vrijedno su djelo graditelja i tuneli koji se 
sa strojarnicom spajaju: odvodni, klimatizaciomi, pa 
galerija transformatora. Sve je to već završeno i beto¬ 
nirano. Dizalica u strojarnici od 175 tona je postavljena, 
a montažna turbina sredinom februara. Ujedno je go¬ 
tovo i pristanište »Plat«. Svi montažni radovi treba da 
se po planu završe do kraja 1963. 

Računa se, da će redovna proizvodnja elektroener¬ 
gije početi 1. VI 1964. U galeriji zatvarača ostavljen je 
priključak za navodnjavanje doline Župe Dubrovačke 
i Konavskog polja. 

R. P. 

REKONSTRUKCIJA CESTE 
ZENICA—DOBOJ—BOSANSKI BROD 

U proljeće ove godine počet će radovi na rekon¬ 
strukciji jedne od glavnih cestovnih magistrala u NR 
BiH, ceste Zenica—Doboj—Bosanski Brod, duge oko 150 
km (od Mostara—Sarajeva do Zenice asfaltna cesta je 
već od ranije gotova i u prometnu). Predviđa se, da će 
radovi trajali pet godina, a koštat će oko 4,5 milijardi 
dinara. Ova magistrala prolazi kroz industrijski naj¬ 
razvijenije krajeve Bosne d Hercegovine. Magistrala će 
kad bude potpuno gotova vezati se sa Auto-stradom 
kod Slavonskog Broda( mostom preko Save) s jedne 
strane, a s druge strane Jadranskom magistralom (od 
Mostara preko Metkovića i Ploča). 

Magistrala kroz Bosnu i Hercegovinu ima golemo 
ekonomsko značenje, jer željeznica nije u mogućnosti 
da zadovolji sve veće potrebe industrije zeničkog, do- 
bojskog, derventskog i brodskog bazena, tako da su ova 
područja upućena na transport dobrog dijela proizvoda 
i sirovina cestovnim vozilima. 

R. P. 

VODOVODNI TUNEL POD BEOGRADOM 

Na dno Save je početkom ove godine spuštena čelična 
vodovodna cijev duga oko 350 m, promjera 95 cm, 
kojom će se u Beograd dopremiti voda iz novih bunara 
na otočiću zvanom Ada Ciganlija, Ti će bunari biti 
dio novog sistema opskrbe vodom našeg glavnog grada, 
pomoću tunela, čija će izgradnja biti završena krajem 
godine. Nova vodovodna cijev Ispod Save, izrađena u 
jednom komadu, ibiti će i dio beogradske vodovodne 
mreže čija dužina iznosi oko 650 km. 

Prvi takav bunar ina Ali Ciganliji počet će uskoro 
da se gradi i bit će završen u jesen. U toku je izgradnja 
još dvaju takvih bunara u Maflrišu. 

Izgradnjom vodovodnog tunela ispod grada, čija će 
posljednja dionica od Trga D. Tucovića do Ulice Fram- 
ceo đ’Espereya biti završena do iduće jeseni, opskrba 
Beograda vodom bit će u velikoj mjeri poboljšana. U 
ovaj će sistem biti uključena i crprna stanica na Ta- 
šmajdanu, čija će se izgradnja završiti krajem godine. 

R. P. 

ŠTA SU SVE IZGRADILA I ŠTA SVE GRADE 
NAŠA PODUZEĆA U INOZEMSTVU 

(Kroz protekli decenij) 

Krajem 1952. godine prvi put je potpisan ugovor da 
će jedno jugoslavensko poduzeće graditi u Turskoj sta¬ 
nove, tvorničke hale, javne zgrade i sajmišta. Odmah 
zatim zaključen je i pisao za izvođenje melioraciionih 
radova u Siriji. Nilje slučajno što su naši građevinari, 
projektanti, proizvođači opreme, poduzeća za istražne 
i konsolidacione radove, te druga poduzeća, odlučili 
da se ogledaju i na stranim tržištima .Velika i razno¬ 
vrsna domaća investiciona izgradnja učinila je da se 
mnoga poduzeća toliko razviju, da je prirodno 1 da se 
natječu i na svjetskom tržištu u oštroj konkurenciji sa 
poznatim svjetskim firmama. Potrebna je za to visoka 
stručnost ,solidnost, ekonomičnost i poslovna snalažlji- 

vost. Činjenica je, da danas sve češće stižu vijesti o 
zaključivanju značajnih ugovora. 

Gradnja morskih luka predstavljala je probni ka¬ 
men. Prvi pokušaj donio je našim pomorskim gradi¬ 
teljima visoka priznanja stručnjaka i ugled u svijetu. 
Riječ je o Sirijskoj luci Latakija, koju je pomorsko- 
građevinsko poduzeće »Pomgrad« iz Splita izgradilo 
prije ugovorenog roka. Vrijednost radova je iznosila 
oko 7,5 milijuna dolara. Odmah nakon toga »Pomgradu« 
su povjerene gradnje luka: Tartus (u Siriji) i Asab (u 
Etiopiji). 

Za razliku od »Pomgrada«, kojii samostalno zaklju¬ 
čuje poslove u inostranstvu, mnoga naša građevinska 
i druga poduzeća prepustila su sklapanje ugovora sa 
stranim partnerima vanjsko-trgovinskim poduzećima. 
Najkrupniji organizator i preduzimač investicionih ra¬ 
dova u inostranstvu je »Invest-import« iz Beograda, a 
također i »Ingra« (Industrijsko-građevno eksportna za¬ 
jednica) iz Zagreba. 

Beogradski »Invest-import« trenutno sudjeluje u 
izvođenju inostranih radova, čija vrijednosti iznosi 40 
milijuna dolara. 

Gdje se sve sada nalaze ekipe naših graditelja u 
inostranstvu? Pored završnih nadzora nad izgradnjom 
luke Tripoli u Libanu i nedavne predaje ključeva 
Tvornice kože u Kartumu (Sudan), suradnici »Invest- 
importa« sada su angažirani na izgradnji brane na 
rijeci Nahr E1 Bared u Libanu, brane Karaun (isto 
u Libanu), izgradnji tunela za centralu Markabi (Liban), 
nasipanju slanih jezera kod Kalkute (Indija), izgradnji 
brodogradilišta Akiab (Burma), Termoelektrane Ba¬ 
ra un i (Indija), plinovoda Durgapur-Kalkuta (Indija), 
podizanju Tvornice traktora u Egiptu i izgradnji Tvor¬ 
nice ljepenke u Sudanu. 

Prije kratkog vremena stigla je vijest, da je potpi¬ 
san ugovor o izgradnji brodogradilišta u Džakarti (In¬ 
donezija) u Rangunu (Burma). 

Podaci o izvozu kompletnih postrojenja i investicio¬ 
nim radovima u inostranstvu pokazuju, da »Invest- 
import« sudjeluje sa 41°/o, »Ingra« sa 23°/o, »Jugo- 
invest« (Beograd) sa 10%, a svi ostali sa 26%. 

Naša su poduzeća dočekala desetgodišjicu izlaska 
na strana tržišta sa poslovima čija se vrijednost pri¬ 
bližila brojci od 100 milijuna dolara. No, ne smije se 
smatrati da je dostignut krajni domet. U stvari tek je 
započeto organizirano istupanje, tek je počelo da se 
služimo »engineering«-om i da se udružuje nabujala 
snaga naših graditelja i proizvođača investicionih 
dobara. 

R. P. 

7700 STANOVA SAGRAĐENO U MAKEDONIJI 

U Makedoniji se već više godina ulažu veliki napori 
i daju velika materijalna sredstva za poboljšanje stam- 
beno-komunalnih uvjeta. U pogledu podizanja stambe¬ 
nog standarda, bilježi se neprekidan napredak od 1956. 
Dok je stambena površina 1956. u devet najvećih gra¬ 
dova Makedonije iznosila 7,08 m- po stanovniku, god. 
1962. taj je prosjek povećan da 7,90 m 2 korisne površine. 
Za čitavu Makedoniju u 1981. godini korisna stambena 
površina po stanovniku iznosila je 7,6 m 2 , a 1962. god. 
7,7 m 2 . 

Godine 1960. ukupna investiciona sredstva iznosila 
su 5,8 milijardi dinara da bi 1961. porasla na 8,8 miilija- 
radi, a 1962. na preko 10 milijardi dinara. 

U stambenoj izgradnji društveni sektor zauzima 
značajno mjesto. Dosadašnji rezultati realizacije Peto¬ 
godišnjeg plana su dobri. Samo u prve dvije godine 
plana ostvareno je u fizičkom opsegu oko 53% od 
ukupno predviđenog za razdoblje od 1961. do 1965. 
Naime od predviđenih 27 000 stanova za period do 1965., 
u 1961. i 1962. sagrađeno je blizu 14 400 stanova. 

Za izgradnju nekih vodovoda, kanalizacije i drugih 
komunalnih objekata u ovoj republici dosad je utro¬ 
šeno više od 10 milijardi dinara. Osobiti rezultati su 
postignuti na obnovi i modernizaciji električne mreže. 

Međutim, potrebe su veoma velike. Higijenskim vo¬ 
dovodima obuhvaćeno je tek oko 70% stanovnika, dok 


je problem kanalizacije rješen jedva sa 50%. Da bi se 
konačno rješili osnovni komunalni problemi u 22 make¬ 
donska grada bit će nužno više od 20 milijardi dinara. 

R. P. 

OVE GODINE GRAĐEVINARI TREBA DA SAGRADE 
OBJEKTE ZA 652 MILIJARDE DINARA 

Građevinarstvo u 1963. godini zaista očekuje veliki 
posao. Građevinska poduzeća treba da pretvore u sta¬ 
nove, škole, zdravstvene ustanoce i razne druge objekte 
ukupno oko 652 milijarde dinara, kako je to predvi¬ 
đeno Saveznim društvenim planom. * 

U uspoređen ju sa procjenjenim ostvarenjima u 1962., 
građevinarstvo ima za 4% veći zadatak. Od ukupnih 
sredstava 196 milijardi je za stanove. 

Posljednjih godina porasli su građevinski kapaciteti, 
mnoga poduzeća isu sada vrlo dobro opremljena raznim 
suvremenim strojevima, a industrija građevnih mate¬ 
rijala daje sve veću proizvodnju i sve širi asortiman. 

No građevinari opravdano ističu da za izvršenje ve¬ 
ćih zadataka najprije treba da se tačno utvrdi dina¬ 
mika građenja, a to baš dosad nije bilo. Dešavalo se 
da se u prvom kvartalu na nekim objektima izvrša¬ 
valo svega 13—15% vrijednosti od godišnjeg plana, da 
bi se onda u zadnjem kvartalu izvodilo i do 50% pla¬ 
niranog opsega. Ova se smetnja može otkloniti ukoliko 
komune dugoročnije planiraju izgradnju, izvrše na 
vrijeme sve pripreme ;te dadu lokaciju. 

Danas nema više nikakve sumnje da se može gra¬ 
diti više ,a jeftinije i brže, ali pod uvjetom da se pri¬ 
stupi modernom načinu izgradnje, raocinalnim meto¬ 
dama, preko specijaliziranih građevinskih poduzeća. 

R. P. 

ŽITNI SILOS U RIJECI 

U Rijeci je krajem studenog 1962. pušten u pogon 
novi žitni silos kapaciteta 32 000 tona žitarica. To je 
suvremen, potpuno mehanizirani objekat, čija je grad¬ 
nja započela pred tri godine. Najveća visina mu je 
61 m na strojarnici. Površina ispod objekta je 2280 m 2 , 
a kubatura silosa 'iznosi 94 00© m 3 . 

Za izgradnju silosa, zajedno s opremom, utrošeno je 
3 100 000 000 dinara. 



Silos je namijenjen za ukrcaj, iskrcaj i privremeno 
uskladišten je žitarica, uljarica, grahovice, a u direkt¬ 
noj manipulaciji brod-vagon i za sirove fosfate. Godi¬ 
šnji promet silosa može doseći Oko 600 000 t žitarica. 
2 mosta za ukrcaj i iskrcaj žitarica imaju kapacitet 
od 400 t/sat, tako da se brod od 10 000 tona može iskr¬ 
cati za 3 dana, što ise do sada radilo 7—10 dana. Kapa¬ 
citet operacije silos-vagon je 200—250 t na sat. Vagon 
od 15 tona ukrca se za svega 3 minute. U svim tim ope¬ 
racijama obavlja se i automatsko vaganje žitarica. 
Oprema silosa je takva da se žitarice mogu sipati u 
vreće, pročišćavati, reeštati, provjetravati i sušiti. Može 
se obavljati dezinfekcija žitarica, a silos ima i vlastiti 
laboratorijski servis. 

Proces manipulacije žitarica je potpuno mehani¬ 
ziram, tako da je za čitav silos dovoljno u jednoj smjeni 
svega 15 radnika, računajući i one kojih će održavati 
silos. Novo lučko poduzeće »Silos«, sa godišnjim bruto- 
prođuktom 500 000 000 dinara, imat će ukupno 60 čla¬ 
nova. 

Građevinske radove je izvelo građevno poduzeće 
»Tehnika« iz Zagreba. 

Ovaj objekat je od velike vrijednosti za riječku luku 
i zajednicu. To će se naročito odraziti na tome što će 
se vrijeme zadržavanja brodova smanjiti za tri puta. 
Time će se, kako ise računa, smanjiti vozarine za žita¬ 
rice do jedan dolar po toni. 

Također će ovaj objekat zajednici donijeti znatna 
devizna sredstva. 

M. Mar. 

STAMBENI PROBLEMI U RIJECI 

Svakog dana se u Rijeci izgrade po tri stana, a go¬ 
dišnje se u nove zgrade useli oko 4 560 osoba. Rijeka je 
tako zaista postala veliko gradilište u kojem se stanovi 
skoro »serijski proizvode«, kao automobil u nekoj do¬ 
broj uhodanoj tvornici. Pa ipak, sve je to premalo. 

Grad se mijenja, produžuje i podiže u visinu, novi 
neboderi zamjenjuju niske ruševine kućice i podižu se 
nova naselja u koja se godišnje smjesti po 1100 obitelji. 
Niču novi mali gradovi u velikoj i prostranoj Rijeci, 
a istodobno nestaju stari, tiho i neprimjetno. 

Rijeka isto tako (i raste, godišnje za više od 3500 
stanovnika i oko 900 želja i potreba za novim stano¬ 
vima. 

U starom gradu i drugim riječkim starijim predje¬ 
lima ima oko 22 tisuće stanova koje treba zamijeniti 
novima. Ne sve najednom, ali bi trebalo godišnje srušiti 
više od dvije stotine stanova. Stotinu stanova trebalo 
bi godišnje graditi za nove obitelji, jer upravo toliko 
mladića i djevojaka sklopi brak u godinu dana. 

Ako se svemu ovome dodaju još i postojeće potrebe 
obitelji koje stanuju kao podstanari i sustanari — oko 
800 stanova godišnje — proizlazi da se ipak gradi 
manje nego što ise traži. Da bi se podmirile sve po¬ 
trebe, trebalo bi u narednih nekoliko godina graditi 
po dvije tisuće stanova. Podaci dobiveni anketom 
u stotinu riječkih kolektiva i danas su aktuelni: oko 
pet tisuća i pet stotina radnika i službenika nema 
stana. Više od 2400 porodica stanuje u tuđim sobama 
kao podstanari a 800 obitelji živi u sustanarstvu. Sa¬ 
maca, koji stanuju u podstanarskim sobama, manje 
je nego obitelji: ima ih 1300. 

Tako kažu statistike, a na osnovu njih čine se pla¬ 
novi i pretpostavke. Ali planovi se moraju prilagoditi 
mogućnostima, pa se tako predviđa da će se svake 
godine graditi više od 1100 stanova. U posljednje dvije 
godine toliko se zaista i gradi, pa se zadovoljava samo 
dio potreba prirodnog prirasta stanovništva, a usput 
se djelomično zamjenjuje i dotrajali stambeni fond. 
Kao da se ništa ne mijenja, iako se ogromni 'iznosi 
troše na izgradnju stanova, u koje godišnje useljava 
više od tisuću obitelji. 

M. Mar. 

MOST KRALJEVICA—KRK 

Poduzeće »Autotrans« Rijeka naručilo je izradu idej¬ 
nog projekta preko mora od Kraljevice do Krka. Širina 
mora koja će se premostiti od »Markovog školja« iznosi 
cca 500 metara, a od »Markovog školja« do Krka iznosi 
cca 200 metara. Nakon izrade projekta moći će se 
ustanoviti visina troškova izgradnje mosta. 

S izgradnjiom ovog mosta, znatno bi se pospješilo 
razvoj turizma na otoku Krku. Također bi bilo i lakše 
rješenje lokacije aerodroma, koji bi se mogao izgraditi 
i na otoku Krku, umjesto dosada predviđenoj lokaciji 
na Kačjaku kod Crikvenice. Osim toga, postojanje mo¬ 
sta povoljnije bi djelovalo na rješenje varijante pre¬ 
mještaja remontnog brodogradilišta »Viktor Lenac« u 
»Klimno« na Krku. Izgradnja brodogradilišta u toj 
uvali bi vjerovatnije bila jeftinija od predviđene u 
Martinšćioi, jer tu ne treba graditi lukobran. 


Vrijeme potrebno za prijevoz autobusom od Rijeke 
do aerodroma na Krku i brodogradilišta u uvali »Kli¬ 
mno«, ne bi bilo više od jednog sata. A također i do 
ostalih turističkih mjesta na otoku bi pristup bio po¬ 
voljniji. 

S izgradnjom tog mosta, postigla bi se prva etapa 
povezivanja kvarnerskih otoka s kopnom, a u drugoj 
etapi bi trebalo povezati s kopnom otoke Crec i Lošinj, 

M. Mar. 

TURISTIČKI OBJEKTI NA KVARNERU 

Opsežni radovi za proširenje i unapređenje turizma 
u toku su na Kvarneru, moraju se završiti do početka 
turističke sezone, tj. do kraja aprila 1963. 

Na svim objektima se sada radi punim tempom, i 
građevinska poduzeća su uzela obavezu da će do pred¬ 
viđenog roka biti dovršeni svi ugovoreni objekti. 

Izgradit će se deset novih objekata, adaptirati 5; 
ukupno 15 objekata u vrijednosti od 1 364 393 000 Din, a 
s opremom investiciona suma ukupno 1262 nova ležaja 
iznosi 1 779 190 000 Din. 

Objekti koje treba izvesti su slijedeći: 

1. Turističko naselje Kačjak kod Crikvenice. U ovom 
naselju će se izvesti paviljoni, istih tipova kako su 
•izvedeni u naselju »Pod stinje« kod Pule. Po tipu P—1 
izvest će se tri paviljona a po tipu P—2 četiri paviljona, 
čime će se dobiti ukupno 194 ležaja. Po izgradnji ovih 
objekata, čitavo naselje će imati ukupno 380 ležaja. 

Uz ove paviljone grade se slijedeći prateći objekti: 
restoran ,i skladište, putovi i parkirališta, uređenje sun¬ 
ča lišta i plaža, proširenje i dovršenje mola za prista¬ 
nište, nasadi i zelenila, ceste i putovi, vanjska kanaliza¬ 
cija, vanjski vodovod, vanjska rasvjeta i kupališni 
objekti. Vrijednost građevinskih i obrtničkih radova 
ovih paviljona i pratećih objekata iznosi 191 000 000 din. 

2. Novogradnja depandanse hotela »Slaven«, u Sel¬ 
cima. S ovim objektom dobit će se 94 ležaja i utro¬ 
šiti u izgradnju građevinskih i obrtničkih radova 
120 000 000 Din. 

3. Novogradnja objekta za hotel »Terapija« u Cri¬ 
kvenici, čime će se dobiti 114 ležaja i utrošiti iznos od 
153 000 000 Din. 

4. Izgradnja restorana za ugostiteljsko poduzeće 
»Miramare« u Crikvenici, čime će se dobiti 40 ležaja. 
Iznos investicija 27 680 000 Din. 

5. Izgradnja objekata u turističkom naselju »Povile« 
kod Novog, čime će se dobiti 60 ležaja i utrošiti inve¬ 
sticije od 49 400 000 Din. 

6 . Izgradnja hotela »Nehaj« u Senju, čime će se 
dobiti 77 ležaja, uz investiciju od 65 603 000 Din. 

7. Adaptacija vile »Wilke« u Mošćaničkoj dragi, 
čime će se dobiti 22 ležaja a utrošiti 10 000 000 Din. 

8 . Adaptacija odmarilišta »O. Ban« u Lovranu, a 
čime će se dobiti 66 ležaja a utrošiti 22 500 000 Din. 

9. Adaptacija hotela »Marina« Opatija, čime će se 
dobiti 39 ležaja a utrošiti 75 000 000 Din. 

10. Izgradnja paviljona »Heliois« u Malom Lošinju, 
a čime će se dobiti 150 ležaja, a utrošiti 141 500 000 
Din. 

11. Nadogradnja i adaptacija hotela »Imperijal« u 
Rabu, čime će se dobiti još 181 ležaj, s troškom od 
271 000 000 Din. 

12. Izgradnja turističkog naselja »Suha Punta« na 
Rabu, čime će se dobiti 64 ležaja a utrošiti 53 000 000 
Din. 

13. Adaptacija hotela »Marina i Halundrovo« u Ma- 
linskoj, čime će se dobiti 84 ležaja, s troškom od 
69 147 000 Din. 

14. Izgradnja depandanse za hotelsko poduzeće 
»Kvarner« u Omišlju, čime će se dobiti 54 ležaja a 
utrošiti 42 000 000 Din. 

15. Adaptacija hotela »Park« na Puntu (o. Krk) 
čime će se dobiti 63 ležaja s troškom od 75 563 000 Din. 

Izgradnjom i adaptacijom gore navedenih objekata 
znatno će se poboljšati i povećati turistička privreda 
na Kvarneru. 

M. Mar. 

REKREACIONI CENTAR NA 
»PETEHOVCU« KRAJ DELNICA 

Na vrhu »Petehovca«, kraj Delnica, koji se nalazi 
na visina od 1.050 metara nadmorske visine, pored 
nekadašnjeg planinarskog doma, koji je preuređen, 
sagrađen je i novi depadans. Do ovog mjesta sagra¬ 
đena je žičara od dužine od 800 metara. 

Ovaj rekreacioni centar bit će naročito posjećen za 
vrijeme skijaške sezone, gdje ima prekrasnih skija¬ 
ških terena. 

M. Mar. 

NI U ZIMSKOM PERIODU NIJE UMANJEN INTEN¬ 
ZITET RADOVA na izgradnji Jadranske magistrale 
južno od Šibenika 

Ljetna sezona donijela je dovršenu Jadransku magi¬ 
stralu iz pravca Zadra do Martinske do pred sam prag 
Šibenika, a kao dug izgradnju najteže dionice Šibenik- 
Rogoznica. Nešto teže još dolazi a to je izgradnja mosta 
preko šibenskog kanala. Čini se da je najteže nagoditi 
se gdje i kada da ovu započne. Kao solomunsko rije- 
šenje za ovaj gordijski čvor služe splavi, koje će i dalje 
predstavljati produžetak ceste do Šibenika morem. 



Međutim na drugoj strani, iz pravca Splita, radovi 
se nastavljaju vrlo intenzivno na prvoj dionici Šibenik 
—Grebaštica u dužini nepunih šest km. Nova trasa je 
projektirana uz samu morsku obalu, kroz najljepše 
predjele šibenskog primorskog pejsaža. Na ovom dijelu 
magistrale odvijaju se sve faze radova, počem od 
zemljanih pa do završnih asfalterskih radova. Ukupna 
sredstva za završetak ove dionice iznose oko 4 mili¬ 
jarde dinara, ili 68 milijuna dinara po jednom završe¬ 
nom kilometru. Tako visoka suma ustanovljena je 
velikim količinama usjeka i nasipa na pojedinim pod¬ 
ručjima. Usprkos brzo završenim radovima na ovoj dio¬ 
nici, još uvijek ostaje 20 km magistrale prema Primo- 
štenu, i dalje prema Rogoznici. 

Neposredno iza samog Šibenika obavljaju se pri¬ 
preme za dopremu mehanizacije za izgradnju drugog 
mosta. Na ovom mjestu, nasuprot otoku Krapnju se 
usjekao duboko u kopno morski zaljev širok 200 m. Na 
tom mjestu, izgradit će se moderan most. 

M. M. 

U PAR REDAKA... 

U PRIJEPOLJU (NRS) dovršena je prva etapa iz¬ 
gradnje osnovne škole, koja se sastoji od 9 učionica, 
radionice, upravne kancelarije i drugih prostorija. Za¬ 
počeli su radovi i na izgradnji drugog dijela zgrade, 
koja će također imati 9 učionica, kabineta, školsku 
kuhinju i druge prostorije. 

U VARAŽDINU su privedeni kraju radovi na re¬ 
konstrukciji Varaždinske mljekare. 

OD NOVE VAROŠI do Prijepolja u toku je izgrad¬ 
nja novog, suvremenog puta na dionici broj 6, kako 


bi se otklonile saobraćajne smetnje uslijed uzanog ko¬ 
lovoza i oštrih krivina. Put će biti gotov do jula o. g. 

U KARLOVCU će se ubrzati stambena izgradnja 
Za pet godina je sagrađeno 2 157 stanova, ali nestašica 
stanova nije otklonjena, iako su izgrađena čitava na¬ 
selja i stambeni blokovi u predjelu Švarče, bišeg saj¬ 
mišta, Rakovca i u drugim dijelovima grada. 

U NRH su inspektori rada krajem prošle godine pre¬ 
gledali investicione projekte i tok radova na podizanju 
novih industrijskih objekata u dvadesetak privrednih 
organizacija u Zagrebu i stotinjak u pokrajini. Otkri¬ 
veno je na stotine propusta. 

BEOGRADSKO poduzeće »Energoprojekt« zaklju¬ 
čilo je krajem 1962. ugovor za istražne radove, pro¬ 
jektiranje i nadzor nad izgradnjom dviju brana na 
Cipru. 

U VARAŽDINU je 1962. godine izgrađeno a use¬ 
ljeno oko 6 000 stanova, dok je oko 1000 stanova za¬ 
vršeno i useljeno u januaru 1963. Najveće gradilište je 
bilo stambeni blok »Đuro Salaj«, u kome je dovršena 
modema četverokatnica sa 62 stana. 

ULAGANJA U STAMBENU IZGRADNJU u godini 
1962. bila su ostvarena na višem nivou negoli je Sa¬ 
veznim planom bilo predviđeno. Iz društvenih sred¬ 
stava je — prema nezvaničnoj procjeni — bilo uloženo 
između 180—190 milijardi dinara. Ova su ulaganja bila 
lani veća za 15—20% nego u 1961. Može se uzeti da 
je društvenim sredstvima u 1962, bilo sagrađeno oko 
43 000 stanova, a sredstvima građana oko 57 000, ili 
sveukupno oko 100 000 stanova, kao i u 1961. Time je 
opseg stambene izgradnje u 1962. bio veći za 18,8% od 
planskih predviđanja. 

»JUGOINVEST« IZ BEOGRADA dobilo je na lici¬ 
taciji u Ain-Beidu (Alžir) izgradnju gradskog vodovoda. 
Vodovod će biti dug 33 km, a gradit će ga beogradsko 
poduzeće »Ivan Milutinović«. Vrijednost cijelog posla 
iznosi preko milijun dolara. 

DALEKOVOD Leskovac-Vlasotincd je završen, a 
dug je 14 km. 

SPLITSKO građevinsko poduzeće »Ivan Lučić-Lav- 
čević« gradit će u blizini grada Konakrija (Gvineja) 
Tvornicu namještaja. To je drugi objekt koji ovo po¬ 
duzeće gradi u Gvineji. Prvi je objekt bila Tvornica 
crijepa i cigle u mjestu Kobaj, čiji su radovi pri za¬ 
vršetku. 

U DUBROVNIKU su završeni građevinski radovi na 
novom traktu hotela Excelsior«, koje je izvodilo gra¬ 
đevinsko poduzeće »Dubac«. Sa 220 ležaja novi hotel 
»Excelsior« bit će hotel kakav dosad nije imao ni jedan 
naš grad. Taj objekt najviše kategorije imat će u pri¬ 
zemlju plivački bazen, a terasa na vrhu služit će i kao 
vidikovac. 

U NOVOJ GORICI dovršena je izgradnja i puštena 
je u promet nova autobusna stanica. U izgradnju ove 
reprezentativne stanice utrošeno je 70 milijuna dinara. 

U ZAGREBU SE gradi reprezentativni Dom iselje¬ 
nika. Investitor je Matica iseljenika Hrvatske. Glavni 
građevinski radovi su već završeni. Dom će biti otvoren 
krajem 1963. 

U ZAGREBU se nastavljaju prpreme za izgradnju 
naše prve nuklearne elektrane. Stručnjaci Instituta 
»Ruđer Bošković« iz Zagreba u suradnji s atomskim 
institutima i industrijom izvode pripremne radove. Ta 
će elektrana poslužiti kao prototip za podizanje takvih 
elektrana u našoj zemlji u toku idućih godina. U Za¬ 
grebu već djeluje Udruženje za nuklearnu opremu, 
koje obuhvaća nekoliko naših veleindustrija (»Rade 
Končar«, TPK, »Radio-industrija«, »Elektroprojekt«, 
svi iz Zagreba, ii »Đuro Đaković«, iz SI. Broda). Uz 
udruženje značajni učesnici u pripremama su »Energo- 
invest« (Sarajevo) i »Energoprojekt« (Beograd). U 
toku je organiziranje jugoslavenskog udruženja, koje 
bi preuzelo na sebe Izgradnju prve nuklearne elektrane. 

U GAREŠNIČKOM KRAJU nastavlja se gradnja 
ceste Veliki Pašljan—Nove Ploščice. Cesta će biti duga 

11 km. U planu je da u proljeće počne gradnja ceste u 
dužini od 4,3 km od Gornje Garešnice preko Šimljana 
do Samairice. 

U KARLOVCU se počam od 1963. god. očekuje iz¬ 
gradnja 440 stanova godišnje ,sve do 1975. godine. 

HRVATSKI LESKOVAC, mjesto u sastavu zagre¬ 
bačke općine Remetinec, je budući industrijski centar 
novog dijela Zagreba. 

U KOPRU završava se četvrta etapa gradnje obale. 
Nova će luka imati tada 550 m operativne obale i godi¬ 
šnji kapacitet od 600 000 tona robe, što će iziskivati i 
povećan stanični prostor. U tu su svrhu investicije pra¬ 
vovremeno osigurane i izgradnja stanice je u toku. 

»SREM«, poduzeće za puteve iz Rume završilo je 
opravku puta koji spaja Rumu sa Autoputom Beograd - 
Zagreb. Dužina ovog priključka iznosi 6 km. 

U JESENICAMA izgrađeno je 311 novih stanova u 
vrijednosti od 649 milijuna dinara. Od toga je željezara 
izgradila 243 stana, a NOO 68. Počela je izgradnja no¬ 
vog hotela u Kranjskoj Gori od 200 soba. 

U VELENJU gradit će se Energo-kemijski kombi¬ 
nat. Radovi počimlju o. g. a najznačajniji objekt kom¬ 
binata u ovom poznatom rudarskom centru bit će pli¬ 
nara za gazifikaoiju lignita, koja će pomoću plinovoda, 
dugog 250 km, opskrbljivati najkvalitetnijim industrij¬ 
skim plinom željezare u Ravnama, Štorama i Jese- 
nicama. 

U VAL AND OVU je Općinska NO donio odluku o 
spajanju u jedno poduzeće: građevnog poduzeća »Bi- 
tor« i elektropoduzeća »Iskra«. Novo, sjedinjeno podu¬ 
zeće otvorit će uskoro i ličilački pogon. 


U SARAJEVU poduzeće »Vranića« gradi 1 000 sta¬ 
nova po narudžbi Fonda za stamben uizgradnju i us- 
pjeva da ostvari cijenu od 48 000 po m 2 korisne povr¬ 
šine. 

R. P. 

ZAMISAO INTEGRACIJE šibenskih građevinskih 
poduzeća »Izgradnje« i »Rada« ponovo je oživjela u 
posljednje vrijeme, ali su je odbili članovi radničkog 
savjeta jednog i drugog poduzeća. Na prijedlog NO Ši¬ 
benik izabrane su komisije kolektiva koje treba da 
zajednički dokumentiraju da li je akcija integracije 
rentabilna ili ne. 

ZA POTREBE ŠIBENSKOG PTT PODUZEĆA U 
KNINU se podiže moderna poštanska zgrada, koja treba 
da se dovrši u toku mjeseca. Pored uredskih prostorija 
u zgradi će biti smješteni stanovi radnika i službenika 
pošte i nekoliko društvenih prostorija. 

NEDALEKO SAMOG ĐAČKOG DOMA U DRNIŠU 
započele su pripreme za izgradnju nove tržnice u 
Drnišu, jer stara već odavna ne odgovara svojoj na¬ 
mjeni. Sredstva za njenu izgradnju osigurava Fond za 
komunalne poslove općine. Nova tržnica zauzimat će 
zamašan prostor od 1 200 m 2 ii bit će dovršena za dvije 
godine. 

U PROLJEĆE NASTAVIT CE SE SA DOVRŠE¬ 
NJEM AUTO-CAMPA NA MARTINSKOJ, čije dovrše¬ 
nje je protekle godine zaustavila turistička sezona broj¬ 
nim vozilima. Kamp se nalazi na suprotnoj strani ka¬ 
nala, na najljepšem vidiku Šibenika i vrlo podesnom 
za kamping. 

M. M. 


<Jz inozemnih časopisa - 

PODVODNI AMSTERDAMSKI CESTOVNI TUNEL 


Kako bi se popravio prometni spoj između centra 
grada sa sjevernom periferijom preko lučnog zaliva 
Het IJ, odlučeno je da se ispod luke izradi podvodni 
tunel, koji će imati dva put kraće pristupne rampe 
nego neki visoki most. Tunelsika sekcija trase je duga 
1039 m, od kojih će 630 m biti ispod vodene površine. 
Ukupna dužina s pristupnim rampama je 2570 m. Mini¬ 
malni radijus trase je 500 m. Padovi rampa bit će 3,3, 
3 i 3,6%, a u tunelu 1,8 i 3,5%). Najniža niveleta tunelske 
ceste je 20,32 m ispod morske površine. U najvećem 
dijelu tunela bit će širina tunelskog kesona 24,80 m 
a visina 8,85 m. Betonski zidovi imaju debljine 1,05 do 
1,20 m, dno 1,15 m i strop 1,10 m. Svaka polovina tu¬ 
nela ima slobodnu širinu od 9,25 m a visinu od 6,5 m, 
sa slobodnom visinom nad cestom od 4,31 m. Ispod 
svake polovine ceste nalaze se dva kanala za dovod 
svježeg i odvod istrošenog zraka. Zbog opasnosti od 
vatre predviđen je i poprečni sistem ventilacije sa 
spojem na svaki 3 m. Ventilirat će se sa 6 ventilatora, 
s kapacitetom od 2,5 miliona m 3 zraka u jednom satu. 
Po sredini tunela su tri kata prostorija s vodovima za 
plin, vodu, elektriku i telefon. Uz obje ceste u tunelu 
nalazi se pješačka staza za kontrolu prometa, široka 
80 cm nadvišena 1,20 m! Kolnici su široki 7 m, s bočnim 
bainkinama širine 80 i 65 cm. 

U tunelu će biti zabranjeno preticamje i svaka kola 
ostaju na onoj traki na koju su ušla u tunel. Pred 
svakim portalom izgrađene su nadstrešnice od opreč¬ 
nih greda, za postepeno smanjenje dnevnog svjetla pri 
ulazu u tunelsku rasvjetu. Tunelski kesoni dužine 91, 
87 i 67 m izradit će se u dva suha doka. Bit će teški 
18 000 do 22 000 t. 

Dno tunelskih kesona i vertikalni zidovi bit će 
obloženi čeličnim limom debljine 8 mm. Pokrov će se 
izolirati asfaltom, uz zaštitni sloj betona. Krajevi ke¬ 
sona biti će zabrtveni nepropustivim vratima, pa će 


kesona imati dovoljan uzgon da ih se dovuče na mjesto 
ugradbe. Bit će položeni na bušene armirane betonske 
pilote duge 80 m. Ovi piloti, promjera 108 cm, bit će 
spušteni u pijesak i mulj po sistemu »Salzgitter«, u 
grupama od po 8 komada ispod tunelskog kesona. Bit 
će pokriveni vodoravnom poklopačom od betona, di¬ 
menzija 25/5/1,5 m. Ispod svakog kesona bit će u sre¬ 
dini po dva jarma, a ispod sastavaka još po jedan. Po- 
klopače će biti betonirane ispod plivajućeg pomoćnog 
kesona, spuštenog sa platforme za bušenje pilota. U 
njima će se raditi pod pritiskom od 2,5 atm. Nakon 
završetka izrade pilota upotrijebit će se dvostruki pon¬ 
toni za spuštanje dovučenih tunelskih kesona na nji¬ 
hove pilotske jarmove. Za to vrijeme spuštanja bit 
će unutarnjost tunelskih kesona pristupačna kroz ver¬ 
tikalna okna. Iz vode će viriti toranj za geodetsko 
osmatran je tačnog položaja tunelskog kesona. Sastavci 
tunelskih kesona bit će provizorno brtveni gumenim 
trakama a kasnije će se sastavci zabrtviti čeličnim plo¬ 
čama i betonom. 

Ova metoda će se upotrijebiti samo za centralni dio 
tunela dužine 786 m. Na sjevernoj strani će se izraditi 
iskop u otvorenoj jami, a na južnoj strani će se upo¬ 
trijebiti pneumatski kesoni za nastavak tunelskih cijevi 
od 100 i 135 m. 

U septembru je situacija na gradilištu slijedeća: Na 
južnoj strani je iskopana temeljna jama široka oko 
30 m. Bokovi su osigurani čeličnim talpama koje su 
na vrhu spojene teškim vodoravnim traverzama, koje 
su međusobno razuprte poprečnim nosačima cjevastog 
profila od 5 mm promjera 150 cm. Temeljna jama je 
iskopana do 0,40 m ispod razine mora i na dnu je 
izbetoniran prvi tunelski pneumatski keson širine 24,95 
m i dužine 31,50 m. Imat će dvije radne komore para¬ 
lelno sa širinom kesona. 

Na sjevernoj strani kopa se temeljna jama, također 
osigurana čeličnim talpama zakotljenim odzada u 
kotveni zid ukopan 8 m u zemlju, udaljen 20 m od 
bokova jame. 



1. Situacioni plan položaja tunelske trase u luci 
Amsterdam 



2. Tunelski keson ispod luke: 

1) Prem,az krova bitumenom 

2) Zaštitni sloj betona preko bitumenskog premaza 

3) Kanal svježeg vazduha 

4) Kanal za odvod pokvarenog vazduha 

5) Galerija za posluživanje raznih vodova 

6) Čelični lim kao obloga betona 


Za konstrukciju dubokih pilotskih temelja na ko¬ 
jima će ležati glavni tunelski kesoni upotrijebit će se 
isti sistem bušenja kao i na građenju mosta preko 
jezera Marakaibo u Venezueli kojii leži na 83 stupova 
fundiranih na ukupno 712 bušenih pilota. Svaki pilot 
će biti opterećen sa 600 tona. 



SI. 3 

3. Poprečni presjek kesona na južnom kraju tunela 

1) Vazdušna splavnica za radnike 

2) Splavnica za izbacivanje zemlje 

3) Dovod zraka u splavnice 

4) Dovod komprimiranog zraka 

5) Razina vode 

6) Čelične talpe 

7) Ljestve 

8) Vanjski omot okna 

9) Unutarnji omot okna 

10) Otvor za komprimirani zrak 

11) Ventil za dovod svježeg zraka. 

Inž. Nikola Mark 

PREDNAPREGNUTA SIDRA U STIJENI 

(Civil Engineering, Maj 1962) 

Prednaprezanje sidra u stijeni mnogostruko se pri¬ 
mjenjuje u građevinskim konstrukcijama. U poredbi 
s konvencionalnim usidravanjem, prednaprezanjem se 
postizava koncentracija znatno većih sila u manji broj 
sidrišta. Ovo može imati konstruktivnih prednosti i 
utjecati na sniženje troškova. Nadalje, prednapreza¬ 
njem može izvjesna konstrukcija biti stvarno nepo¬ 
mično usidrena, dok se u normalnim sidrima pojav¬ 
ljuje radni napon tek nakon što je došlo do izvjesnog 
pomicanja konstrukcije spram stijene. 

Ima mnogo primjena za takva prednaprezanja. 
Brane se usidravaju u temelje, temelji kabelskim kra- 
nova usidreni su u obronke, stijene dubokih građevnih 
jama povezuju se sidrima zbog postizavanja stabil¬ 
nosti, itd. 

U Evropi se često primjenjuje tzv. VSL sidro, koje 
se sastoji od tri glavne komponente, i to od vezanih 
sidra, kabla za prednaprezanje i VSL pomičnog usi- 
drenja. Cista vezna sidra (bez glave za sidrenje) služe 
za učvršćenje kabla za prednaprezanje u stijenu. Ova 
vezna sidra formirana su stezanjem snopa sidara po¬ 
moću prstenova, obično njih 6 (tj. 6 »valova«) na du¬ 
žinu od <3,0 m (si. 1). Veza između ovih sidara i stijene 
postizava se injektiramjem cementa. Za ovo primarno 
injektiranje vodi se injekciona masa do kraja zone 
veze pomoću cijevi od plastične mase. Ovo injektiranje 
ne djeluje na kabel za prednaprezanje, jer je taj oklop- 
ljen. 

Kabel za prednaprezanje sastoji se od snopa žica od 
visokovrijednog čelika, promjera obično 0 3 mm. Pre- 

ma broju žica mogu se izraditi ankeri sa silom pređna- 
prezanja od 3<3 do 165 tona. Ako se kabel prednapreže 
nakon duljeg vremena ili ako sekundarno injektiranje 
nije poželjno da bi se osiguralo daljnje njegovo even¬ 
tualno zatezanje, tada su žice proviđene antikorozivnim 
namazom bitumena ili plastične materije. U svakom 
slučaju je kabel zatvoren u jednoj cijevi. Sidrena na- 



Sl. 1: Vezna sidra 


tezna glava učvršćena je na kraju kabla koji se nateže. 
Kad je sidro potpuno nategnuto, žice ovog kabla mogu 
se obaviti sekundarnom injekcijom cementa (si. 2). 

Ova sidra se obično pripremaju na samom gradi¬ 
lištu. Pri izradi može se pojaviti niz specifičnosti. 
Ako je stijena puna pukotina ili propusna, treba stijenu 
prethodno injektirati gustom cementnom smjesom da 
bi se postigla potrebna njezina nepropusnost za uspje¬ 
šno primarno injektiranje, veze sidara. Ukoliko stijena 
leži pod slojem šljunka ili lapora, bušotina u ovoj zoni 
osigurat će se čeličnom cijevi. 



SI. 2: ShemaskVprikaz prednapregnutog sidra a) vezna 
sidra; b) cijev za primarno injektiranje; c) kabli za 
prednaprezanje u zaštitnoj cijevi; d) primarno injek¬ 
tiranje , e) natezna glava. 

Bušotine se izrađuju običajenim rotacionim bušili- 
cama. I vrlo dugi kabli mogu se lako ugraditi u bušo¬ 
tine bez ikakve naprave. Zaštitne ovojne cijevi kabela, 
obično dugačke 6 m, spajaju se pri umetanju u bušo¬ 
tine spojnicama. Pokazalo se povoljnim da se primamo 
injektiranje proširi uzduž cijelog kabla, tako da se 
bušotina zatvara na svom početku (si. 2). 


Dužina sidra zavisi od vrsti stijene i visine nad- 
sloja nad njim. Kod dužine od 10 m iznosi prosječno 
vezno naprezanje između stijene i injekcione mase 
svega oko 5 kg/cm 2 . Čak i vrlo loša stijena može pod¬ 
nijeti napone smicanja te veličine. Pokusi su pokazali 
da ne dolazi do izvlačenja ni u slučaju višekratnih vri¬ 
jednosti tih napona. 

Na temelju mnogobrojnih pokusa došlo se do za¬ 
ključka da ovakva sidra imaju faktor sigurnosti protiv 
izvlačenja žica i injekcijom mase najmanje jednako 4. 
Rezultat je začuđujući kad se znade da ravna hladno 
vučena žica ima veznu silu trenja od 36 kg/cm 2 , dok 
su stvarne sile pri prednaprezanju svaka 7,2 kg/cm 2 . 
Otpor protiv izvlačenja povećan je valovitom formom 
veznih sidara. 

Sigurnost protiv izvlačenja injektirane mase iz sti¬ 
jene vrlo je velika jer, konačno, na više od 9/10 dužine 
bušotine postoji veza ove mase sa stijenom. Uslijed 
toga nastaju između stijene i mase srazmjerno vrlo 
mali naponi. 

Pri ugradnji sidra treba najveću pažnju usredoto¬ 
čiti na to da se primarno injektiranje izvrši uspješno, 
tj. da nisu ostale šupljine ili da injekciona masa nije 
našla put kroz pukotine u stijenu. Stoga se preporuča 
da se ovo injektiranje ponovi svakog sata, sve dok više 
nema primanja injekcione mase. Prije nego li se ugradi 
takvo sidro, preporaču se da se prethodno pokusima 
na nekoliko bušotina ispitaju gubici mase koji se mogu 
očekivati. 

Pri usidravanju staze kabelkrana za branu Luzzone 
u Švicarskoj 110^ton9ka sidra sup jesno su podnijela 
opterećenje od 150 t. Ovo usidravanje izvršeno je usred 
zime na 1700 m n. m. pod vrlo teškim uslovima, pa se 
stoga odustalo od sekundarnog injektiranja, a kablovi 
zaštićeni namazom od bitumena (si. 3). 



Premda je usidravanje kod brane bilo prvi put 
primijenjeno već pred tridesetak godina, ipak su se 
ogromne mogućnosti toga sagledale i počele realizirati 
tek u novije vrijeme. Nema sumnje da se prednapre- 
gnuti beton sve više upotrebljava i za brane, i to kako 
za nove objekte, tako i za nadvišenje visine ili pove¬ 
ćanje stabilnosti postojećih objekata. Prednapregnuta 
sidra u stijeni osobito su podesna za ovakve slučajeve 
jer se istovremeno brana prednapreže i sidri o stijenu. 
Na taj način sidra djeluju u protivnom smjeru od uz- 
gona i hidrostatskog tlaka i povećavaju čvrstoću be¬ 
tona i otpornost protiv pucanja. Zbog takvog djelo¬ 
vanja mogu se, npr., za brane gravitacionog tipa pri¬ 
mijeniti brane znatno manjeg presjeka. Usprkos sraz¬ 
mjerno visokih troškova usidravanja konačni je rezul¬ 
tat često znatna ušteda. 

Takav primjer predstavlja 1956. g. dovršena brana 
Allt-Na-Lairige u Sjev. Škotskoj visine 22 m i du¬ 
žine 400 m. Primijenjeni su kabeli sastavljeni od po 
28 šipaka visokovrijednog čelika promjera 28 mm. 
Svaka šipka bila je zategnuta silom od 37,5 t, svako 
sidro, dakle, silom 105 t. Ukupna sila natezanja za ci¬ 
jelu branu bila je 51 000 tona. Nakon dovršenja utvr¬ 
đeno je da je ovo rješenje bilo za 15o/ 0 jeftinije od 
prvotno projektirane gravitacione brane (si. 4). 



Na Tansa brani u Indiji bilo je prednaprezanje ta¬ 
kvim sidrima potrebno zbog toga što su se uslijed ope¬ 
tovanog nadvišenja ove brane otvarale horizontalne 
radne reske. 

Daljnji primjer pokazuje si. 5: lagani potporni zid 
u Bernu (Švicarska) počiva na armiranobetonskim pi¬ 
lotima 0 40 cm, a usidren je do 16 m dugim sidrima 
pređnapregnutim na silu od 70—140 tona. 


Široka je primjena takvih sidren ja u građevinar¬ 
stvu, osobito tamo gdje treba uspostaviti sile koje dje¬ 



luju protiv uzgona, kao kod bunara, zagata, splavnica 
itd,, nadalje kod temelja turbina i generatora. Sta¬ 
bilnost visokih tornjeva ili dimnjaka može se često 
postići lakše i jeftinije pređnapregnutim usidravanjem 
nego li proširenjem temelja. Znatan dio slegavanja 
zemlje može se prije same izgradnje eliminirati pred- 
naprezanjem. Nađeno je rješenje da se takva sidra 
ukotve u slojevima šljunka injektiranjem šire zone 
šljunka Oko sidra. 

Može se opravdano pretpostaviti da će se ovakva 
usidravanja primjenjivati sve više, kao što je to bilo 
u slučaju samog prednapregnutog betona. 

Inž. V. J. 


4Cottgresi i sastanci 


INTERNACIONALNA KONFERENCIJA O STANJU 
NAPONA U ZEMLJINOJ KORI 

Komitet za mehaniku stijena Odjela za inženjersku 
geologiju Geološkog društva Amerike (Geological So- 
ciety of America) priređuje 13. i 14 lipnja o. g. u Santa 
Monica (Kalifornija, USA) internacionalnu konferenciju 
o naponskom stanju u Zemljinoj kori. Konferencijom 
će upravljati organizacioni odbor, kojemu pripadaju 
stručnjaci sa područja inženjerskog građevinarstva, in¬ 
ženjerske geologije, rudarstva, fizike i geofizike (pred¬ 
sjednik: William R. Judd, The Rand Corporation). 

Predviđen je slijedeći program: 

13. lipnja 

Prije podne: Registracija učesnika, pozdravni go¬ 
vor, opća razmatranja predmeta konferencije 

1. Mehanika stijena, potisak stijena, naučna istraži¬ 
vanja (W. R. Judd). 

2. Megageološka razmatranja o mehanici stijena 
(prof. E. Birch, Harvar Unlversiity). 

3. Diskusija. 

Poslije podne: Razmatranja o do sada stečenom 
empirijskom saznanju o reološkim svojstvima stijena; 
noviji napredak u mehaničkom shvatanju lomova, ne- 
alineamog viskoziteta i akumulirane deformacione 
energije, kao važnih faktora za razumijevanje napon¬ 
skih odnosa u deformiranoj kori Zemlje. 


1. Uvod u referat (Dr I. W. Handin, Shell Develo- 
pement Company). 

2. Lomovi (prof. W. E. Brace, Massachusetts Insti¬ 
tute of Technology). 

3. Viskoelastičnost (Dr E. C. Robertson, U. S. Geo¬ 
logical Survey). 

4. Deformaciona enegija u stijeni (Dr Ch. L. Emery, 
Queen’s Umiverity). 

5. Diskusija. 

14. lipnja 

Prije podne Razmatranja o integraciji pokusa za 
određivanje naponskog istanja stijena in situ, o meto¬ 
dama geofizikalnih ispitivanja za pronalaženje nala¬ 
zišta petroleja i za potrebe gravinarstva, o petrofabri- 
čkim metodama za oznaku glavnih smjerova potiska 
u prirodno deformiranim stijenama. 

1. Uvod u referate (Dr CH. L. Emery). 

2. Određivanje naponskog stanja stijena in situ pri¬ 
mjenom reliefne tehnike za to potrebne hipoteze (R. H. 
Merrill, U. S. Bureau of Mines). 

3. Geofizička mjerenja svojstava stijena in situ (D. 
Wantland, U. S. Bureau of Reclamation). 

4. Petrofabrike (Dr M. Friedman, Shell Develope- 
ment Company). 

Diskusija. 

Poslije podne: 

Poslije podne: Razmatranja o osnovima mehanike 
stijena u primjeni na specijalne konstrukcione pro¬ 
bleme; utjecaj rezidualnih napona u stijeni na proje- 
kat konstrukcije i nosivost stubova upornjaka lučnih 
brana; otvorene rudarske građevine; padine u stijeni i 
podzemne radove (kaverne, tuneli i si.). 

1. Uvod u referate (Dr D. U. Deere, University of 
Illinois). 

2. Primjena principa mehanike stijena pri projekti¬ 
ranju kosina u stijeni (Dr L. Miiller, Ingenieurbureau 
fur Geologie und Bauwesen, Salzburg). 

3. Primjena principa mehanike stijena pri projekti¬ 
ranju brana od betona (Dr L. Serafim, Laboratorio Na¬ 
cional de Engenharia Civil, Portugal). 

4. Primjena principa mehanike stijena pri projek¬ 
tiranju podzemnih zaštitnih građevina (Dr H. Brode, 
The Rand Corporation, Santa Monica). 

5. Diskusija. 

6. Zaključna riječ predsjednika konferencije. 

Glavna je svrha konferencije (izmjena misli i 'isku¬ 
stava na području raznih disciplina koje zasijecaju u 
djelokrug novije nauke o mehanici stijena, koja je 
u kratko vrijeme zadobila neobičnu važnost, naročito 
u građevnom inženjerstvu. 

Konferencija treba da ustanovi današnje stanje i 
dostignuća mehanike stijena i da utvrdi smjernice za 
đaljni koordinirani naučno-lstraživački rad. 

Discipline o kojima će se prvenstveno raspravljati 
na konferenciji jesu: građevinska tehnika, rudarska 
tehnika, petrolejska tehnika, primjena matematike, 
fizike i mehanike, geologija i geofizika. 

Konferencija će razmatrati primjenu mehanike sti¬ 
jena na projektiranje podzemnih građevina (kaverne, 
tuneli ,rovovi i si.), stabilizaciju dubokih otvorenih 
usjeka u stijeni, mjerenje primarnih i rezidualnih na¬ 
pona u stjenovitim masama Zemljine kore, dobivanje 
petroleja iz velikih dubina i dr. 

Glavni inicijator ii organizator konferencije je The 
Rand Corporation, Santa Monica, Califomia. 

Kotizacija za sudjelovanje na konferenciji iznosi 
USA dolara 21. U nju je uključen banket 13. VI i za¬ 
jednički ručak 13. i 14. VI. 

Prijave se šalju na adresu Mr. L. W. Johnson, The 
Rand Corporation, 1700 Main Street, Santa Monica, Ca- 
lifornia, USA a primaju se do početka konferencije. Na 
istu adresu treba zajedno s prijavom slati i ček na 
gornji iznos, a u korist računa »The Rand Corporation 
(GSA)«. 

Otisci predavan ja na engleskom jeziku s kraćim 
izvodima na engleskom, francuskom i njemačkom je¬ 
ziku bit će besplatno dostavljeni onima učesnicima kon¬ 
ferencije čije prijave stignu do 1. V o. g. Publikacija 
održanih predavanja zajedno s diskusijama moći će se 
kasnije nabaviti u prodaji. 

Učesnici će moći već za vrijeme konferencije pri¬ 
miti simultane prijevode održanih predavanja i disku¬ 
sija na engleskom, francuskom i njemačkom jeziku. 

Organizatori konferencije očekuju brojno učešće 
zainteresiranih stručnjaka u diskusijama, a pojedina 
pitanja mogu se staviti i pismeno; ona treba da budu 


uručena predsjedniku konferencije najdulje do 4. VI 
o. g. Usmena pitanja mogu se stavljati i za vrijeme 
konferencije, a li ta neće moći biti tako temeljito raz¬ 
rađena kao ona koja budu prethodno pismeno na¬ 
javljena. 

Grad Santa Monica leži u istoimenom zaljevu Paci- 
fičke obale Kalif omi je. Tamošnje blage klimatske pri¬ 
like odgovaraju podneblju francuske Rivijere. Kao 
zračna luka služi internacionalni aerodrom Los Angeles, 
odakle se autom ili autobusom za pola sata stiže u 
grad Santa Monica. 

Inz. Stj. Szavits-Nossan 

KONFERENCIJA O MEHANICI TLA I FUNDIRANJU 
U BUDIMPEŠTI 

Mjeseca rujna o. g. održat će se u Budimpešti kon¬ 
ferencija o mehanici tla i fundiran ju, s naročitom 
svrhom da se izmijene iskustva među strušnjacima 
tih područja inženjerske tehnike. Konferenciju orga¬ 
nizira Madžarska nacionalna sekcija Internacionalnog 
društva za mehaniku tla i fundiranje u okviru Madžar¬ 
ske akademije nauka. 

Glavne teme konferencije su slijedeće: 

1. Praktički i teorijski problemi nauke o potisku tla. 

2. Stabilnost kosina s naročitim obzirom na otvorene 
kopove uglj enokopa. 

3. Problemi nosivosti raznih načina fundiran ja. 

4. Modeme metode fundiran ja (prefabrikacija, me¬ 
hanizacija i si.). 

5) Problemi opterećenja podzemnih građevina. 

6) Zbijanje građevina od zemlje i zemljanih masa. 

Trajanje konferencije predviđeno je sa četiri dana, 

od toga tri dana za radne sastanke a jedan dan za raz¬ 
gledavanje značajnijih gradilišta. 

Konferenciji se mogu podnijeti kraći originalni refe¬ 
rati (6 do 8 stranica sa isto toliko crteža). Prispjeli 
referati bit će grupirani prema navedenim glavnim 
temama, sažeti u glavni referat i stavljeni na diskusiju. 

Referati, koji mogu biti sastavljeni na madžarskom, 
njemačkom, ruskom ili engleskom jeziku (s kratkim 
izvodom na kojem drugom od tih jezika) dostavljaju se 
sekretarijatu organizacionog odbora na adresu: Ma- 
gyar Tudomanyos Akademia Muszaki Tudomanyok 
Osztalya (Klasse fur techniische Wissenschaften der 
Ungarischen Akademie der Wissenschaften), Budapest 
V, Nador u. 7. 

Referati će biti publicirani na originalnom jeziku 
i dostavljeni učesnicima prije početka konferencije; 
osim toga će svaki pojedini autor biti 'Obaviješten o 
prihvatu stiglog referata. 

Visina kotizacije, koja će sadržati cijenu publikacije 
referata, troškove ekskurzija i dr., bit će interesen¬ 
tima saopćena kasnije. Autori prihvaćenih referata 
bit će oslobođeni kotizacije. 

Daljne informacije u vezi s konferencijom bit će 
interesentnima dostavljene početkom ove godine. 

Interesenti koji žele učestvovati na konferenciji, 
bez obzira na to da li podnose referat ili ne, treba da 
se odmah jave na gore navedenu adresu. 

Ing. Stj. Szavits-Nossan 


<Jz kaveza građevnih inženjera i tehničara -jđroatske 



IZ RADA SAVEZA IT HRVATSKE 

3. XI 1962. održan je u Domu IT Zagreb prošireni 
sastanak predsjedništva Saveza inženjera i tehničara 
Hrvatske, kojem su prisustvovali delegati društava in¬ 
ženjera i tehničara iz novoosnovanih kotara. 

Donosimo ukratko izvode iz diskusije i zaključke 
sastanka, kao smjernice za daljnji rad članovima Dit-a. 
Dnevni red sastanka obuhvatio je slijedeće probleme: 

1. Organizaciona pitanja u novim uslovima teritori¬ 
jalne podjele. 


2. Smjernice za budući rad. 

Prisutne je pozdravio predsjednik Saveza ITH dr. 
ing. Milan Anđroić. On je istakao da nova administra¬ 
tivna podjela Republike traži da se provede određena 
organizacija pojedinih društava IT u okviru SITH. O 
radu, uspjesima i slabostima organizacija IT rasprav¬ 
ljao je nedavno Centralni odbor Saveza IT. U tim 
raspravama naročito se govorilo o ulozi inženjera i 
tehničara u privredi i njihovim zadacima u privred¬ 
nom životu. 

U dosadašnjem radu organizacije SITJ i pojedinih 
njihovih članova bilo je i slabosti. One su se naročito 
manifestirale pri projektiranju, u nenamjenskom tro¬ 
šenju investicionih sredstava, odnosu prema organiza¬ 
ciji proizvodnje, racionalizaciji, suradnji s naučnim i 
stručnim institucijama, pitanjima nagrađivanja i ho¬ 
noriranja. 

Inženjeri i tehničari trebali bi da budu nosioci teh¬ 
ničkog napretka, integracije, kooperacije i specijali¬ 
zacije u privredi; omi bi trebali da se angažiraju i za 
rješavanje ekonomskih pitanja poduzeća, podjele rada 
i raspodjele dohotka. 

Aktivnim i organiziranim radom na tim problemima 
prestalo bi i potcjenjiivanje inženjerskih organizacija 
i one bi frontalnim nastupanjem mogle mnogo dopri¬ 
nijeti uklanjanju svih negativnih pojava i postići punu 
afirmaciju. Zbog toga treba ubuduće obratiti punu 
pažnju na organizacione probleme DIT-a. To neće biti 
lak zadatak, prije svega zbog heterogenosti naših orga¬ 
nizacija i zbog toga što velik broj inženjera i tehničara 
uopće nema volje niti smisla za društveni rad, pa čak 
ni zato da se učlane u naše organizacije. Činjenica je 
da 12 000 inženjera i tehničara nije učlanjeno u naše 
organizacije. 

Naš Savez je bio pozvan na Plenum SSRNH, gdje se 
raspravljalo samo o jednom vidu naše aktivnosti, a to 
je tehnički odgoj naroda. 

Naš rad i uloga je na najvišem nivou potpuno shva¬ 
ćena. No to nije dovoljno jer ne možemo tražiti ni 
zahtijevati da netko odozgo nešto učini za našu afirma¬ 
ciju. Naš rad "treba da se vidi u komuni i kotaru. U 
Republici smo zaista zastupani u višim forumima. Sa¬ 
vez ITH pozivan je na niz sastanaka i diskusija o raz¬ 
nim tehničkim problemima. Sudjelujemo u radu Sa¬ 
vjeta za naučni rad, u savjetima fakulteta itd. 

Međutim, u kotarevima ii komunama nije tako. U 
nizu naših diskusija uvijek se izražavalo da uloga i 
značaj inženjera 1 tehničara nisu shvaćeni u komuni, 
da ih tamo nitko ne traži i ne pita. To je problem o 
kojem je potrebno diskutirati. Često je tome uzrok što 
nismo dobro organizirani ,1 naša društva postoje samo 
na papiru. Tamo gdje je DIT aktivan i gdje se borio 
da nešto učini, on je stekao ugled i postao forum koji 
se pita i respektira. Ali ako društvo postoji samo na 
papiru, razumljivo je da nema uspjeha ni u radu. 
S republičkog nivoa se ne može pomoći pojedincima. 
SITH može pružiti svoju pomoć samo organizacijama. 

Predstavnici kotarskih društava pozvani su na ovaj 
sastanak da bi se što lakše razaznati problemi koji pri¬ 
ječe odvijanje društvenog rada inženjera i tehničara i 
da se zajednički poradi na izgradnji naše organizacije 
na terenu. 

Nova administrativna podjela zahtijeva reorgani¬ 
zaciju područnih organizacija Saveza. Društva u novo¬ 
osnovanim kotarevima treba da se prošire i obuhvate 
organizacije ukinutih kotareva. 

U općinama gdje sada još nema formiranih organi¬ 
zacija, a postoje uvijeti da se osnuju, kotarske organi¬ 
zacije treba da porade na njihovom osnivanju. 

Društva u novoosnovanim kotarima postaju nosioci 
nove organizacije. 

Nije ispravno da se za taj posao angažiraju samo 
pojedinci jer se iz iskustva zna da se pojedinačnim na¬ 
porom ne može ostvariti ono što želimo postići: ma¬ 
sovni rad. Jasno je da ako od 26 000 registriranih inže¬ 
njera i tehničara u Hrvatskoj društveno radi njih sto¬ 
tinjak, rad nije plodonosan. Problem aktivacije inže¬ 
njera i tehničara nije samo problem u Hrvatskoj. Taj 
se problem javljao i u osatlim republikama, osim 
možda u Sloveniji. 

S problemima organizacije bavio se i Centralni od¬ 
bor SITJ. Zaključak CO bio je da se naši forumi i 
organi angažiraju na organiziranju podružnica i dru¬ 
štava u komunama i kotarima i aktivno uključe u rje¬ 
šavanje stručnih i drugih problema u komuni i pri¬ 
vrednim organizacijama. Bilo je i zaključeno da dru¬ 
štvene organizacije IT, ako to žele, mogu u suglasnosti 


s komunom osnovati servis za tehničke usluge. Tako¬ 
đer bi bilo dobro da se prodiskutira o sadašnjoj organi¬ 
zacionoj strukturi. 

Predstavnik DIT-a Varaždin. Inicijator DIT-a Va¬ 
raždin bilo je Društvo inženjera i tehničara tekstila. 
Bilo je teško angažirati političke organe, i na osniva¬ 
čku skupštinu nije došao ni jedan predstavnik vlasti 
premda su bili pozvani. I baš to nerazumijevanje je od 
presudne važnosti za DIT, te ova organizacija u stvari 
postoji samo na papiru. Rudarski bazen je najudalje¬ 
niji i on predstavlja jezgru DIT-a, dok elektroinženjeri- 
strojari nikako ne dolaze na sjednice. Varaždinu se 
sada pripojio Čakovec. U Čakovcu je osnovano DIT 
tekstila, koje je jedino radilo. Ostala društva rade 
veoma slabo. 

Ing. Rajko Budeć iz Siska iznosi pozitivne aspekte 
i plodove suradnje organa vlasti i društva IT Sisak. 
Otprilike pred godinu dana osnovana je jezgra DIT-a 
Sisak i dobijene su prostorije. Krug aktivista se stalno 
širio. Uglavnom su se održavala predavanja i davali 
filmovi. Onda 'je došla eksplozija u »Segestiei«. Pred 
Društvo IT se postavio problem rekonstrukcije pogona. 
Prijedlog DIT-a je usvojen. 

DIT Sisak se stvarno organizaciono uredilo. Osno¬ 
vana je i komisija za saradnju sa organima vlasti, obra¬ 
zovana je i komisija za strušno školstvo. Stručno škol¬ 
stvo se nalazi u takvom stanju, da je to pravi kaos. 

Stručna predavanja održavaju se petkom, a organi¬ 
zaciju provodi komisija za stručna predavanja. Sto se 
tiče kultumo-zabavnog života, održano je sedam posje¬ 
ćenih drugarskih večeri. Nadalje postoji komisija koja 
se bavi ideološko^političkim radom sa članovima. Naj¬ 
veći je uspjeh te komisije da je stručno udruženje IT 
jedino u Sisku koje se najmasovnije odazvalo prouča¬ 
vanju Prednacrta Ustava. Predavanja su držali najemi¬ 
nentni j i stručnjaci i politički radnici Siska. 

Međutim, sve ne ide glatko. Još uvijek se nije po¬ 
stigla masovnost; od 400 ljudi registrirano je u organi¬ 
zaciji DIT-a oko 300. 

Postavlja se pitanje kako su ipak sve akcije upjele. 
DIT Sisak je djelovao kao cjelina i nije se decentrali¬ 
zirao i razvodnio na stručna društva, već se je održa¬ 
vao kao jedna homogena masa. 

Prostorije DIT-a kupio je DIT Sisak iz financijskih 
sredstava dobivenih od privrednih organizacija. 

Ing. Dušan Jedlovski iz DIT-a Split iznio je ukratko 
razvoj DIT-a Split, koji obuhvaća 900 članova. Osim 
toga osnovano je društvo u Omišu i Trogiru. Pored 
ovoga postoji i sekcija tekstilaca u Sinju, koja nije 
željela biti predstavljena u splitskom društvu, iako 
ova Sekcija, odnosno podružnica tekstilaca, nije sa¬ 
stavljena od samih tekstilaca. 

Rad DIT-a zadovoljavao je sve do ove godine. 
Želja DIT-a je bila da se pomogne osnivanje tehničkog 
fakulteta u Splitu: elektrotehničkog, kemijskog, tehno¬ 
loškog i strojarskog centra. Pred pet-šest godina DIT 
Split bio je inicijator ove ideje. Kao inicijator dao je 
DIT Split svoje prostorije Elektrotehničkom fakultetu. 
U ove prostorije bilo je investirano mnogo ifnancijskih 
sredstava DIT-a. Sada, kada DIT Split nema prosto¬ 
rija gdje se okupljaju članovi konstatirano je da bez 
prostorija nema akcije DIT-a. Ovaj problem trebali bi 
da riješe: društvo, kotar i općina, to više što društvo 
ne stoji financijski loše. Društvo ima par miliona di¬ 
nara koje je dobilo na edicijama Zbornika IT. Čak je 
dobilo i par hiljada dolara. Naravno, tu je DIT stradao 
jer dolar zamijenjen pod 650 dinara, i kad je dolar reva¬ 
loriziran na 750 dinara, DIT Split je morao liz svog 
dinarskog fonda uplatiti razliku. To je neshvatljivo jer 
je to novac koji je dobiven radom, edicijama, velikom 
mukom, suradnjom članova koji su se odricali hono¬ 
rara itd. 

DIT Split smatra da je normalno da kotarsko dru¬ 
štvo koje je već ranije postojalo i nadalje Okuplja 
općinska društva ^direktnim kontaktom i time što je 
član upravnog odbora ,odnosno sekretarijata tih dru¬ 
štava ujedno i član upravnog odbora kotarskog društva. 
Međutim, tu ostaje još izdvojen Dubrovnik, ostaje i 
pitanje Sinja da se organiziraju na nivou Saveza. Pri 

tome ne treba biti prisile, ali se smatra da jedna zajed¬ 
nička i čvrsta organizacija može isamo pomoći i Šibe¬ 
niku i Kninu i Zadru, i Sinju i Omišu. 

Društvo IT treba da bude direktno predstavljeno u 
savjetima koji tretiraju tehnička i tehničko-ekonomska 
pitanja. DIT Split smatra da ne treba ići linijom da 
općina bira ili da društvo predloži deset članova, pa 
općina bira, već treba da DIT delegira svog predstav¬ 
nika u savjet i on tamo treba da zastupa politiku dru¬ 
štva. Samo u tom slučaju ima svrhe da član Društva 
bude delegiran u savjet. 

DIT Split je pred par godina predlagao više puta da 
društvo treba da na sebe preuzme neke zadatke koje 
su ranije imale inženjerske komore. Da li s-u to stručni 
ispiti (inženjera i tehničara, da li je to određivanje staža 
i dobivanje potvrde za staž i isl. 

Drugo je pitanje projektiranja. Članovi sekretari¬ 
jata DIT-a Split složili su se da nosilac zadataka koje 
bi neka privredna organizacija, ustanova, općina ili 
kotar dali na izradu, bude društvo IT, koje će odgova¬ 
rati za kvalitet i za cijenu toga rada. U tom bi slučaju 
otpao niz nezgoda pri projektiranju jer krivicu za 
neekonomske projekte ne snose samo inženjeri tehni¬ 
čari projektanti već ii organi koji su naručili takve 
projekte i koji su unaprijed često puta odredili njihovu 
ekonomsku stranu. Moramo se boriti protiv takvih 
gledanja, i ako za nekim našim projektom ili elebo- 
ratom stoji mišljenje DIT-a, odnosno stručne sekcije, 
koja poznaje materijal, onda će otpasti dobar dio nega¬ 
tivnih pojava u projektiranju. 

Drug Jedlovski smatra da naše društvene organi¬ 
zacije organizaciono dobro učvršćene predstavljaju za¬ 
pravo u neku ruku sindikat koji brani njihovo pravo. 

Ing. Maksimović iz DIT-a Karlovac iznio je pro¬ 
bleme novoosnovanog društva, koje je veoma aktivno. 

Pripreme za osnivanje DIT-a bile su dugotrajne i 
kontaktiran je veći broj političkih rukovodioca, koji 
su akciji dali punu podršku. 

DIT Karlovac ima općinski odbor u Dugoj Resi i 
Ogulinu. Međutim, za sada nije bilo potrebe da se 
osnuje općinski odbor DIT-a u Karlovcu i Slunju. 

Po novoj teritorijalnoj podjeli fuziomiraila su se dva 
kotara: Karlovac i Ogulin. Veza između DIT-a Kar¬ 
lovac i Ogulin je uspostavljena i osnovan je koordina¬ 
cioni odbor. 

Suradnja s političkim rukovodiocima je dobra. 

Druga Maksimović smatra da osnivanje Servisa 
DIT-a ne valja. Postoje projektne organizacije kojima 
je projektiranje osnovni zadatak. Smatra da bi moglo 
doći do razdora u našim redovima pri angažiranju po¬ 
jedinaca ili grupa, koje bi radile konkretne zadatke 
unutar Servisa. 

Ing. Vinko Lacković iz DIT-a Bjelovar iznosi da u 
Bjelovaru u okviru DIT-a postoje četiri stručna dru¬ 
štva: poljoprivrednika, šumara, građevinara i geodeta. 
Rad DIT-a sastojao se u koordinacija rada ovih struč¬ 
nih društava. 

Suradnja DIT-a i narodnih vlasti je dobra. Održana 
su dva sastanka na nivou kotarskog odbora SSRN 
s DIT-om Bjelovar i stručnim društvima IT. Naprav¬ 
ljen je plan rada. Međutim, materijalno stanje je 
slabo. Privredne organizacije pomažu samo stručna 
društva, a ne i opće društvo. Kotarski odbor SSRN 
nije uspio dati. materi jalnu pomoć. 

Sazreli su uvjeti za osnivanje društva mašinaca i 
saobraćaj aca. 

Ing. Branko Fišer iz DIT-a Osijek iznosi da DIT 
Osijek ima šest samostalnih društva: arhitekata, gra¬ 
đevinara, strojara, tekstilaca, geodeta i saobraćaj aca, 
s ukupno 450 članova. Nisu obuhvaćeni kemičari i elek¬ 
tričari, koji posljednje dvije godine nisu aktivni i ne 
rade. Agronomi i šumari nikad nisu bili članovi DIT-a 
Osijek, zbog skučenih i ograničenih interesa. 

Rad društva odvija se u sekcijama. Saradnja s na¬ 
rodnim vlastima postoji samo na općinskom nivou, 
osobito s općinskim odborom SSRN Osijek. Na kotar¬ 
skom nivou saradnje nema. Kotarski odbor SSRN ni ne 
traži takvu saradnju i ako ju je DIT Osijek tražio. 


Općinskom narodnom odboru DIT je nudio usluge i 
danas postoji kontakt za razmatranje plana grada Osi¬ 
jeka. Pri raspravljanju novih tipova stambenih obje¬ 
kata niti jedna sugestija DIT-a nije urodila plodom. 
To je na koncu ogorčilo DIT, tako da je prestao davati 
prijedloge u tom smislu. 

Rad DIT-a Osijek je otežan jer nema društvenih 
prostorije. 

Budući teritorij kotara Osijek ima više od milion 
stanovnika, s jakom industrijom i poljoprivredom. Bit 
će u radu teškoća. 

DIT Osijek kontaktira s Belišćem, Našicama i Đa¬ 
kovom. 

Jerko Marović govorio je o uspješnom radu DIT-a 
Zagreb. U sadašnjim uvjetima, prema mišljenju druga 
Marovića, treba osnovati koordinacione odbore kao što 
je to učinjeno u Karlovcu. Ti koordinacioni odbori tre¬ 
baju da osnuju jedinstvena društva, jer jedinstvena 
društva IT su političko-teritorijalne organizacije koje 
se vezuju na komunu, na kotar. Ako postoji jezgra 
onda se oko jezgra obrazuju sekcije. Ako pak postoje 
izvjesne sekcije koje su aktivne, od njih se može stvo¬ 
riti jedinstveno društvo. 

Mandat centralnog odbora SITH-e ističe i najveća 
ulcga Saveza — osnivanje jedinstvenih kotarskih dru¬ 
štava uspjela je skoro u potpunosti. Ne bi se smjelo 
dogoditi da nam se rasplinu društva kao u Brodu, 
Zadru i Šibeniku. 

Svakako treba uznastojati da dosadašnja kotarska 
društva ne prestanu s radom. U nova kotarska društva 
trebalo bi da uđu i pojedini članovi iz tih — sada 
općinskih — društava. Isto tako, budući da sada ima 
osam kotara, bilo bi korisno da u republički Izvršni od¬ 
bor uđu predsjednici pojedinih stručnih kotarskih dru¬ 
štava. 

Drug Marović iznosi da društvene organizacije 
DIT-a na terenu nemaju dovoljnu podršku politdčko- 
teritorijalnih vlasti. On je Iznio mišljenje da DIT ne 
treba pretvarati u servisnu organizaciju koja dijeli po¬ 
slove članovima. Iznosi kako konkretan program 
»Prvomajske« proradi sekcija strojara, i onda ga pro¬ 
slijedi Savezu IT strojara, da na nj Savez stavi kri¬ 
tičke primjedbe. I na taj način Društvo može da dode 
do financijskih sredstava. Pledira da DIT nikako ne 
prihvati izrade projekata. 

Ing. Davor Švalba iznosi primjer DIT-a Rijeka, koja 
je prestao raditi kada je izgubio prostorije. Pored tri 
godine DIT Rijeka se opet organizirao. Sada su rezul¬ 
tati rada dobri. DIT Rijeka obuhvaća devet stručnih 
društava, a broji oko 1500 članova. Međutim, pitanje 
prostorija nije još riješeno. 

DIT-u Rijeka obećano je od strane predsjednika 
kotara i sekretara kotarskog komiteta i ostalih drugova 
da će predsjednici stručnih društava ući u savjete. 
Međutim, kada je prijedlog došao do personalaca ko¬ 
tara, koji vode neku »svoju« politiku, sve je zapelo. 
Danas DIT muči muku da u savjete ugura samo dvo¬ 
jicu-trojicu svojih predstavnika. Međutim, u posljednje 
vrijeme stavovi političkih organa se prema organiza¬ 
ciji društva IT mijenjaju. 

Za osnivanje kotarskih društava drug Švalba iz¬ 
nosi mišljenje da nema jednog jedinstvenog obrasca. 
Sve ovisi o terenskim prilikama. Važno je dobiti po¬ 
dršku komiteta. Ako se društvo formira bez sudjelo¬ 
vanja političkih organizacija i Komiteta SK, sekretar 
komiteta se odmah postavi protiv društva. Zato se¬ 
kretara treba pozvati na osnivačku skupštinu. 

Stečeno je iskustvo da je potrebna što veća i čvršća 
suradnja stručnih društava. 

U Rijeci političke organizacije forsiraju formiranje 
kluba privrednika. Stav društva je da ekonomisti, 
pravnici i direktori, koji nemaju struke a privrednici 
su, trebaju da imaju svoje organizacije. DIT Rijeka je 
odlučilo da kao cijelina uđe u taj klub privrednika. 

DIT Rijeka pozvan je u SSRN da sastavi budžet za 
1963. g. pa će se vjerojatno financijska situacija društva 
popraviti. 

Drug Švalba je istaknuo da da je DIT Rijeka protiv 
pretvaranja DIT-a u servis. Na taj način to ne bi više 
bio društveni rad već trgovina. 

Međutim, ako zajednica od društva traži konkretan 
rad, dokumentaciju i si., onda će se taj elaborat, rad 
i si. naplaćivati. Davanje sugestija, saradnja po komi¬ 
sijama, razmatranje problema su besplatni. Zato DIT 
ima i pravo tražiti subvenciju, budžetiranje od strane 
SSRN. Drug Švalba iznosi da položaj stručnjaka u pri¬ 
vredi i u našem društvenom uređenju nije nigdje 
vidljivo fiksiran. Svi naši zaključci su neka vrsta de¬ 
klaracija. Uvijek se ograničavamo na »treba«, ali 
mišljenje inženjera i tehničara, kao struke, ne vidi se 
u nikakvim propisima, zakonima, uputstvima, direk¬ 
tivama i si. 

Ako razmatramo privredu, ondje postiji radnički 
savjet, upravni odbor i direktor kao neprikosnovena 
ličnost. Međutim, nigdje se ne vide prava, dužnosti i 
mjesto tehničke službe i tehničkog rukovodstva. To 
zavisi o volji direktora, koji negdje može biti dobro¬ 
namjeran a drugdje zlonamjeran. Često direktori for¬ 
miraju komisiju koja će postaviti organizaciju podu¬ 
zeća, a u toj komisiji mogu biti službenici, negdje 
samo personalci ili radnici. Prepušteno je slučaju kakvo 
će konačno pravo i dužnosti imati tehnička služba u 
kolektivu. 

Tehnička služba je pokretač napretka i proizvodnje, 
uspjeha i blagostanja u kolektivu, i šire u našoj dru¬ 
štvenoj zajednici. 

Međutim, o toj službi u našim propisima i zakonima 
nema ništa. Trebalo bi da se znaju prava i dužnosti 
tehničkih direktora. Da li tehnički direktor snosi odgo¬ 
vornost za kvalitet rada, za organizaciju? U tom smislu 
propisa nema, a raniji propisi su dokinuti. Iz zakona 
o investicionoj izgradnji se vidi da direktor vodi po¬ 
duzeće, i to je posljednji stupanj. 

Naš društveni poziv bi bio da unesemo više reda 
u ovu problematiku. Svakako bi bilo potrebno ovaj 
problem razmatrati na višem forumu jer je previše 
idealistički čekati da se on načne u kotaru ili općini. 
Suština je problema u tome, što je stručnjak kao član 
kolektiva *u stvari radnik, ali je istina da on često ne 
može razvijati unutar kolektiva svoju stručnost jer ga 
sputavaju ljudi koji nisu stručnjaci. 

Ako govorimo o stručnosti direktora i referenata u 
kotarevima i općinama, van Zagreba, svi su referenti 
i direktori nestručni 1 sigurno ne mogu dati stručnja¬ 
cima ono što se od njiih zahtijeva. 

Ing. Dorčić i tog. Budeć iz Siska iznijeli su iskustva 
DIT Sisak u pružanju tehničke pomoći poduzećima. 
Nezgodna je stvar tu pomoć nazivati »servisom«. Ako 
neko poduzeće nema, npr., elektnoinženjera, ono na¬ 
zove DIT kojii po svojoj kartoteci pošalje eksperta da 
riješi konkretan problem. 

Ing. Oistojić iz Pule iznosi da se u Puli rad DIT-a 
odvija preko stručnih društava i uglavnom u kolekti¬ 
vima »Uljanik« 1 rudniku »Raša«. 

Ova stručna društva ljubomorno su čuvala svoje 
stručnjake da se ne učlane u kotarsko društvo. DIT je 
konačno uspio obuhvatiti ove ljude d saida radi dosta 
dobro. 

Daljnja diskusija ise vodila oko društvene i stručne 
uloge servisa DIT-a. Inicijativa za osnivanje servisa 
potekla je iz Kragujevca. Na području Kragujevca ima 
mnogo inženjera i tehničara i tamo postoji velika pri¬ 
vredna aktivnost. Pokazalo se da projektne organizacije 
ne mogu odgovarati svim zadacima. U tim uslovima 
pojedinci su vanredno mnogo zarađivali. Prigovaralo 
se pretjeranim honorarima, pa osnovan je u okviru 
DIT-a servis kao projektna organizacija. 

Ovi servisi su kao i projektni biroi izrađivali i na¬ 
plaćivali elaborate. Sve republičke organizacije IT bile 
su protiv ovog vida djelatnosti naših društvenih orga¬ 
nizacija. 

Ing. Većeslav Radauš (SITH) napominje da je za¬ 
konom o investicionoj izgradnji vanjska saradnja ogra¬ 
ničena na 17°/o. Ako se pređe ovaj procenat projektna 
se organizacija ukida. 


Međutim, o nečem drugom ovaj zakon govori: što 
se dešava sa projektnom organizacijom koja ne pro¬ 
jektira kvalitetno. Interesantno je da se netko obara na 
postotak učešća vanjskih saradnika u organizaciji, a 
u isto vrijeme se ne brine o kvalitetu projektnih uslu¬ 
ga. Mi se nalazimo u stadiju kada moramo osigurati 
kvalitet. Već smo imali uredbu o projektiranju, koja 
je vodila računa o kvalitetu, ali se nije provodila. To 
čudnije je da se donosi novi Zakon koji o tom ne vodi 
računa. 

Uredba o projektiranju je propisala da će se udru¬ 
ženja projektnih organizacija brinuti o njihovom djelo¬ 
vanju putem rada revizionih komisija. Znači, ocjena 
projektne organizacije bi se donosila na osnovu njenog 
plasmana na reviziji. Ako se konstatira da projektna 
organizacija nije zadovoljila, trebalo bi postaviti pi¬ 
tanje njenog dokidanja. Međutim, nikada se nije nači¬ 
nio takav popis, niti se je vodila briga o plasmanu po¬ 
jedinih biroa. 

Stručne organizacije trebalo bi u stvari da preuzmu, 
dosadašnju funkciju revizione komisije. Zašto naše 
organizacije ne bi na terenu vodile kontrolu nad pro¬ 
jektiranjem. Zašto bi to morali biti organi vlasti a ne 
stručne organizacije? Danas ne postoje revizione komi¬ 
sije, ali postoje problemi. 

Ing. Mačešić tajnik SITH, iznosi dva konkretna slu¬ 
čaja nestručnog projektiranja: Na sastanku o izgradnji 
jednog investicionog objekta postavljeno je pitanje di¬ 
rektoru jedne od najstručnijih i najpoznatijih projek¬ 
tnih organizacija na tom području rada, a koja je 
predlagala jedno rješenje čije ekonomsko opravdanje 
nije bilo pozitivno, zašto ta projektna organizacija 
tako nešto radi i predlaže kada sama zna da to ne 
odgovara našim ekonomskim uvjetima. 

Članovi projektnih organizacija trebalo bi da znadu 
da je njihova osnovna društvena uloga da, kada se 
pojave ovakvi investitori, otklone njihove zahtjeve, 
da im kažu da to ne ide i da se toga posla ne mogu 
primiti. 

Drugi primjer: Jedna ustanova postala je sticajem 
okolnosti projektna organizacija. U početku je tvrdo¬ 
korno odbijala da projektira ono što prema njenoj 
stručnoj savjesti nije išlo. Međutim, iza takvih zahtjeva 
stajale su odgovorne političke i društvene ličnosti koje 
su tražile projektiranje, pa čak i tužile ustanovu što 
se ne prihvaća projektiranja. I tako je ustanova ušla 
u bujicu i krenula bujicom, i postala isto ono što već 
imamo na mnogo područja. 

Ima slučajeva gdje su neke projektne organizacije 
odbile projektiranje izvjesnih želja, a druge su to pri¬ 
hvatile objeručke. 

Trebalo bi obavijestiti članove DIT-a o našoj dru¬ 
štvenoj funkciji, da direktno ukazuju na štetan ili ne¬ 
društven rad i aktivnost takvih projektnih organiza¬ 
cija i javno ih žigošu. Trebalo bi da naše društvene 
organizacije imperativno traže da se nađu zakonske 
mjere protiv ovakvih načina projektiranja. 

Ing. Radauš iznosi da zakonodavac predviđa da 
samo stručna lica mogu voditi eleborate. To je osigu¬ 
rano na papiru. U praksi je važan i etički princip i mi 
moramo na njemu inzistirati, jer je to naša društvena 
uloga. Treba tražiti određenu materijalnu bazu da se 
našoj organizaciji omogući društvena kontrola. 

Ing. Mačešić iznosi mišljenje da smo svi krivi za 
ovakvo stanje. Trebali smo izboriti pravo od nadležnih 
društveno-političkih organa. Možda bi to trebalo biti 
budući osnovni zadatak naših organizacija. 

Ing. Većeslav Pavlek (SITH) iznosi da je očigledno 
da pred nama stoji niz problema o kojima zavisi ne 
samo ugled inženjera i tehničara već takoreći i pitanje 
našeg »biti ili ne biti«, odnosno pitanje utjecaja struč¬ 
njaka na privredna kretanja ili njihovu retardaciju. 

Pitanje investiranja je kapitalno pitanje za koje 
su naše društvene organizacije IT zainteresirane. Ovo 
pitanje usko je vezano s problemom direktora podu¬ 
zeća. Upravo nestručni direktori naručuju nestručne 
projekte. Stručni direktor nije došao u poduzeće da se 
tu zadrži tri četiri godine pa onda ode u drugo podu- 

zeće druge struke (kao direktor profesionalac). Stručni 
direktor ne naručuje nestručne projekte. Ima i tu izu¬ 
zetaka iz ovih ili onih razloga. Ali, čak ni to pitanje 
nije nezavisno od osnovnog pitanja: da li su naše dru¬ 
štvene organizacije IT prodiskutirale o našim pravima 
i dužnostima u vezi s rukovođenjem poduzećem i da li 
smo iskoristila zakonsko pravo koje nam daje naša 
društvena zajednica. Da li mi imamo svoje predstavnike 
u komisijama za izbore direktora u pojedinim narod¬ 
nim odborima komuna? Nemamo. Ako nismo u stanju 
izboriti to osnovno pravo koje nam zakon daje, a koje 
je potpisao drug Tito i donijeto je od Narodne Skup¬ 
štine, čemu onda raspravljati o stotinu drugih pitanja 
manje ključnih od ovoga. 

Ovo je pitanje dominiralo Plenumom SITH-e u 
Karlovcu. Međutim, ti zaključci nisu provedeni u život, 
čak preko stručne štampe nisu popularizirani. Komisija 
SITH za školovanje kadrova ustanovila je nepobitno 
da su u onim organizacijama gdje su stručnjaci direk¬ 
tori inženjeri i tehničari u cjelini izvršili svoju ulogu 
i da su tamo ti naši mladi inženjeri i tehničari, osim 
izuzetaka, potpuno primljeni. I obratno, u organiza¬ 
cijama kojima rukovode nestručni samozvani direktori 
(po profesiji), tamo naši inženjeri i tehničari nemaju 
perspektive, ni mogućnosti, ni budućnosti. Tamo se 
oni ne razvijaju kako treba stoga ne mogu sutra ne¬ 
kom postati opasni. 

Naše organizacije na terenu treba da razmotre 
odluke plenuma SITH u Karlovcu i da populariziraju 
i rasprave ove odluke. Treba da se ove odluke pro¬ 
vedu i da se predloži narodnim odborima općina i ko¬ 
tara da se raspisuju natječaji za direktore poduzeća. 
Prednacrt Ustava predlaže ovo i za političare, pa nema 
zapreke da kažemo da se to tim prije mora odnositi 
na privredne organizacije. 

Neke naše organizacije već provode s uspjehom ove 
odluke. DIT treba da narodnim odborima i radničkim 
savjetima predloži raspisivanje natječaja za direktore, 
poštujući pri tome prvenstveno princip stručnosti i 
r©izbornosti. Nekad pojedini stručnjaci na izvjesnom 
položaju zaboravljaju katkad da su stručnjaci s izvje¬ 
snim položajem ii postanu »feudalci«, misle da je po¬ 
duzeće njihovo i da mogu superiorno da rade sve, što 
također nije u redu. 

Došlo je vrijeme kada se moramo postaviti u obranu 
principa inženjera i tehničara stručnjaka iz svih naših 
specijalnosti. 


Ne treba više pitati tko je nosilac naše organiza¬ 
cije rada. To su stručnjaci. Nije potrebno da se u to 
međusobno uvjeravamo! Tko je nosilac nauke i teh¬ 
nike? To smo mi. Tko je omogućio brz razvoj indu¬ 
strije? To su stručnjaci! Pa ako nismo kadri izboriti 
prava koja nam daje zakon, onda se zbilja raziđimo 
ili osnujmo »tamburaške društvo«. 

Ako mislimo da smo nosioci nauke ii tehnike, koju 
treba da unapređujemo u teoriji i praksi, u tom slu¬ 
čaju ne možemo 'izbjeći našu elementarnu dužnost ru¬ 
kovođenja privrednim organizacijama. 

Nakon govora druga Tita u Splitu nije potrebno ni¬ 
kom više govoriti tko je kriv za ovakvo relativno za¬ 
ostajanje naše privrede iza naših objektivnih moguć¬ 
nosti i iza naših kadrovskih mogućnosti. 

Prisutni su podržali ovu diskusiju i ing. Radauš je 
predložio da se ova problematika uključi u diskusiju 
o Ustavu. 

Ing. Švalba iznosi da se u Rijeci piše statut općine 
i da je DIT Rijeka tražio i dobio termin za davanje 
prijedloga o ovim pitanjima. 

Ing. Androić predlaže da se u tom smislu dadu 
sugestije ostalim društvima. 

Ing. Jedlovsiki predlaže da bi s obzirom na to da 
da se stvara direktan kontakt is kotarima kao orga¬ 
nima narodne vlasti, bilo dobro uputiti jedno informa¬ 
tivno pismo o našim problemima predsjednicima ko¬ 
tara paralelno s akcijama Saveza i kotarskih društava. 

Predsjednik Saveza IT Hrvatske podržava ove sta¬ 
vove. Savez ITH obratit će se Socijalističkom savezu, 
koji će nas pomoći u tim akcijama. 

Što se tiče sekcija, naziru se dvije koncepcije. Poje¬ 
dina društva rade preko sekcija, a neka putem stručnih 
društava. SITH je stao na stanovište da tamo gdje su 
društva po vertikalnoj liniji uhodana ne treba spre¬ 
čavati da rade, i njihov rad treba uklopiti u rad općeg 
društva. Ako rade po svojoj stručnoj društvenoj liniji, 
jasno to nije protiv interesa općeg društva. Rad treba 
da se razvija kako odgovara specifičnim prilikama. 

Treba pozdraviti inicijativu DIT-a Sisak da se 
osnuje komisija za saradnju s narodnim vlastima. To 
nije recept za ostala društva ali bi bilo korisno da 
svuda takve komisije postoje. 

(Pisano po stenografskom zapisniku, 
objavljenom u Biltenu SITH-e br. 5) 
Ing. Zvonimir Žagar 


OBAVIJEST IZ DGIT ZAGREB 

SEMINAR »ZAVRŠNI RADOVI U GRAĐEVINARSTVU« održat će se u vre¬ 
menu od 18. do 31. III 1963, a ne od 4. do 16. III 1963, kako je ranije javljeno. 

Društveno veče održat će se 9. III 1963. u 21 sat u prostorijama »Palače hotela«. 
Prijave se primaju u društvenim prostorijama, Berislavićeva 6, dnevno 

od 8—12 i 17—19 sati. 


bibliografija - 

Zbornik radova JUREMA 1962. Uredili I. Miljan i 
I. Durbešić uz suradnju uredničkog odbora. Kserografi- 
rano izdanje Jureme, Zagreb, 1962. (428 str. 21 X 30 cm, 
340 slika, cijena broš. Din 5500.—) 

Zbornik radova Jurema 1962. sadrži predavanja 
domaćih stručnjaka ,kao i prijevode predavanja stra¬ 
nih stručnjaka održanih na »VII Jugoslavenskom se¬ 
minaru za mjerenje ,regulaciju i automaciju« od 16. 
do 21. IV 1962. u Zagrebu. 

Prvi dio Zbornika sadrži uvodne riječi predstavnika 
vlasti, znanstvenih ustanova, udruženja itd. održanih 


prilikom otvorenja Seminara. U općem dijelu objav¬ 
ljena su predavanja o ulozi automatizacije u osposo¬ 
bljavanju industrije za izvoz (D. Calić), o tehnološkim 
problemima uvođenja automatizacije u industriji FNRJ 
(D. Strujić), o mjerilima praćenja traumatizma u po¬ 
duzeću (O. Maček) i o rezultatima psiholoških ispiti¬ 
vanja rada na tekućoj vrpci (D. Stary). 

Drugi dio Zbornika objavljuje predavanja u ko¬ 
jima su iznesena iskustva i dostignuća s područja 
mjerne tehnike u pogonima i istraživačkim ustano¬ 
vama: Mjerna pogreška i proračun složene greške (M. 

Brezinšćak), termodinamika mjerenja temperature (M. 
Crlenjak), registriranje kratkotrajnih impulsa tempe¬ 
rature (M. Hrubik), mjerenje vlažnosti različitih ma¬ 
terijala pomoću neutronske termalizacije (J. Pahor), 
mjerni instrumenti u uređajima za preradu vode (W. 
Taigner), granice primjene mehaničkih instrumenata 
za mjerenje dinamičkih pojava (H. Voss), mjerenje pH 
vrijednosti i njegova primjena u industriji (M. R. Hy- 
slop), ispitivanje ultrazvukom u strojogradnji (R. 
Gerstner), elektroeroziona obrada metala (Z. Kos), te¬ 
oretsko razmatranje rada i izbora ventila (G. Armin), 
mjerenje vrlo' malih struja (T. Rabuzin), fazno-selek- 
tivna detekcija električkih signala (B. Leskovar), ana- 
logno-digitalna konverzija (M. Gavrilović), mjerenje 
izmjeničnih napona digitalnim metodama (M. Vakselj), 
obrada podataka iz detektora zračenja (M. Konrad). 

Treći dio Zbornika sadrži predavanja o elemen¬ 
tima mjerne i regulacione tehnike, sa stanovišta nji¬ 
hove izvedbe i primjene. Opisano je tranzistorsko 
servo-pojačalo (J. Satrapa), poluvodički dektori (S. 
Turk), napredak u osciloskopskoj tehnici (H. Babić), 
registracioni oscilografi (J. R. Bonisch), generator funk¬ 
cija (J. Božičević i I. Miljan), generiranje kratkih im¬ 
pulsa (A. Hrisoho, B. Sonček), Karakteristike magnet¬ 
skih materijala za magnetska pojačala (V. Bek), pri¬ 
mjene magnetskih pojačala u regulaciji (D. Lavicki), 
jednoanodni excitron (B. Tokić), elektrohidraulički ser- 
vomotor (B. Kanajet), primjena magnetskih jezgara u 
izvedbi brojila (M. Dugački). 

U posljednjem dijelu prikazana su predavanja koja 
opisuju regulacione krugove i kompleksnu automatiza¬ 
ciju. Obrađena je slijedeća tematika: Sistemi sa samo- 
organizacijom (B. Makanec), regulacija nuklearnih 
elektrana (M. Nenadović), metode programiranja ana¬ 
lognih računala (S. Bungulac), regulacije debljine 
trake u valjaonicama (V. Filipović, P. Kokotović), re¬ 
gulacija istosmjernog elektromotora (P. Volkov), pro¬ 
gramsko upravljanje alatnim strojevima (B. Antuno- 
vić), servomehanizmi za programsko upravljanje alat¬ 
nim strojevima (B. Kostić), regulacioni sistemi konti¬ 
nuiranih tehnoloških procesa (B. Gross), stroj za dozi¬ 
ranje (M. Mecken), digitalno reguliranje mješavina (H. 
Wemer), primjena analognog računala u kemijskoj 
industriji (J. Božičević), mjerni regulacioni sistem u 
željezarama (H. Schink), rekonstrukcija papirnog stroja 
(F. Ćorlukić), automatizacija u industriji ulja i masti 
(H. Schink), automatska regulacija napajanja betatrona 
(A. Brinšek), kontrola turboagregata u blokovskom 
spoju (T. Levičnik). 

Iz izloženog se vidi da ovaj Zbornik obuhvaća pro¬ 
blematiku sa širokog područja mjerne i regulacione 
tehnike i kao takav će vrlo korisno poslužiti napretku 
i izobrazbi naših mladih kadrova na tom području. 
Zbog toga ga toplo preporučamo našoj industriji, ško¬ 
lama, institutima, kao i našim čitaocima. 

DOKUMENTACIJA ZA GRAĐEVINARSTVO 
I ARHITEKTURU 

Izdaje: Centar za unapređenje građevinarstva Sa¬ 
vezne građevinske komore, Beograd. 

Sveska br. 41—42 

Liveni afsalt. Propisi za razne vrste asfaltnih i ka- 
transkih kolo voznih zastora (tema 304). Prema ugovoru 
između Centra za unapređenje građevinarstva i Insti¬ 
tuta za ispitivanje materijala NR Srbije, Institut je 
preuzeo da izradi propise za razne vrste asfaltnih i 
ternih (katranskih) kolovoza i zastora. Iz te teme inž. 
Svetozar Cincar-Janković, službenik Instituta, izradio 
je ovaj prijedlog. Opšti deo, materijal, kolovozna kon¬ 
strukcija, zastor od livenog asfalta, kontrola i ispi¬ 
tivanje. 12 str. 

Prefabrikovane armiranobetonske kanalete (tema 
171). Prikaz elaborata koji je izrađen u Zavodu za 
ispitivanje materijala i konstrukcija NR Slovenije. 
Elaborat izradio inž. Danilo Jejčić. Prikaz elaborata 
izradio inž. Konstantin Jovanović. 4 str., 4 slike. 


Mogućnosti primene agregata od krečnjačkih stena 
na asfaltnobetonske kolovoze (tema 27). Prikaz elabo¬ 
rata koij je izrađen u Institutu za ispitivanje materi¬ 
jala NR Srbije. Temu obradili: Inž. Simča Paligorić, 
inž. Miloš Stančulović, inž. Mirko Vučković i inž. 
Teodora Milojković. Prikaz izradio inž. Milorad Mitro- 
vić, 6 str., 9 tabela. 

Predlog standarda za kameno brašno (filer) za 
ugljovodične mešavine (tema 29). Elaborat je izrađen 
u Institutu za ispitivanje materijala NR Srbije. Ela¬ 
borat izradio inž. Svetozar Cincar-Janković. Službe¬ 
nici Centra za unapređenje građevinarstva pregledali 
su elaborat i znatno ga proširili i dopunjen tekst objav¬ 
ljuje se u cjelini. Predmet standarda. Definicija i na¬ 
ziv. Uslovi kvaliteta filera. Način ispitivanja. Pro¬ 
izvodnja i nadzor. 6 str., 1 slika. 

Zaštita aluminijskih delova u građevinarstvu (tema 
42). Prikaz elaborata koji je izrađen u Zavodu za za¬ 
štitu materijala u Beogradu. Elaborat je podijeljen na 
šest posebnih poglavlja u koij ma su obrađeni razni 
postupci konzerviranja aluminija. Elaborat izradio inž. 
Simeon Aćimović, službenik Zavoda za zaštitu mate¬ 
rijala. Prikaz izradio inž. Konstantin Jovanović. 
10 str. 

Ispitivanje udarne drobilice (tema 265). Prikaz ela¬ 
borata koji je izrađen u Zavodu za ispitivanje mate¬ 
rijala i konstrukcije u Ljubljani. Prikaz izradio inž. 
Đorđe Lukić. 14 str., 7 si., 9. dijag. 

Privremeni tehnički propisi za projektiranje i izvo¬ 
đenje električnih instalacija jake i slabe struje (tema 
49). Prikaz elaborata koji je obradilo Udruženje mon¬ 
tažnih preduzeća Jugoslavije — Zagreb. Prikaz izra¬ 
dio inž. Đorđe Lukić. 4. str. 

Studije i izbor najpogodnije mehanizacije za va¬ 
đenje i preradu ukrasnog i tehničkog kamena (tema 
19). Prikaz elaborata koji je obrađen u fabrici buša¬ 
ćih mašina i pribora »Geomašina« — Zemun. Prikaz 
izradio inž. Đorđe Lukić. 4 str., 1 si. 

Uvid u ostvareni projekat moderne osmogodišnje 
škole. Autor inž. M. Žilović, Beograd. 4 str., 1 si. 

Primena boje u školama. Autor arh. Zoran Petro- 
vić, docent arhitektonskog fakulteta u Beogradu, 
8 str., 7 si. 

Osvetljenje školske table. Autor inž. Niokla Petro- 
vić. 6 str. 3 si. 

Dnevno osvetljenje učionice. Autor arh. Vojislav 
Damjanović, docent Arhitektonskog fakulteta u Beo¬ 
gradu. Dopunjeno i prerađeno izdanje elaborata koji 
je štampan kao GA-68. 10 str. 

Sveska 43 

Tehnički propisi za građenje ilovačom prijedlog 

(tema 335). Prikaz elaborata izrađenog u Institutu za 
ispitivanje materijala NR Srbije. Elaborat obradio inž. 
N. Lancoš. Tehnička redakcija arh. V. Gatalović i arh. 
R. Mataušek. 20 str., 10 tabela. 

Tehnička uputstva za ocjenu agresivnosti voda na 
beton (tema 280). Skraćeni tekst elaborata koji je izra¬ 
đen u Zavodu za zaštitu materijala u Beogradu. Ela¬ 
borat obradili inž. M. Mikašinović, inž. J. Karpinski, 
inž. T. Bošković i dr S. Janković. Pripremio za štampu 
inž. P. Brzaković. 12 str., 2 tabela. 

Stubovi dalekovoda za 10 KV i 35 KV od prenapre- 
gnutog betona (tema 172). Prikaz elaborata izrađenog 
u Institutu za ispitivanje materijala NRS u Beogradu. 
Elaborat izradio inž. D. Certić. Prikaz K. Jovanovića. 
8 str., 5 s.l 

Projekat vibracionog stola za građevinske elemente 
od prednapregnutog betona (tema 269). Prikaz elabo- 

rata obrađenog u Institutu za ispitivanje materijala 
NR Srbije. Prikaz izradio inž. Đ. Lukić. 6 str., 3 si. 

Prijedlog tehničkih propisa za racionalnu izradu 
peći za zagrijavanje i kuhanje u domaćinstvu kao pod¬ 
loga za atestiranje (tema 325). Prikaz elaborata koji je 
obrađen u Zavodu za stambenu izgradnju u Ljubljani. 
Obrađivači: Inž. B. Eksel, inž. J. Vilhar, B. Pertot, inž. 
Skabeme i F. Kranjc. Prikaz izradila arh. Lj. Radu- 
lović. 4 str. 

Bitumenske zaptivne mase za spajanje cjevovoda 

(tema 240). Prikaz elaborata koji je izrađen u Institutu 
za ispitivanje materijala NRS u Beogradu. Elaborat 
obradila inž. V. Dobričanin-Pešić. Prikaz izradio inž. 
M. Mitrović. 2 str., 2 fot. 

Izrada prototipa drobilice za proizvodnju kamenog 
brašna (tema 337). Prikaz elaborata koji je obrađen u 
građevinskom poduzeću »Slovenija-ceste« u Ljubljani. 
Prikaz izradio inž. Đ. Lukić. 8 str., 4 si. 

Minimalni zahtjevi za stručno obrazovanje kadrova 
u građevinarstvu. Zanimanja: građevinski limar (kva¬ 
lificiran i visokokvalificirani radnik); izrađivač toplih 
podova (kvalificirani i visokokvalificirani radnik); in¬ 
dustrijski krečar (kvalificirani radnik); rukovalac raz¬ 
nih generatora (kvalificirani i visokokvalificirani rad¬ 
nik); rukovalac žičarom (kvalificirani radnik); ložač 
šahte peći za kreč (kvalificirani i visokokvalificirani 
radnik). 24 str. 

Prilog: »Informacije za građevinarstvo« sa »Cje- 
nama građevinskog materijala u avgustu 1962. godine. 
Sveska 44 

Stepeni tačnosti i izvođačke tolerancije u visoko- 
građnji — prijedlog privremenih tehničkih propisa 

(tema 399). Prijedlog izradila grupa stručnjaka-surad- 
nika Centra za unapređenje građevinarstva pod ruko¬ 
vodstvom inž. I. Blumennaua. Sadržaj: Predmet pri¬ 
vrednih tehničkih propisa; pojmovi i nomenklatura; 
podjela na stepene tačnosti; dozvoljena odstupanja u 
visokogradnji; dozvoljena odstupanja modularnih osa 
u ravni; dozvoljena odstupanja prilikom mjerenja; po¬ 
sebne odredbe u vezi sa stabilnošću elemenata; obilje¬ 
žavanje. 18 str., 2 tabele. 

Ukrasni kamen (prijedlog jugoslavenskog standarda) 

(tema 283). Prijedlog izrađen na osnovu Programa za 
unapređenje građevinarstva. Stručna redakcija Mari¬ 
jan Grinvald. 6 str., 10 slika . 

Studija ponašanja cementa pri zaparivanju (tema 
248). Prikaz elaborata koji je obrađen u Institutu za 
ispitivanje materijala NR Srbije. Ispitivanjima ruko¬ 
vodio i elaborat napisao Inž. Milan M. Paijević. Prikaz 
izradio inž. P. Brzaković. 10 str., 10 tabela. 

Ispitivanje i probna proizvodnja novih opekarskih 
asortimana za noseće zivode (tema 88). Prikaz elaborata 
koji je izrađen u Centru za naučnu i tehničku doku¬ 
mentaciju i produktivnost NR Hrvatske. Prikaz izradio 
Marijan Grinvald. 6. str., 2 slike. 

Tipizacija laboratorija za ispitivanje građevinskog 
materijala (tema 230). Redigiran tekst elaborata koji 
je izrađen u Institutu za ispitivanje materijala NRS 
u Beogradu. Tekst pripremio za štampu inž. P. Brza¬ 
ković, 18 str. 

Izolacija dimnjaka u zgradarstvu (tema 313). Prikaz 
elaborata koji je obrađen u Institutu za elektroprivredu 
— Zagreb. Prikaz izradio arh. R. Mataušek. 10 str., 
9 si., 9 tabela. 

Minimalni zahtjevi za stručno obrazovanje kadrova 
u građevinarstvu. Zanimanja: hidratizer kreča (kva- 
licirani radnik); armirao u industriji betonskih prefa- 
brikata (kvalificirani i visokokvalificirani radnik); iz¬ 


rađivač krovne hartije (kvalificirani radnik); destiiater 
katrana (kvalificirani i visokokvalificirani radnik); iz¬ 
rađivač bitumenskih proizvoda (kvalificirani i visoko¬ 
kvalificirani radnik); izrađivač bergman cijevi (kvali¬ 
ficirani radnik). 22 strane. 

Cijene građevinskog materijala u septembru 1962. 
godine, prema evidenciji Savezne građevinske komore. 
6 str. tabela. 

Sveska 45 

Podloge za podove od polivinil-klorida (tema 245). 
Prikaz elaborata koji je izrađen u Zavodu za ispitivanje 
materijala i konstrukcija u Ljubljani. Ispitivanja iz¬ 
vršio i elaborat napisao inž. Ernest Vdovč. Prikaz iz¬ 
radio inž. P. Brzaković. 8 str., 1 tabela. 

Studija izrade laboratorijskih uzoraka lakih građe¬ 
vinskih ploča na bazi biljnih sirovina i sintetičkih 
ljepkova (tema 250). Prikaz elaborata koji je izrađen u 
Institutu za ispitivanje materijala NR Srbije. Ispiti¬ 
vanje izvršili i elaborat napisali inž. B. Davidović i 
inž. M. Cemerikić. Prikaz inž. M. Čemerikića. 8 str. 

Ođređtvanje [mehaničkih karakteristika betona 
(tema 78). Prikaz elaborata koji je izrađen u Institutu 
za ispitivanje materijala NR Srbije .Ispitivanje izvršio 
i elaborat napisao inž. D. Jevtić. 14 str. 

Standard za određivanje parafina u bitumenima 
(teme 420, 421 i 422). Prikaz elaborata koji je izrađen 
u institutima za ispitivanje materijala NR Srbije : 
NR Slovenije i u Institutu građevinarstva Hrvatske. 
Prikaz izradio inž. D. Svetel. 2 str. 

Proučavanje režima vlage u zidovima stambenih 
zgrada (tema 273). Prikaz elaborata koji je izrađen u 
Zavodu za ispitivanje materijala i konstrukcija, Lju¬ 
bljana. Autori: Marko Zalokar i Aleksandar Bevc. Pri¬ 
kaz izradio arh. V. Damnjanić. 2 str. 

Zamjena gipsa za radne kalupe opekarskih proiz¬ 
voda (tema 92). Prikaz elaborata izrađenog u Centru 
za unapređenje industrije građevinskog materijala — 
N. Sad. Ispitivanja izvršile i elaborat napisale inž. 
Mara Križmar i inž. Radmila Delairi. Prikaz izradio 
inž. Brzaković. Str. 8. 

Tehnički propisi za primjenu rebrastog čelika za 
armirani beton (tema 328). Potpun tekst Nacrta sa 
obrazloženjem i primjerom određivanja nosivog pre¬ 
sjeka .Nacrt izradio inž. Franjo Šlibar. 10 str. 

Ispitivanje sistema pređnaprezanja i ukotvljenja 
»IMS« (tema 56). Prikaz elaborata koji je izrađen u 
Institutu za ispitivanje materijala NR Srbije. Elaborat 
izradili inž. Branko Žeželj i inž. Dimitrije Ćertić. Pri¬ 
kaz izradio inž. Dobrosav Jevtić. 14 str. 

Tehnički uslovi za izradu kolovoza od cementnog 
betona na autoputevima (tema 408). Prikaz elaborata 
koji je izrađen u Institutu za ispitivanje materijala 
NR Srbije. Elaborat izradio inž. Mihailo Petrović. Pri¬ 
kaz inž. Sv. Cincar-Jankovića. 4 str. 

Tipovi poprečnih profila auto-puteva i putema I, 
II i III reda (tema 299). Prikaz elaborata koji je iz¬ 
rađen u Institutu za ispitivanje materijala u Beogradu. 
Elaborat izradio i prikaz napisao inž. Branislav Todo- 
rović. 2 str. 

Tehnički propisi za kamene agregate za izradu su¬ 
vremenih (ugljikovodičnih i cementnih) zastora (tema 
382). Prikaz elaborata koji je izrađen u Institutu za 
ispitivanje materijala u Beogradu. Elaborat i prikaz 
napisao inž. Sv. Cincar-Janković. 2 str. 

Proučavanje metoda stabilizacije tla. (tema 306). 
Prikaz elaborata koji je izrađen u Institutu za ispiti¬ 
vanje materijala u Beogradu. Elaborat i prikaz napisao 
inž. Sv. Cincar-Janković. 2 str. 

